Bandhun minivan vumun Qasim kunoozuge "Jalah" | Mihaaru\nޖުމްހޫރީ ޕާޓީ ހިންގާ މ. ކުނޫޒްގައި ހަދާފައި ޖަލު ގޮޅީގައި އެ ޕާޓީގެ ލީޑަރު ގާސިމް އިބްރާހިމް މިއަދު މަޑުކޮށްލައްވައިގެން.---ފޮޓޯ: އަބްދުﷲ ރިޔާޒް\n17 މެއި 2017 - 20:04 35 comments\nމިދިޔަ ބުދަދުވަހު އޮތް ޝަރީއަތުގެ މަޖިލީހުގައި، މާމިގިލީ ދާއިރާގެ މެމްބަރު ގާސިމްގެ މައްޗަށް ކޮށްފައިވާ ހަތް ޝަރުތު ކްރިމިނަލް ކޯޓުން އުވައިލީ އިއްޔެ ފުލުހުން އެ ކޯޓަށް ފޮނުވި ސިޓީއަކާ ގުޅިގެންނެވެ. އެ ސިޓީގައި ބުނެފައިވާ ގޮތުގައި ގާސިމްގެ މައްޗަށް ދައުވާ ކުރުމަށް އެދި ޕީޖީ އޮފީހަށް ނުފޮނުވާ ކަމަށް ފުލުހުން ޝަރީއަތުގައި ބުނީ އޮޅުމަކުންނެވެ. އެހެންވެ އެ ޝަރުތުތައް އުވައިލީ ކަމަށް ކޯޓުން ގާސިމަށް ފޮނުވި ސިޓީގައިވެ އެވެ.\nގާސިމަށް ކޯޓުން ކުރި ބޮޑެތި ޝަރުތުތައް އުވައިލި ފަހުން، ޖުމްހޫރީ ޕާޓީ އޮފީސް ހިންގާ ކުނޫޒަށް އޭނާ މިއަދު ހަވީރު ވަޑައިގެންނެވި އެވެ. ކްރިމިނަލް ކޯޓުން ގާސިމް މިދިޔަ ބުދަދުވަހު މިނިވަންކުރި ފަހުން، ފުރަތަމަ ފަހަރަށް މިއަދު ހަވީރު ކުނޫޒަށް ވަޑައިގަތުމުން އޭނާގެ ލޯ އެންމެ ފުރަތަމަ ވެސް އަމާޒުވީ، އެތަނުގައި ހަދާފައިވާ ނަމޫނާ ޖަލު ގޮޅި އަށެވެ. ކުނޫޒްގައި ބޭއްވި ޖުމްހޫރީ ޕާޓީގެ ކައުންސިލް ބައްދަލުވުމަށް ފަހު، ގާސިމް އެ ގޮޅި އަށް ވަދެވަޑައިގެން، އެތަނުގައި ލަކުޑިން ހަދާފައި ހުރި އަށްޓެއްގެ މަތީގައި އިށީނދެ ވަޑައިގެން ފޮޓޯ ނެންގެވި އެވެ. އަށިމަތީގައި ގާސިމް އިށީނދެވަޑައިގެން އިންނެވީ އިސްދަށަށް ޖައްސަވައިގެންނެވެ.\nގާސިމްގެ އަރިސް ބޭފުޅަކު "މިހާރު" އަށް ކިޔައިދިން ގޮތުގައި އެއީ ދޫނިދޫ ޖަލު ގޮޅީގައި ވެސް ގާސިމް އާންމުކޮށް އަށިމަތީގައި އިށީނދެވަޑައިގެން އިންނަވާ ގޮތް ކަމަށް ވިދާޅުވާ ކަމަށެވެ.\n"ނަމޫނާ ގޮޅިއަށް ވަދެވަޑައިގެންފައި ގާސިމް ވިދާޅުވީ ދޫނިދޫގެ ގޮޅިއާ ވަރަށް އެއްގޮތޭ. ވަރަށް ރަނގަޅަށް ކޮށްފައިވާ ކަމެކޭ މިއީ،" ގާސިމްގެ އާއިލާގެ ބައެއް ބޭފުޅުންގެ އިސްނެންގެވުމަކަށް ހަދާފައިވާ ނަމޫނާ ގޮޅިއާ ބެހޭ ގޮތުން އޭނާގެ އަރިސް ބޭފުޅަކު ވިދާޅުވި އެވެ.\nކުނޫޒުގައި ފަހަކަށް އައިސް ޖަލްސާތައް ބާއްވަނީ އެ ޖަލު ގޮޅި ކުރިމަތީގައި ޕޯޑިއަމް ބަހައްޓައިގެން، ފަހަތުން އެތަން ފެންނަ ގޮތަށެވެ. އެ ގޮޅީގައި ގާސިމްގެ އިތުރުން، މިހާރު ވެސް ބަންދުގައި ތިއްބެވި ކުރީގެ ރައީސްގެ މުހައްމަދު ނަޝީދާއި އަދާލަތު ޕާޓީގެ ރައީސް އިމްރާން އަބްދުﷲ އަދި ކުރީގެ ޑިފެންސް މިނިސްޓަރު މުހައްމަދު ނާޒިމާއި ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފްގެ ފޮޓޯ ވެސް ހިއްޕާފައި ހުއްޓެވެ.\nކްރިމިނަލް ކޯޓުން ކުރި ޝަރުތުތައް އުވައިލި ނަމަވެސް އެކަމާ ގުޅޭ ގޮތުން ގާސިމް މިހާތަނަށް އެއްވެސް ވާހަކައެއް ދައްކަވާފައެއް ނުވެ އެވެ.\nކްރިމިނަލް ކޯޓުން ކުރި ޝަރުތުތަކާ އެކު، ކުނޫޒުގައި އިދިކޮޅު ފަރާތްތަކުގެ ޖަލްސާތައް ބޭއްވުން ވެސް ހުއްޓައިލި އެވެ. ސަބަބަކީ އެއީ ގާސިމްގެ ނަމުގައި ހުރި އިމާރާތަކަށް ވާތީ، އޭނާގެ މައްޗަށް ކޯޓުން ކަނޑައެޅި ޝަރުތުތަކާ ގުޅިގެން ކުނޫޒްގައި ޖަލްސާތައް ބޭއްވިދާނެ ކަމަށް ނުފެންނާތީ އެވެ.\nބޮޑެތި ޝަރުތުތަކެއް ކަނޑައަޅައި ކްރިމިނަލް ކޯޓުން ގާސިމް ދޫކޮށްލީ އޭނާގެ މައްސަލަ ޕްރޮސެކިއުޓާ ޖެނެރަލްގެ އޮފީހަށް ފޮނުވާފައިވޭތޯ ބުދަ ދުވަހުގެ ޝަރީއަތުގެ މަޖިލީހުގައި ގާޒީ ސުވާލު ކުރެއްވުމުން ނުފޮނުވާ ކަމަށް ފުލުހުން ބުނުމުންނެވެ. އެކަމަކު ފަހުން އެނގުނު ގޮތުގައި ފުލުހުން އޮތީ އެ މައްސަލަ އޭގެ ކުރީ ދުވަހު ޕްރޮސެކިއުޓާ ޖެނެރަލްގެ އޮފީހަށް ފޮނުވައިފަ އެވެ. އަދި އެ މައްސަލާގައި ދައުވާ ނުކުރަން ނިންމައި، އަނބުރާ ފުލުހުންނަށް ފޮނުވީ ވެސް ޝަރުތުތަކާ އެކު ގާސިމް ދޫކޮށްލަން ގާޒީ ނިންމެވި ޝަރީއަތް ބޭއްވި ދުވަހު އެވެ.\nގާސިމްގެ މައްޗަށް ދައުވާ ކޮށްދިނުމަށް އެދި ޕްރޮސެކިއުޓާ ޖެނެރަލްގެ އޮފީހަށް ފުލުހުން ފަހުން ފޮނުވި މައްސަލާގައި ދައުވާ ކުރެވެން ނެތް ކަމަށް ނިންމި ނަމަވެސް، ރައްޔިތުންގެ މަޖިލީހުގެ މެމްބަރުންނަށް ރިޝްވަތު ހުށަހަޅަން އުޅުނު ކަމަށް ބުނެ ތިން ދައުވާއެއް އުފުލައި މިހާރު ވެސް ގާސިމްގެ ޝަރީއަތް ކުރިއަށް އެބަދެ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ޖުމްހޫރީ ޕާޓީ އިދިކޮޅު ފަރާތްތައް ކްރިމިނަލް ކޯޓް


4 kudhinnaa behunu 75 aharuge meehaage massala isthiunaaf ah husha halhaifi | Mihaaru\nތިނަދޫ ކޯޓު: އުމުރުން ދުވަސްވީ މީހާގެ މައްޗަށް ކުރާ ދައުވާތައް ބާތިލްކޮށްލީ ތިނަދޫ ކޯޓުން\nހަތަރު ކުދިންނާ ބެހުނު 75 އަހަރުގެ މީހާގެ މައްސަލަ އިސްތިއުނާފަށް ހުށަހަޅައިފި\n16 އޯގަސްޓް 2018 - 10:08 18 comments\nޝަރީއަތް ނުފަށައި، ކޯޓުގައި ދިގު ދަންމަމުން އަންނަ އެ މައްސަލައިގެ ދައުވާ، ގދ. ތިނަދޫ މެޖިސްޓްރޭޓް ކޯޓުން ބާތިލްކުރީ މި މަހުގެ ހަ ވަނަ ދުވަހު އެވެ. އެ މީހާގެ މައްޗަށް ދެ ދައުވާއެއް ކުރެ އެވެ. އެއީ އެއްބަނޑު އެއްބަފާ ހަތަރު ކުދިންނާ ބެހުމުގެ އިތުރުން، މީހަކާ އިނދެގެން އުޅޭ އަންހެނަކާ އެކި ފަހަރު މަތިން ޒިނޭ ކުރި މައްސަލައެއްގަ އެވެ. އެ އަންހެން މީހާއަކީ އެ ކުދިންގެ މަންމަ އެވެ.\nއެ މައްސަލަ އިސްތިއުނާފް ކުރުމަށް ޕީޖީން އިއްޔެ ހައި ކޯޓަށް ހުށަހަޅާފައިވަނީ، އެ ދައުވާ ތިނަދޫ ކޯޓުން ބާތިލްކޮށްފައިވަނީ ޖިނާއީ އިޖްރާއަތާ ހިލާފަށް ކަމަށް ބުނެ އެވެ. އަދި އެ ނިންމުން، ގާނޫނު އަސާސީ އާއި ޕީޖީގެ ގާނޫނާ ވެސް ހިލާފުވާ ކަމަށް ބުނެފައި ވެ އެވެ.\nކޯޓުން މައްސަލަ ބާތިލްކުރީ، ދައުވާކުރުމަށް އޮންނަ މުއްދަތު ހަމަވެފައިވާ ކަމަށް ބުނެ އެވެ.\nހަތަރު ކުދިންނާ ގަދަކަމުން ޖިންސީ ގޯނާ ކުރި މައްސަލައިގައި ދުވަސްވީ މީހާގެ މައްޗަށް ދައުވާ ކުރީ މިދިޔަ ފެބްރުއަރީ މަހުގެ ތެރޭގަ އެވެ. އެކަމަކު މިހާތަނަށް އެ މައްސަލައިގައި ޝަރީއަތުގެ އަޑުއެހުމެއް ނުބާއްވަ އެވެ. އަދި އެ މައްސަލަ އެންމެ ފުރަތަމަ ކުރިއަށް ގެންދިޔައީ، އެ މީހާގެ އުފަންް ރަށުގެ ކޯޓުގައި ނަމަވެސް، މިދިޔަ ޖޫން މަހު ވަނީ ތިނަދޫ ކޯޓަށް ބަދަލުކޮށްފަ އެވެ. ފިރިހެން މީހާގެ އިތުރުން، ދަރިންނަށް އިހުމާލުވެފައިވާތީ އާއި ޒިނޭކުރި ކަމުގެ ދައުވާ އެ ކުދިންގެ މަންމަގެ މައްޗަށް ވެސް ކުރެ އެވެ. އަދި އިހުމާލުވުމުގެ ދައުވާ، އެ ކުދިންގެ ދޮންބައްޕަގެ މައްޗަށް ވެސް ކުރެ އެވެ. އެކަމަކު މި ހުރިހާ ދައުވާތަކެއް ވެސް މިހާރު ވަނީ ބާތިލުވެފަ އެވެ.\n4 beinnaa behunu 75 aharuge meehaage macchah kuraa dhauvaa bathil koffi\nމީގެ 12 އަހަރު ކުރިން ފެށިގެން، އެކި ފަހަރު މަތިން ކުދިންނަށް ޖިންސީ ގޯނާ ކުރިކަމުގެ ތުހުމަތުގައި، ފިރިހެންމީހާ ހައްޔަރުކުރީ މިދިޔަ ނޮވެމްބަރު މަހު އެވެ. އެކަމަކު މަހެއް ނުވަނީސް އޭނާ ދޫކޮށްލި އެވެ. އެނގިފައިވާ ގޮތުގައި އެ މީހާ މުޖުތަމައުގެ ތެރެއަށް ދޫކޮށްލާފައި ހުންނާތީ، ބަންދާ މެދު ގޮތެއް ނިންމުމަށް ދައުލަތުން ހައި ކޯޓަށް މައްސަލަ ހުށަހެޅި އެވެ. އަދި ހައި ކޯޓުން ވަނީ އެ މައްސަލަ އަލުން ބަލައި، އެ މީހާގެ ބަންދާ މެދު ގޮތެއް ނިންމުމަށް ދަށު ކޯޓަށް މައްސަލަ ފޮނުވައިފަ އެވެ. އެކަމަކު އެ މައްސަލައިގައި ގޮތެއް ނުނިމި، މިހާތަނަށް ވެސް އޭނާ ހުރީ ބަންދުން ދޫވެ، މިނިވަނެއްގެ ގޮތުގަ އެވެ. ރަށުގައި ނުފޫޒު ގަދަ ކަމަށް ބުނާ އެ މީހާ، މީގެ 12 އަހަރު ކުރިއްސުރެ އަންނަނީ އެކި ކުދިންނަށް ޖިންސީ ގޯނާ ކުރަމުން ކަމަށް އޭގެ ތެރެއިން ބައެއް ކުދިން ބުނެ އެވެ. އޭނާ ވަނީ އެ ހަތަރު ބެއިންނާއި އެކުދިންގެ މަންމަ ދިރިއުޅޭ ގެ މަރާމާތުކޮށް، ދިރިއުޅެވޭނެ ގޮތް ހަދައިދީފަ އެވެ. އަދި އެ މީހުން ކައިބޮއި ހެދުމަށް، ދަރަންޏަށް އެއްޗެހި ނަގަނީ އެ މީހާގެ ފިހާރައިންނެވެ. ކުދިންނާ ގުޅުން ހިންގީ އެއީ ސަބަބެއް ކަމަށް ބަލައިގެން ކަމަށް އެ ކުދިން ބުނެ އެވެ.\nއިތުރު ލިޔުންތައް ކުށްކުރުން ގދ. ތިނަދޫ ގދ. އަތޮޅު ޕްރޮސެކިއުޓާ ޖެނެރަލް ކުޑަކުދިންނަށް އަނިޔާކުރުން ހައި ކޯޓް ކުޑަކުދިންނަށް އަނިޔާކުރުން ހުއްޓުވުން


Hashigandu Biya Dhemafiringe Hayaaiy Badhal Kolli "Libey" Ge Hot Chocolate! - Vaguthu\nދިވެހިންގެ ކެއުމުގެ އާދަތައް އޮންނަ ގޮތުން ބަނޑެއްލުމަކީ އާއްމު ކަމެކެވެ. އަހަރެމެންގެ ތެރެއިން ކޮޮންމެ މީހަކީވެސް އެމީހެއްގެ އަމިއްލަ ހަށިގަނޑު ރީއްޗަށް ބެހެއްޓުމަށް ބޭނުންވާ ބައެކެވެ. ބަނޑެއް ލުމުން ހިކެން ބޭނުންވެއެވެ. ނަމަވެސް ގިނަ ފަހަރަށް ބަނޑު ހިންދަން މަސައްކަތް ކުރަނީ ބޮޑު ބަނޑެއް ލާފަހުންނެވެ. ބަނޑާ ހެދި މީހާއަށް އެކި އުނދަގޫތައް ވާން ފެށުމުންނެވެ. މި ބަނޑު ހިންދަން އެކި މީހުން ދަތުރު ކުރަނީ އެކި މަގުންނެވެ. ހިޔާރު ކުރަނީ އެކި "އޮޑި"އެވެ. ހިކެން އެއްބަޔަކު ޖިމްއަށް ދެއެވެ. އަނެއްބަޔަކު ކަރަސްތަަށް ނިކުމެއެވެ. އެކަމަކު މި ދެމަފިރުން އެކުުގައި މަހެއް ތެރޭ ބޮޑު ތަފާތެއް ދައްކުވާދިނީ ގޭގައި ތިބިގެންނެވެ. އަނގަޔަށް މީރު ލޭންސްލޭ "ހޮޓް ޗޮކްލެޓް" ބޮއެގެންނެވެ.\nލިބޭއިން ރީޓެއިލް ކުރާ ލޭންސޭ ކޮފީގެ ބަދަލުގައި މި ދެމަފިރިންނަށް މީރުވީ ހޮޓް ޗޮކްލެޓެވެ. ހޮޓް ޗޮކްލެޓް ބޭނުން ކުރާތާ މަހެއް ވީއިރު މި ދެމަފިރިންގެ ހަށިގަނޑަށް ބޮޑެތި ބަދަލުތަކެއް އައިސްފައިވެއެވެ. ދެ ލޯ ކުޑަވާ ވަރަށް ކޮލަށް އަރާފައިވާ މަސްތައް ހިނދި މޫނުމަތީގެ ބައްޓަން ރީތިވިއެވެ. ފުފި އަރާފައިވާ ބަނޑު ވަރަށް ބޮޑަށް ހިނދުނެވެ. ދަތްދޮޅި އާއި ކަރު ވަކިނުކުރެވޭވަރަށް އަރާފައިވާ މަސްތައްވެސް ދިޔައެވެ. ގޭގައި ތިބެގެން މަހެއް ތެރޭގައި ކުރި މި ދަތުރުން ލިބުނު ފޮނި ނަތީޖާ އެ ދެމަފިރިން "ވަގުތު" އާ ހިއްސާކުރިއެވެ. ސަރުކާރުގެ އިސް މަގާމެއް ފުރުވަމުންދާ މި ދެމަފިރިން މި ވާހަކަތައް ހިއްސާ ކުރީ ނަން ނުޖެހުމަށް ޝަރުތުކޮށެވެ.\nއެތަނުން އެކަކު ކިޔައިދިން ގޮތުން ފިރިމީހާގެ ބަނޑާއި އޭނާގެ ބަނޑުު ހުރީ އެއްވަރަކަށެވެ. ގާތުގައި ތިބޭއިރު "ބަނޑުބޮޑީ ކާކުކަން އޮޅޭނެ ކަމަށް" ބުންޏެވެ. ވިހައިގެން ދެއަހަރު އަހަރެއް ވީއިރުވެސް އޭނާގެ ބަނޑު ނުހިނދި، ދުވަހެއް ދުވަހަށް ހަށިގަނޑު ބިޔަވަމުން ދިޔަ ކަމަށްވެއެވެ. ނަމަވެސް އެކަމަށް އޭރު އެއްވެސް ފަރުވަލެއް ނެތެވެ. ދެ މީހުންނަށް ރަނގަޅު އާމްދަނީއެއް ލިބޭތީ އެކި އެއްޗެހި އޯޯޑަރުކޮށްގެން ގެނެސް ކައި އުޅެއެވެ. ކެއުމުގައި ހައްދެއް ނޯންނަ ކަމަށްވެއެވެ. މަހަކަށް ފަހު މަހެއް ދިޔައީ ހަށިގަނޑު ބިޔަވެ، ބަނޑު ބޮޑުވަމުންނެވެ. އެކަމަކު ހިކެން އެއްވެސް ހިޔާލެއް ފިކުރެއް އޭރު ނުގެންގުޅެއެވެ.\nލޯބިން ދުވަސްތައް ގުނަމުން ދިޔަ މި ދެމަފިރިންގެ ހަށިގަނޑު ބިޔަވެ އާދަޔާ ހިލާފަށް ފަލަވުމުން އެކި އުނދަގޫތަކާއި ކުރިމަތިލާން ފެށީ މިއަހަރުގެ މާޗް މަހުން ފެށިގެން ކަމަށްވެއެވެ. އޭނާ ކިޔައިދިން ގޮތުން އެ އުނދަގޫތައް ވާން އެންމެ ފުރަތަމަ ފެށީ ދެމަފިރިކަމުގެ ގުޅުން ހިންގަން އުޅޭއިރުއެވެ.\nއެ ހިސާބުން ދެމަފިރިން ހިކެން އަޒުމް ކެނޑައެޅިއެވެ. ނަމަވެސް ކޮވިޑާ ގުޅިގެން އަޅާފައިވާ ފިޔަވަޅުތަކުގެ ސަބަބުން ޖިމްތައް ހުރީ ބަންދުކޮށްފައެވެ. ހަލުވިކަމާއެކު މި ބަލިމަޑުކަން ފެތުރެމުން ދާތީ ކަސްރަތަށް ދިއުންވެސް ރައްކާތެރި ނުވުމުން ގޭގައި ތިބިގެން ހިކޭނެ ގޮތަކާއި މެދު އެ ދެމަފިރިން ވިސްނަމުން ދިޔައެވެ.\nލިބޭގެ ހޮޓް ޗޮކްލެޓްގެ ހަބަރެއް އެ ދެމަފިރުންގެ ލޮލުގައި އަޅައިގަތީ ނިމި ދިޔަ ރޯދަމަހުގެ ތެރޭގައެވެ. އަޖުމަ ބަލާލުމަށް އޭގެ ދެތިން ފޮށި ގަނެގެން ބޭނުން ކުރަން ފެށީ ކަމަށް އެކަކު ކިޔައިދިނެވެ. ބަނޑުހައިވާ އިރަށް ހޮޓް ޗޮކްލެޓެއް ގިރައިގެން ބޯ ކަމަށް ވެއެވެ. އެހެން ގޮސް ހޮޓް ޗެކްލެޓް އެކަނި ބޭނުން ކުރާތާ ހަފްތާއެއް ވެގެން ދިޔައިރު ހަށިގަނޑަށް ވަރަަށް ބޮޑު ލުޔެއް ލިބިގެން ދިޔަކަން އޭނާ ފާހަގަކުރިއެވެ.\n"އަޅުގަނޑުމެން ދެމީހުން ހޮޓް ޗޮކްލެޓް ގަނެފައި ނިންމީ އަޖުމަ ބަލާލަން އެ ބޯން މަހެއް ވަންދެން. ހަފްތާއެއް ނުވަނީސް އަޅުގަނޑަށް ހާދަ ބޮޑު ލުޔެއް ލިބުނޭ. ފިރިމީހާ ވެސް މުޅިން ބަދަލުކޮށްލައިފި. ދެ މީހުން ވާދައަށް ހިކެން މަސައްކަތް ކުރީ. އަޅުގަނޑު މި ބޭނުން ކުރަން ފެށިއިރު ހުރީ 117 ކިލޯ. ފިރިމީހާ ހުރީ 124 ކިލޯ." އޭނާ ބުންޏެވެ.\nފުރަތަމަ ހަފްތާ ތެރޭ 2.4 ކިލޯ އޭނާ ހިއްކާލިއިރު ފިރިމީހާ ހަތަރު ކިލޯ ހިއްކާލި ކަމަށްވެއެވެ. މި ބަދަލުތައް އަންނަން ފެށުމުން އެ ދެ މަފިރިންނަށް ބޮޑު ހިތްހަމަޖެހުމެއް ލިބުނެވެ. އަދި އެ ޑައިޓް ހުއްޓާ ނުލާ މަހެއްވަންދެން ކުރިއަށް ގެންދިޔައެވެ.\nއެއްމަސްވިއިރު 124 ކިލޯއިން ފިރިމީހާ 110 ކިލޯއަށް ލުއިކޮށްލި ކަމަށްވެއެވެ. އެއީ ޖުމްލަ 14 ކިލޯއެވެ. އަނބިމީހާ 117 ކިލޯއިން 105 ކިލޯއަށް ހިއްކާލިއެވެ. އެއީ ޖުމްލަ 12 ކިލޯއެވެ.\nލޭންސްލޭ ކޮފީއާއި، ހޮޓް ޗޮކްލެޓްއަކީ އެހެން ބައެއް ޑައެޓް ޕްރޮޑަކްޓުތަކާ ޚިލާފަށް، ހަށިގަނޑަށް ފައިދާ ކުރަނިވި އެތައް ބައިތަކެއް އެކުލެވޭ އަދި ސިއްހަތަށް ގެއްލުން ނުވާނެ ގޮތަށް ތައްޔާރުކޮށްފައިވާ އުފެއްދުމެކެވެ. އަދި މި އުފެއްދުމުން ހަށިގަނޑުގެ ހަންގަނޑު އޮމާންވެ ޒުވާންކަން ދަމަހައްޓައި ދިނުމަށް ވެސް އެހީވާ ކަމަށް ގިނަ ބަޔަކު ބުނެއެވެ.\nއާދަކޮށް ކޮންމެ ދުވަހަކު މެންދުރާއި ރޭގަނޑު ކެއުމުގެ 20 މިނެޓު ކުރިން "ލޭންސްލޭ - ސްލިމިންގް ކޮފީ" ނުވަތަ "ލޭންސްލޭ ހޮޓް ޗޮކްލެޓް" ތައްޓެއް ބުއިމަކީ އެދެވިގެންވާ ގޮތެވެ. އެކި މީހުންނަށް މައްސަލަތަކާއި ކުރިމަތިވެފައިވާ މިންވަރަށް ބަލައި، މި މިންގަނޑު ތަފާތުވުމަކީ އެކަށީގެންވާ ކަމެކެވެ. ދިވެހިންގެ މެދުގައި ބޮޑު މަގްބޫލުކަމެއް ހޯދާފައިވާ ލޭންސްލޭ ކޮފީ އަދި ހޮޓް ޗޮކްލެޓް 9759452 އަށް ގުޅައިގެން އޯޑަރު ކުރުމުގެ ފުރުސަތު ވަނީ ހުޅުވާލާފައެވެ. ލިބޭގެ ޕޭޖްގެ އިތުރުން ރާއްޖޭގެ އެކި ރަށްރަށުގެ ފިހާރަތަކުން ވެސް މި ކޮފީ ލިބެން ހުންނާނެއެވެ.\n”ޗޮކޯބްލާސްޓް" - ރާއްޖޭގެ އެއްވަނަ ބިސްކަޓް ޕުޑިންގ\nހާތްތެރީ.... ހަމަ އަސްލުތަ؟😝😂😂\nޖޫން 12, 2021 21:12


November 25, 2020 19:22:35\nހުޅުމާލޭގެ ދެވަަނަ ފިޔަވަހީގައި އޯޕަން އެކްސަސް ނެޓްވޯކް މެދުވެރިކޮށް ހިދުމަތް ދިނުމަށް ފެށުމަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)އިން މީޑިއާނެޓާއެކު ސޮއިކޮށްފިއެވެ. އެޗްޑީސީއިން ފާހަގަ ކުރި ގޮތުގައި އޯޕަން އެކްސަސް ނެޓްވޯކަކީ ސްމާޓް ސިޓީއެއް ގާއިމް ކުރުމަށް އެ ކުންފުނިން ކުރަމުންދާ މަސައްކަތުގެ ބިންގާ ކަމަށެވެ.\nމީޑިއާނެޓާއެކު އެޗްޑީސީއިން މިއަދު އެއްބަސްވި އެގްރިމެންޓްގެ ދަށުން ހުޅުމާލޭގެ ދެވަނަ ފިޔަވަހީގައި ސްމާޓް އިންފްރާސްޓްރަކްޗާ ގާއިމުކުރުމަށް ސާވިސް ޕްރޮވައިޑަރުންގެ ހިދުމަތް ފޯރުކޮށްދިނުމަށް ގާއިމްކޮށްފައިވާ ނެޓްވޯކުގެ ޒަރިއްޔާއިން މީޑިއާނެޓް ހިދުމަތް ދޭނެ އެވެ.\nއެޗްޑީސީއިން ބުނި ގޮތުގައި، ތަރައްގީއަށް މަސައްކަތް ކުރާ ކުންފުންޏެއްގެ ގޮތުން އެޗްޑީސީގެ އަމާޒަކީ އިންފްރާސްޓްރަކްޗާ ގާއިމުކޮށްދީ، ވާދަވެރިކަން އިތުރުކޮށް ހިދުމަތްތަކުގެ އަގު ކުޑަކޮށްދިނުމެވެ. ގާއިމް ކުރާ ނެޓްވޯކްގެ ސަބަބުން ހިދުމަތްތައް ދެމުންދާ ފަރާތްތަކާއި އާ ވިޔަފާރިތަކަށް ވެސް ފުރުސަތު ލިބޭނެ ކަމަށެވެ.\nއެކި ހިދުމަތްތައް ފޯރުކޮށްދޭ ކުންފުނިތަކަށް އޮތް އެންމެ ބޮޑު ގޮންޖެހުމަކީ އިންފްރާސްޓްރަކްޗާ ގާއިމް ކުރުމުގެ ހަރަދު ބޮޑުވުމާއި އެ މަސައްކަތުގެ ބުރަކަން ކަމާއި ނެޓްވޯކްގެ ސަބަބުން ލުއިތައް ލިބޭނެކަން އެޗްޑީސީއިން ފާހަގަ ކުރިއެވެ.\nއެޗްޑީސީއާ ގުޅިގެން މީޑިއާނެޓުން ގުޅިގެން ގާއިމް ކުރާ އޯޕަން އެކްސަސް ނެޓްވޯކަކީ ކާމިޔާބު މޮޑެލެއް ކަމުން އޭގެ ޒަރިއްޔާއިން ރަށްރަށުގައި ވެސް ހިދުމަތްތައް ފޯރުކޮށްދޭނެ ކަމަށް މީޑިއާނެޓުން ބުންޏެވެ.


Dr Shaheem ves PPM ge Advisor akah\nޑރ. މުހައްމަދު ޝަހީމް އަލީ ސައީދު މިއަދުގެ ރަސްމިއްޔާތުގައި -- އަހުމަދު އަޝްހާދު އަބްދުﷲ (ޖެރީ) | އަވަސް\nކުރީގެ އިސްލާމިކް މިނިސްޓަރު އަދި 2018ގެ ރިޔާސީ އިންތިހާބުގައި ރައީސް ޔާމީންގެ ރަނިންމޭޓަކަށް ހުންނެވި ޑރ. މުހައްމަދު ޝަހީމް އަލީ ސައީދު، އިދިކޮޅު ޕްރޮގްރެސިވް ކޯލިޝަންގެ އެޑްވައިޒަރަކަށް ހަމަޖައްސައިފި އެވެ.\nވަރަށް ގިނަ ދުވަސްތަކަކު ސައުދީގައި ހުންނެވުމަށްފަހު ޝަހީމް ރާއްޖެ ވަޑައިގެންފައިވަނީ ދާދި ފަހުންނެވެ. ކަރަންޓީންގެ މުއްދަތު ހަމަވުމުން މިއަދު ޕީޕީއެމްގެ އޮފީހުގައި ބޭއްވި ހާއްސަ ރަސްމިއްޔާތެއްގައި އިދިކޮޅު ދެ ޕާޓީ ހިމެނޭ ޕްރޮގްރެސިވް ކޯލިޝަންގެ އެޑްވައިޒަރަކަށް ޝަހީމް ވަނީ ހަމަޖައްސަވާފައެވެ. މިއީ ގިނަ ދުވަސްތަކަށްފަހު ސިޔާސީ އިވެންޓެއްގައި ޝަހީމް ބައިވެރިވެވަޑައިގެންނެވި ފުރަތަމަ ފަހަރެވެ.\nއޯއައިސީގެ ސެކްރެޓަރީ ޖެނެރަލްގެ މުޝީރެއްގެ ގޮތުގައި ދާދި ފަހަކާ ޖެހެންދެން މަސައްކަތް ކުރެއްވި ޝަހީމް ވަނީ ރައީސް ނަޝީދުގެ ވެރިކަމުގައި ސްޓޭޓް މިނިސްޓަރުކަން ކުރައްވާފައެވެ. އަދި ރައީސް ޔާމީންގެ ވެރިކަމުގައި އިސްލާމިކް މިނިސްޓަރުކަން ކުރެއްވިއެވެ. އެ މަގާމުން އިސްތިއުފާ ދެއްވީ ޝަހީމްގެ އެކުވެރިޔާ މިހާރުގެ ހޯމް މިނިސްޓަރު އިމްރާން އަބްދުﷲ ހައްޔަރުކޮށް ޖަލަށްލާން ހުކުމް ކުރުމާއި ގުޅިގެންނެވެ. އޭގެ ފަހުން އިސްލާމިކް ޔުނިވާސިޓީގެ ޗާންސެލާގެ މަގާމުގައިވެސް ހުންނެވިއެވެ.\n2018ގެ ރިޔާސީ އިންތިހާބުގައި ކުރީގެ ރައީސް ޔާމީންގެ ރަނިންމޭޓަކަށް އިހުތިޔާރު ކުރެއްވީވެސް ޝަހީމެވެ.\nޝަހީމްގެ އިތުރުން އިދިކޮޅު ކޯލިޝަންގައި އިތުރު ދެ އެޑްވައިޒަރަކު ތިއްބަވާނެއެވެ. އެއީ ކުރީގެ ރައީސް ޑރ. މުހައްމަދު ވަހީދު ހަސަން މަނިކު އާއި ކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދެވެ.


Health Minister Naseem Mirey Noosverinna Baddhalu Kuravvani | Atoll News\nހެލްތު މިނިސްޓަރ ނަސީމް މިރޭ ނޫސްވެރިންނާ ބައްދަލުކުރައްވަނީ\nޝާއިޢުކުރީ: މުޙައްމަދު އަފްރާޙް ޖޫން 2, 2021, 17:34\nހެލްތް މިނިސްޓަރ އަހުމަދު ނަސީމް މިރޭ ނޫސްވެރިންނާ ބައްދަލު ކުރައްވާގޮތަށް ނިންމަވައިފި އެވެ.\nމިނިސްޓަރ ނަސީމު ނޫސްވެރިންނާ ބައްދަލުކުރައްވަން ނިންމަވާފައިވަނީ އެޗްއީއޯސީން ކޮވިޑުގެ އެންމެފަހުގެ މަޢުލޫމާތު ހިއްސާކުރުމަށް ބާއްވާ ނޫސްވެރިންގެ ބައްދަލުވުމުގަ އެވެ. މި ޕްރެސް ފަށާގޮތަށް ތާވަލުކޮށްފައިވަނީ މިރޭ 10 ޖަހާ އިރު އެވެ.\nމިނިސްޓަރު ނޫސްވެރިންނާއި ބައްދަލު ކުރައްވާއިރު، ކޮވިޑަށް ފަރުވާދެމުންދަނިކޮށް ކުޅުދުއްފުއްޓަށް ނިސްބަތްވާ ޢުމުރުން 10 އަހަރުގެ މިޝްކާ ނިޔާވެފައިވަނީ އެޗްޕީއޭ އާއި ކަމާއިބެހޭ މުއައްސަަސާތަކުގެ އިހުމާލުން ކަމަށް ބުނެ އަޑު ފަތުރަމުންދާ ވަގުތެއްގަ އެވެ. އަދި މި ހާދިސާއާއި ގުޅިގެން މިނިސްޓަރ ނަސީމުގެ އިސްތިއުފާއަށް ވެސް ގިނަބަޔަކު ގޮވަމުންދާ ދަނޑިވަޅެއްގަ އެެވެ.\nމިޝްކާ ނިޔާވެފައި ވަނީ ރޭ 12:10 ހާއިރު އެވެ.\nމިޝްކާގެ ހާލު ގޯސްވެގެން އާއިލާއިން ރޭ9ޖެހި އިރު އެމްބިއުލާންސަށް ގުޅި ނަމަވެސް، އެ ކުއްޖާ ބަލައި ދެވުނީ ދެ ގަޑިއިރާއި 25 މިނިޓު ފަހުންކަމަށް ޢާއިލާއިން ވަނީ ބުނެފަ އެވެ.\nމަޢުލޫމާތު ލިބިފައިވާ ގޮތުގައި ހެލްތް މިނިސްޓަރު އަހުމަދު ނަސީމު ވަނީ ފޯނުން ގުޅުއްްވާފައި އެކަމަށް މަޢާފަށް އެދިވަޑައިގެންފައެވެ. އަދި މައްސަލަ ތަހުގީގު ކުރައްވާނެ ކަމުގެ ޔަގީންކަން ދެއްވާފައިވާ ކަމަށް ވެސް މަޢުލޫމާތު ލިބެއެވެ.\nކޯވިޑް-19 ޖެހިގެން ގިނަ ބަަޔަކު ނިޔާވަމުން އަންނަ އިރު، ގިނަ އާއިލާތަކަކުން ދަނީ މިފަދަ އިހުމާލުތަކުގެ މައްސަލަ ފެންމަތިކުރަމުންނެވެ.


Hanguraama akah sifain thayyaaruve thibumah China ge Raees Xi govaalavvaifi | Mihaaru\nރައީސް ޝީ ޖިންޕިން ވަނީ ސިފައިން އެލާޓްގައި ތިބުމަށް އަންގަވާފައި. --ފޮޓޯ:އީޕީއެން\nހަނގުރާމައަކަށް ސިފައިން ތައްޔާރުވެ ތިބުމަށް ޗައިނާގެ ރައީސް ގޮވާލައްވައިފި\n15 އޮކްޓޯބަރ 2020 - 23:492comments\nބެއިޖިން (އޮކްޓޯބަރު 15) - ހަނގުރާމައަކަށް ތައްޔާރުވެ ތިބުމަށް ޗައިނާ ސިފައިންނަށް އެ ގައުމުގެ ރައީސް ޝީ ޖިންޕިން ގޮވާލައްވައިފި އެވެ.\nދެކުނުގެ ގުއާންގްޑޮން ޕްރޮވިންސްގެ އަސްކަރީ މަރުކަޒަކަށް ރައީސް ޝީ ކުރެއްވި ޒިޔާރަތެއްގައި ވަނީ ސިފައިން އަބަދުވެސް އެލާޓްގައި ތިބުމަށް އިލްތިމާސް ކުރައްވައިފަ އެވެ.\n"ސިފައިން އަބަދުވެސް ތިބެން ޖެހޭނީ ވަފާތެރިކަން މަތީ، އަބަދުވެސް ސާފުކަން މަތީ، އަބަދުވެސް އިތުބާރު ކުރެވޭ ގޮތުގައި،" ޗައޮޒޫ ސިޓީގެ ޕީޕަލްސް ލިބަރޭޝަން އާމީ މެރިން ކޮޕްސްގެ އިންސްޕެކްޝަނެއްގައި ޝީ ވިދާޅުވި ކަމަށް ރަސްމީ ނޫސް އެޖެންސީ ޒިންހުއާ އިން ބުނެފައިވެ އެވެ.\nގުއާންގްޑޮން އަށް ރައީސް ޝީ ކުރެއްވި ޒިޔާރަތުގެ މަގްސަދަކީ ޝެންޒެން ސްޕެޝަލް އިކޮނޮމިކް ޒޯން ގާއިމްކުރިތާ 40 އަހަރު ފުރޭ މުނާސަަބަތާ ގުޅުވައިގެން ތަގްރީރެއް ދެއްވުމެވެ. އިކޮނޮމިކް ޒޯން، 1980 ވަނަ އަހަރު ގާއިމްކުރީ ބޭރުގެ އިންވެސްޓަރުން ޝައުގުވެރިކޮށް، ޗައިނާގެ އިގްތިސާދު ވަރުގަދަ ކުރުމަށެވެ.\nގުއާންގްޑޮންގެ އަސްކަރީ މަރުކަޒަކަށް ރައީސް ޝީ ޒިޔާރަތް ކުރެއްވި އިރު ޗައިނާ އާއި އެމެރިކާގެ މަސްރަހު ވަނީ ހޫނުވެފަ އެވެ. ޓައިވާނަށް އެމެރިކާ އިން ހަތިޔާރު ވިއްކަން އުޅޭ މައްސަލާގައި ޗައިނާ އިން ވަނީ ނުރުހުން ފާޅުކޮށްފަ އެވެ. ރައީސް ޑޮނަލްޑް ޓްރަމްޕްގެ ވެރިކަމުގައި އެމެރިކާ އާއި ޓައިވާނުގެ ގުޅުން ވަނީ ވަރަށް ބޮޑަށް ބަދަހިކޮށްފަ އެވެ.\nއިތުރު ލިޔުންތައް ޗައިނާ މިލިޓަރީ


Netanyahu Ge Mahchah Corruption Ge Bodethi Thuhumathu Thakeh - Vaguthu\nނަތަންޔާހޫގެ މައްޗަށް ކޮރަޕްޝަންގެ ބޮޑެތި ތުހުމަތުތަކެއް\nއިޒްރާއިލުގެ އަނިޔާވެރި ބޮޑުވަޒީރު, ބެންޖަމިން ނަތަންޔާހޫގެ މައްޗަށް ކޮރަޕްޝަނުގެ ބޮޑެތި ތުހުމަތުތަކެއް ކުރެވިއްޖެއެވެ.\nއެޤައުމުގެ ފުލުހުންނާ ހަވާލާދީ ބައިނަލްއަޤުވާމީ ޚަބަރު ފަތުރާ ވަސީލަތްތަކުން ބުނެފައިވާ ގޮތުގައި، ކޮރަޕްޝަންގެ ބޮޑެތި ޢަމަލުތަކެއްގައި، ނަތަންޔާހޫ އާއި އޭނާގެ އަންހެނުން ސާރާ ނަތަންޔާހޫ ބައިވެރިވެފައިވެއެވެ. އަދި، މި މައްސަލަތަކާ ގުޅިގެން އެފަރާތްތައް ކުށްވެރިވާވަރުގެ ބޮޑެތި ހެކިތައް ހޯދާފައިވާކަމަށްވެސް ބުނެފައިވެއެވެ.\nނަތަންޔާހޫ ކުށްވެރިވާ މައްސަލަތަކުގެ ތެރޭގައި ފްރޯޑުގެ މައްސަލަތަކާއި، ރިޝްވަތު ޤަބޫލު ކުރުމާއި ދިނުމުގެ މައްސަލަތައް އަދި ވެފައިވާ އެއްބަސްވުންތަކާ ޚިލާފުވެފައިވާ މައްސަލަތައް ހިމެނެއެވެ.\nޚަބަރު ފަތުރާ ވަސީލަތްތަކުން ބުނެފައިވާ ގޮތުގައި ނަތަންޔާހޫގެ ބާރުން، ޔަހޫދީ އިޒްރާއިލުގައި ހިންގާ މުވާސަލާތީ ޚިދުމަތް ދޭ ކުންފުންޏަކަށް ވަނީ ކޮރަޕްޝަނަށް މަގުފަހިވާ ގޮތަށް ލުއިތަކެއް ދީފައެވެ. ހަމައެހެންމެ، ނަތަންޔާހޫއާ ބެހޭގޮތުން މީޑިޔާގައި ޕޮޒިޓިވް ނުވަތަ ރަނގަޅު ވާހަކަތައް ދެއްކުމަށް ނޫހަކަށްވެސް އޭނާ ރިޝްވަތު ދީފައިވެއެވެ.\nމި މައްސަލަތަކުގައި ފުލުހުން ނަތަންޔާހޫއާ ސުވާލު ކޮށްފައިވާއިރު ނަތަންޔާހޫގެ ގާތުގައި ވަރަށް ކައިރިން މަސައްކަތް ކުރި ދެ މީހަކު ހައްޔަރުކޮށްފައިވެސްވެއެވެ.\nމީގެކުރިންވެސް، ނަތަންޔާހޫގެ ކޮރަޕްޝަނުގެ މައްސަލަތަކެއް ފެންމަތިވެފައިވެއެވެ. އެގޮތުން، ބިލިއަނަރު ރައްޓެހިން، އެކި ކަންކަމުގެ ބަދަލެއްގެ ގޮތުގައި ދޭ ހަދިޔާ ޤަބޫލުކުރުމާއި އެކި ބޭނުންތަކަށް މީޑިޔާގެ ވަސީލަތްތަކަށް ރިޝްވަތު ދިނުން ހިމެނެއެވެ.\nއެހެންނަމަވެސް، ނަތަންޔާހޫ ވަނީ މިކަންކަމަށް އިންކާރު ކޮށްފައެވެ. އޭނާ ބުނެފައިވަނީ މިކަންކަމުގައި އެއްވެސް ހަޤީޤަތެއް ނެތީ ހަމަ އަސްލަށްވެސް މިކަންކަމުގައި ހަޤީޤަތެއް ނެތުމުންކަމަށެވެ.


ތިބާގެ ފިރިމީހާގެ ހިތް އަތުލާނީ މިފަދައިން – DhiSalafiyyah\nމިއީ މުސްލިމު އުޚްތުންނަށް ހުށަހަޅައިދޭ ނަސޭޙަތުގެ ބަސްކޮޅެކެވެ. ﷲތަޢާލާ ޙަލާލުކުރެއްވި ގޮތަށް އެކަނބަލުންނަށް އެކަބަލުންގެ ފިރިންގެ ހިތް އަތުލެވިދާނެއެވެ.. އެއީ ކިހިނެއްކަން އެނގިލައްވާތޯއެވެ؟ ބުނެދެންހެޔެއްޔެވެ؟\nބައެއް ބޭފުޅުން ބުނެއެވެ. ކައްކާ ގޭތެރެ ސާފުކުރަމުން އަބަދު މީރުވަސް ދުވާހާލު ހުންނާނީ ކިހިނެއް ހެއްޔެވެ؟ ފަހެ ތިބާގެ ފިރިމީހާ ގެއިންބޭރަށް ދާވަގުތު ކައްކާށެވެ. ގޭތެރެ ފޮޅައި ރީތިކޮށް، އެއްޗެހި ދޮންނާށެވެ. ދެން ފެންވަރާ ރީތިވުމަށް އަވަސްވެގަންނާށެވެ. އަދި ތިބާގެ ފިރިމީހާއަށް އިންތިޒާރު ކުރާށެވެ. ތިބާގެ ފިރިމީހާ ގެއަށް އަންނަހިނދު ފެނިގެންދާނީ އޭނާގެ ރީތި ނަލަ އަންހެނުންނެވެ. އަދި ކާތަކެތި ތައްޔާރުކުރެވި ގޭތެރެ ސާފުތާހިރު ކުރެވިގެންވާ ހާލު ފެންނާނެއެވެ. ތިބާއަށްޓަކައި ތިބާގެ ފިރިމީހާގެ ހިތުގައި މަތިވެރި ލޯތްބަކާއި މަތިވެރި އިޙްތިރާމެއް އުފެދޭނެއެވެ. އަދި މިކަން ﷲގެ ވަޖުހުވުޅަށްތަކައި ކޮށްފިނަމަ އަޖުރު ބޮޑުވެއެވެ. މީގެސަބަބުން ތިބާއަށް ތިބާގެ ފިރިމީހާގެ ބެލުންތައް ތިރިކުރުމަށް އެހީވެދެވެއެވެ. އެހެނީ ބަނޑު ފުރިފާވާމީހާ އިތުރު ކާއެއްޗަކަށް ބޭނުމެއް ނުވާނެއެވެ. އެހެނެއްކަމަކު އެކަމުން މަޙުރޫމުވެފައިވާ މީހާ ބަނޑުފުރާނެ އެހެން ގޮތްތައް ހޯދާނެއެވެ.


Dhuniye In Covid-19 Nufenna Hama Ekani Thankee2Haram - Vaguthu\nމުޅި ދުނިޔެއަށް ފެތުރިފައިވާ ކޮވިޑް-19 ނުފެންނަ ހަމަ އެކަނި ތަނަކީ ދެ ހަރަމްފުޅު ކަމަށް މައްކާގެ ހަރަމްފުޅުގެ އިސް އިމާމު އަދި ދެ ހަރަމްފުޅު ބަލަހައްޓާ އިދާރާގެ ރައީސް ޝަައިހް އަބްދުއްރަހްމާން އަލް ސުދައިސް ވިދާޅުވެއްޖެއެވެ.\nސުދައިސް މިހެން ވިދާޅުވެފައިވަނީ އިއްޔެ ކުރިއަށް ގެންދިޔަ އޮންލައިން ބައްދަލުވުމުގައި ވާހަކަ ދައްކަވަމުންނެވެ. އިއްޔެ ކުރިއަށް ގެންދިޔަ އެ ބައްދަލުވުމަކީ ކޮވިޑް-19 އިން ރައްކާތެރިވުމަށް ސައުދީއިން އަޅަމުން އަންނަ ފިޔަވަޅުތަކާއި ބެހޭގޮތުން މަޝްވަރާ ކުރުމަށް ބޭއްވި ބައްދަލުވުމުކެވެ.\nސުދައިސް ވިދާޅުވީ، ކޮވިޑް-19 އެހެން ގައުމުތަކުގައި ފެތުރެން ފެށުމާއި އެކު ސައުދީ އަރަބިއްޔާއިން ފިޔަވަޅުތައް އެޅުމުގެ ނަތީޖާ މިއަދު ފެނިގެން އަންނަ ކަމަށާއި އެ ގައުމުން އެކަން ކޮށްފައިވަނީ ޕްރޮފެޝަނަލް ކޮށް ކަމަށެވެ.\n"ސައުދީ އަރަބިއްޔާއިން އެޅި ފިޔަވަޅުތަކުން އެނގިގެން ދަނީ އެ ގައުމަކީ ކޮވިޑް-19 އިން ރައްކާތެރިވުމަށް އެފަދަ ފިޔަވަޅު އެޅި ނަމޫނާ ގައުމެއްގެ ގޮތުގައި. އަދި އެކަންކަން ބަލަހައްޓަން އެނގޭ ގައުމެއްކަން" ސުދައިސް ވިދާޅުވިއެވެ.\nސުދައިސް ވިދާޅުވީ، މިހާތަނަށް ބަލި ނުފެންނަ ހަމަ އެކަނި ދެތަނަކީ މަސްޖިދުލްހަރާމް އަދި މަސްޖިދުއްނަބަވީ ކަމަށާއި ކުރިއަށް އޮތްތަނުގައިވެސް މިބަލިބަޑުކަން ދެހަރަމުން ނުފެނުން އެދި ދުއާ ކުރާކަމަށެވެ.\nކޮވިޑް-19 ފެތުރެން ފެށުމާއި އެކީ ސައުދީން ވަނީ ބަލިން ރައްކާތެރިވުމުގެ ގޮތުން ގިން ފިޔަވަޅުތަކެއް އަޅާފައެވެ. އޭގެ ތެރޭގައި އުމްރާ އަށާއި ހައްޖަށް މީހުން ގެންދިއުން ވަގުތީ ގޮތުން ހުއްޓައި ބޯޑަރުތައް ވަނީ ބަންދުވެސް ކޮށްފައެވެ. ނަމަވެސް މިހާރު ދެހަރަމް ހުޅުވާލައި އުމްރާ ކުރުމުގެ ފުރުސަތު ވެސް އަންނަނީ ދެމުންނެވެ.\nސައުދީން ދެހަރަމް ހުޅުވާލީ ވަރަށް ވަރުގަދަ ފިޔަވަޅުތަކާއިއެކުގައެވެ. ދެހަރަމްގައި ވެސް މިހާރު ނަމާދު ކުރެވެނީ ގައިދުރުކަން ބަހައްޓައިގެންނެވެ.\nފެބުރުއަރީ 25, 2021 08:57\nސޫރަތުއް ތީން ގެ3ވަނަ އާޔަތް ބައްލަވާ ، ކީރިތި ޤުރުއާނުގެ މަތިވެރިކަމާއި ﷲގެ ވަޢުދުފުޅުގެ ތެދުކަން ޔަޤީންކުރައްވާ!\nފެބުރުއަރީ 25, 2021 09:08\nމިރާއްޖޭގެ އެއްވެސް މިސްކިތަކުން ކޮވިޑެއް ނުފެނޭ.\nފެބުރުއަރީ 25, 2021 12:12\nދިވެހިރާއްޖޭގަވެސް މީހުންދިރިއުޅޭ ވަރަށްގިނަރަށްރަށާއި ގިނައަދަދެއްގެ ފަޅުރަށްރަށާއި ރެސޯޓުތައްވެސް ތިޔަލިސްޓުގަހިމަނަން ފެނޭ ..\nފެބުރުއަރީ 25, 2021 10:27\nމިއީ މިސްކިތަށް ގޮސް ގެން ޖެހިދާނެތީ ނުއުޅެވޭ ވަރުގެ ކަމެއްނޫ. އިންޝާ ﷲ\nފެބުރުއަރީ 25, 2021 11:41\nސުދާއިސް ބުނިޔަސް ތިޔައީ ދޮގެއް. ސެނެސްޓަލް އައިލެންޑްސް އިން ވެސް ކޮވިޑް ފެނިފަިއި ނެތް، އަދި އިންޑިއާގެ ލަކްޝަޑީޕް އިންވެސް ކޮވިޑް ފެނިފައި ނެތް. މިއީ މީހުން ދިރިއުޅޭ އާބާދު ވެފައިވާތަންތަން. ވަކިތަނަކުން ކޮވިޑް ނުފެނުމަކީ މުޢުޖިޒާތެއްނޫން އަދި އެންމެ ބޮޑު މުޢުޖިޒާތަކީ ޤުރުއާން.\nފެބުރުއަރީ 25, 2021 15:29\nދުނިޔޭގަ 15 ގައުމެއް އެބައޮތް މިހާތަނަށް ކޮވިޑު އެއްގޮތަކަށްވެސް ނާރާ\nފެބުރުއަރީ 25, 2021 15:56\nއަހަރެމެން ވޯކުޝޮޕުންވެސް އަދި މިހާތަނަށް ކޮވިޑު ފެވިފައެއްނެތް


Niyaavi Zuvaanaa Ge Massala HRCM In Balanee - Vaguthu\nނިޔާވި ޒުވާނާގެ މައްސަލަ އެޗްއާރުސީއެމުން ބަލަނީ\nއައިޗީއެމްއެޗްއާ ދިމާލުން މޫދުގައި މަރުވެފައި އޮއްވައި ފެނުނު މީހާގެ މައްސަލަ ބަލަމުން އަންނަ ކަމަށް އެޗްއާރުސީއެމުން ހާމަކޮށްފިއެވެ.\nއިއްޔެ ހެނދުނު އައިޖީއެމްއެޗް ކައިރިން މަރުވެފައި އޮއްވައި ފެނުނީ ގދ. ވާދޫ މުހައްމަދު ސިދުރަތުﷲ، 31،އެވެ. އޭނާގެ ހަށިގަނޑުގައި ޒަހަމްތަކެއް ހުރިކަން ފާހަގަވުމުން އެ މައްސަލަ އޭނާގެ އާއިލާ އިން ވަނީ ކަމާބެހޭ ފަރާތްތަކަށް މައްސަލަ ހުށަހަޅައިފައެވެ.\nއެޗްއާރުސީއެމްގެ އޮފިޝަލަކު ވިދާޅުވީ އެ މައްސަލަ އެ ކޮމިޝަނުން ބަލަން ފަށާފައިވާ ކަމަށެވެ. އެކަމަކު އިތުރު ތަފްސީލެއް ނުދެއެވެ.\nސިދުރަތުﷲގެ މަރާއި ގުޅިގެން ފުލުހުން އަދި ތަފްސީލް މައުލޫމާތެއް ނުދެއެވެ. ސިދުރަތުﷲގެ ހަށިގަނޑު ފެނުނީ އެސަރަހައްދަށް ޑައިވް ކުރި ޑައިވަރުންތަކަކަށެވެ. ހަށިގަނޑު އެސަރަހައްދުން ފެނުނު ފަހުން ފުލުހުން ވެސް އެ ސަރަހައްދަށް ޑައިވް ކުރިއެވެ.\nއޭނާގެ މަރަކީ ގުދުރަތީ މަރެއްކަން ކަށަވަރު ކުރެވިފައި ނުވާތީ ބަލަން ޖެހޭ ކަންކަން ފުލުހުން ދަނީ ބަލަމުންނެވެ. އެގޮތުން މަރުގެ ސަބަބު ކަށަވަރުކުރެވިފައި ނުވާތީ ޕޯސްޓްމޯޓަމް ހެދުމަށް ކުރަންޖެހޭ ކަންކަން ކުރުމަށްޓަކައި މިވަގުތު ހަށިގަނޑު އޮތީ ގަލޮޅު މޯޗަރީގައެވެ.\nސިދުރަތުﷲގެ އާއިލާ އިން ތުހުމަތު ކުރާ ގޮތުގައި އޭނާ އަށް އަނިޔާތަކެއްކޮށް ވަނީ ގަސްދުގައި މަރާލައިފައެވެ.\nމޫދުގައި މަރުވެފައި އޮތް މީހާ މޫދަށް އެރުނީ އަމިއްލައަށް - ފުލުހުން\nއޮކްޓޯބަރ 24, 2020 15:35\nކޮބާ މިސަރުކާރުން އުފެއްދި މަރު ކޮމިށަން؟ މިއޮތީ އަދި ހޫނުކަން ނުކެޑޭ ގޮތް ނޭގޭ މަރެއް ކަލޭ މެން ނިކަން ފެންވަރެއް ހުރި ބައެއް ވިއްޔާތަޙުގީގު ކޮށް އެކަން ކުރިބަޔަކު ހޯދަބަލަ....\nއޮކްޓޯބަރ 25, 2020 00:04\nތީ ކުރީސަރުކާރު ގެ ކަމެއް އެ މީހުން ކުރުވި ކަމެއް.\nއޮކްޓޯބަރ 24, 2020 15:36\nމިސަރުކާރުގަ އެއްވެސްކަމެއް ސާބިތެއް ނުކުރެވޭނެ ، ހުރިހާ ކަމެއްވެސް މިގައުމުގަ ހިނގާނީ މޑޕ ގެ އަތެއްއޮވެގެން.\nއޮކްޓޯބަރ 24, 2020 15:48\nކިހާވަރަކުން ދާނެބާ؟ ތީހަމަ ދައްކާލާ ދަޅައެއްނޫންބާ؟ ވެރިކަމަށް އަންނަން ވެގެން ވެސް ތިގޮތަށް މަރުވެފައި އަދި ގެއްލިފަވާ މީހުން ވަކި ތާރީޚް ތަކެއްގައި ހޯދާފައި ވޭދޯ! ވީމާ ތިޔަމަރުވެސް ވަގުތުން ހޯދާ އިންސާފު ލިބޭނެތާ! ދޮގާމަކަރުން ފުރިފައި ތިބިބައެއް އެނޫންކަމެއް ނުކުރާނެ\nއޮކްޓޯބަރ 24, 2020 16:57\nފޫނެތްފަޔަށް ފެންފުރުން އިންޑިއާ އައުޓް އައުޓް އައުޓް އިންޑިއާ ޗައިނާ އެކޭ ނޫނޭ މިކިޔަނީ އިންޑިއާ އައުޓް އިންޑިއާ އައުޓް ކިހާދެރަކަމެއް އިންޑިއާ އައިޓޭ އަޑެއްނީވޭތަ ލޮލަކަށް ނުފެނޭތަ ލިޔެފަހުންނަ އެޗެހިކިޔާކަށް ނޭގޭތަ އިންޑިއާ އައުޓޭ އިންޑިއާ އައުޓް ހުހައްޤުގޮތުގައި ވެރިޔަކަށަ ހެދިގެން ހުރި އިބޫއި ސްތިއުފާ މުޅިރާއްޖެ ދަރުވާލައިފި ރައްޔިތުން ހަނު ތިބުން ނޫންގޮތެއް ނެތީތޯ ރައްޔިތުން؟\nއޮކްޓޯބަރ 24, 2020 19:31\nބަލާބެލުމައް ސުންނަތާއެއްގޮތައް އުޅެމީހެއްކަން އިނގޭ ކޮންމެވެސް ބަޔަކު އޭނަ މަރާލީ މަރުޙޫމަށް ސުވަރުގޭގެބދާއިމީ ނިޢުމަތް ދެއްވުން އެދެން އާމީން\nއޮކްޓޯބަރ 24, 2020 21:04\nމިފަދަ މައް ސަލަތައް ތަޙުޤީގު ކުރުމުގެ ޤާބިލުކަން އެޗްއާރުގައި ހުރިކަމުގެ ހެއްކެއް ތާރީޚަކުން ނުފެނޭ، ވަރަށް ސަލާމް\nއޮކްޓޯބަރ 24, 2020 23:05\nސަރު ކާރެއް ފޭލުވާނީ މިހާވަރަ ކަށް ކަންނޭނގެ .ކޮބައިތަ ؟ ކޮންމެ ކަމަށް ފިޓް ހިތްވަރުގަދަ ނަމުން ބަޠަލުން. ކޮންމެ ކަމެއްގައި އެހެންމީހުންގެ އެހީ. މީ ކީއް ކުރާބައެއް . ރައްޔިތުމީހާ ނު ކައިހުރެ ރައްޔިތުންގެ ފައިސާއިން ބޮޑުމުސާރަދޭން.މިވެރިން ހީ ކުރަނީ ކަނޑު ކޮހުން ކަމަށް .އެ ކަން އެނގޭނެ ވޯޓްލާއިރު .


Maruvi Kamah Doctor Ninmi Meehaku Dhiri Ovva Fenihjje - Vaguthu\nމަރުވި ކަމަށް ޑޮކްޓަރު ނިންމި މީހަކު ދިރިއޮއްވާ ފެނިއްޖެ\nއިންޑިއާގެ ކަންޕޫރްގެ މަގެއްގެ މަތީގައި މިދިޔަ އާދީއްތަ ދުވަހު ހިނގި އެކްސިޑެންޓަކަށްފަހު، މަަރުވިކަމަށް ޑޮކްޓަރުން ނިންމި މީހަކު ދިރިއޮއްވާ ފެނިއްޖެއެވެ. އިންޑިއާގެ ރިޕޯޓްތައް ބުނާގޮތުގައި، އެ މީހާ މަރުވެއްޖެކަމަށް އާއިލާއަށްވެސް ޑޮކްޓަރުން އަންގާފައިވަނިކޮށް އެ މީހާ ދިރި އޮއްވާ ފެނުނީ، ޕޯސްޓް މޯޓަމް ހެދުމަށް ގެންގޮސްފައިވަނިކޮށެވެ.\nރިޕޯޓްތައް ބުނާގޮތުގައި، އޭނާ އެކްސިޑެންޓްވި ދުވަހު، އޭނާ މަރުވެއްޖެކަމަށް ހޮސްޕިޓަލުން އެންގިއެވެ. އަދި ހަމަ އެ ދުވަހު އޭނާގެ ޕޯސްޓްމޯޓަމް ހެދުމަށް ނިންމާ ފޮނުވާލިއިރު، ޕޯސްޓް މޯޓަމް ހެދުމަށް އޭނާ މޯޗަރީއަށް ލާން އުޅުމުގެ ތެރޭގައި، އޭނާ ކުޑަކޮށް ހެލިގަތް ކަމަށް ވެއެވެ.\nއަދި އެ މީހާގެ ހަށިގަނޑުގައި ފުރާނަ ހުރިކަން އެނގި ވަގުތުން އަނބުރާ ހޮސްޕިޓަލަށް ގެންދިޔައެވެ. އަދި އޭނާގެ އޮޕަރޭޝަނެއް ކުރުމަށް ނިންމިއެވެ.\nޕޫޖާ ސިންގ ނަމަކަށް ކިޔާ އެމީހާ މަރުވެއްޖެކަމަށް ނިންމީ ރާމް ޝިވް ހޮސްޕިޓަލުންނެވެ. އެ ހޮސްޕިޓަލްގައި މިދިޔަ އާދީއްތަ ދުވަހުގެ ހެނދުނު އެކްސިޑެންޓަށްފަހު ލިބުނު އަނިޔާތަކަށް ޕޫޖާއަށް ފަރުވާދެމުން ދިޔައިރު، އޭނާ މަރުވެއްޖެކަމަށް ބުނެ، ޕޯސްޓް މޯޓަމް ހެދުމަށް ފޮނުވާލީ ލާލާ ލާޖްޕަތް ރާމް ހޮސްޕިޓަލަށެވެ. އޭނާ މަރުވިކަމަށް ނިންމާފައި ވަނީ އެ ދުވަހު ހަވީރުއެވެ. އަދި މަރުވިކަމުގެ ސެޓްފިކެޓްވެސް އާއިލާއާ ހަވާލުކުރިއެވެ.\nރިޕޯޓްތައް ބުނާގޮތުގައި، އޭނާ ހަށިގަނޑުގައި ފުރާނަ ހުރިކަން އެނގުނީ އާއިލާގެ ބަޔަކަށެވެ. އަދި އެ ހޮސްޕިޓަލުން އޭނާގެ ޕޯސްޓްމޯޓަމް ކަންތަކާއި އުޅުނު ޑޮކްޓަރުންވެސް ވަނީ އެކަން ކަށަވަރުކޮށްފައެވެ.\nނަމަވެސް ޕޫޖާ މަރުނުވާކަން އެނގި އަލުން އޭނާއަށް ފަރުވާދޭން ފެށި ފަހުން އޭނާ ވަނީ މަރުވެފައެވެ. އޭނާ މަރުވެފައި ވަނީ މިދިޔަ ހޯމަ ދުވަހުއެވެ.\nޕޫޖާގެ އާއިލާއިން މިހާރު ވަނީ އެ މައްސަލަ އެ ހޮސްޕިޓަލާއި އަދި ޑޮކްޓަރުންނާއި ދެކޮލަށް ފުލުހަށް ހުށަހަޅާފައެެވެ.\nއިންޑިޔާގެ ޚަބަރު ނުޖަހާށޭ.


Kulhivaruge bodu amaazu:4aharuge therey IOIG gai Raajjein 70 medal hoadhun - One Online\n29 ޖުލައި 2019، މާލެ، އައިއޯއައިޖީގެ ދިވެހި ޓީމުތަކަށް މަރުހަބާ ދެންނެވުމަށް ބޭއްވި ރަސްމިއްޔާތު --- ވަން ފޮޓޯ: މުހައްމަދު އައުޒަމް\nހަތަރު އަހަރުގެ ތެރޭ އިންޑިއަން އޯޝަން އައިލެންޑް ގޭމްސްގައި ރާއްޖެއިން 70 މެޑަލް ހޯދުމަށް ސަރުކާރުން އަމާޒު ހިފައިފިއެވެ.\nމިކަން ހާމަކޮށްފައިވަނީ، ސަރުކާރުން ކުރިއަށް އޮތް ފަސް އަހަރު ދުވަހަށް ކުރަން ރާވާފައިވާ ކަންތައްތައް ހިމަނާފައިވާ ސްޓްރެޓެޖިކް އެކްޝަން ޕްލޭން (އެސްއޭޕީ)ގައެވެ. ދަރުބާރުގޭގައި ރޭ ބޭއްވި ރަސްމިއްޔާތެއްގައި މި ޕްލޭން އިފްތިތާހުކޮށްދެއްވީ ރައީސް އިބްރާހިމް މުހައްމަދު ސޯލިހެވެ.\nއަންނަ އަހަރު ފުރަތަމަ ފަހަރަށް ރާއްޖޭގައި އައިއޯއައިޖީ ބާއްވާނެއެވެ. އެ ގޭމްސް ބާއްވާނެ ވަކި ރަށެއް ނުވަތަ ސިޓީއެއް އަދި ކަނޑައަޅާފައި ނުވި ނަމަވެސް، ގިނަ އަތޮޅުތަކެއްގައި އެ ގޭމްސްގެ އެކި އިވެންޓުތައް ބޭއްވުމަށް މަސައްކަތްކުރާނެ ކަމަށް ކުޅިވަރާ ބެހޭ ވަޒީރު އަހްމަދު މަހުލޫފު ވަނީ ދާދި ފަހުން ވިދާޅުވެފައެވެ.\nރާއްޖެއިން މަލްޓި ސްޕޯޓްސް ގޭމްސްއެއްގައި އެންމެ ގިނަ ކާމިޔާބީތައް ހޯދާފައިވަނީ އައިއޯއައިޖީ އިންނެވެ. އެގޮތުން މިއަހަރުގެ އައިއޯއައިޖީއަކީ ރާއްޖެއަށް އެންމެ ކާމިޔާބު ގޭމްސްއެވެ. މިއަހަރުގެ އައިއޯއައިޖީގައި ރާއްޖެއިން ވަނީ ޖުމުލަ 15 މެޑަލް ހޯދައިފައެވެ. އޭގެ ތެރޭގައި ހަތަރު ރަން މެޑަލް ވެސް ހިމެނެއެވެ.\nރާއްޖެއިން އަންނަ އަހަރުގެ އައިއޯއައިޖީއަށް ތައްޔާރުވުމަށް އެތުލީޓުންގެ ޓްރެއިނިންގެ މަސައްކަތްތައް މިހާރު ވަނީ ފަށައިފައެވެ. އަންނަ އަހަރުގެ ގޭމްސްގައި ރާއްޖޭގެ ފަރާތުން ބޮޑު ކޮންޓިންޖެންޓެއް ބައިވެރިވާނެ ކަމަށް ބެލެއެވެ.\nގުޅޭ ޓެގު އިންޑިއަން އޯޝަން އައިލެންޑް ގޭމްސް ރައީސް އިބްރާހިމް މުހައްމަދު ސޯލިހު


ޑެންގީ ޖެހޭކަމަށް ސިއްހީމަރުކަޒުން ބުނާ އަދަދާއި އެޗްޕީއޭއިން ބުނާއަދަދު ދިމައެއްނުވޭ! — Ihavandhoo.com\nޑެންގީ ޖެހޭކަމަށް ސިއްހީމަރުކަޒުން ބުނާ އަދަދާއި އެޗްޕީއޭއިން ބުނާއަދަދު ދިމައެއްނުވޭ!\n3 އޮގަސްޓު 20160އެޑްމިން\nމަދިރި ކޮންޓްރޯލްކުރުމަށް ހިންގުނު ހަރަކާތުގެ ތެރެއިން -- ފޮޓޯ:އިހަވަންދޫ.ކޮމް\nއިހަވަންދޫއިން ޑެންގީހުން ޖެހޭކަމަށް އިހަވަންދޫ ސިއްޙީމަރުކަޒުން ހާމަކުރާ އަދަދާއި، ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ އަދަދު ދިމާނުވާކަން ފާހަގަކުރެވިއްޖެއެވެ.\nއެގޮތުން އެޗްޕީއޭއިން ހާމަކޮށްފައިވާ ތަފާސްހިސާބުތަކުން ދައްކާގޮތުގައި އިހަވަންދޫއިން ޑެންގީހުން ޖެހިފައިވާ މީހަކު އެންމެފަހުން ފެނިފައިވަނީ ޖުލައިމަހުގެ 18 ވަނަދުވަހުއެވެ. ނަމަވެސް އިހަވަންދޫ ސިއްޙިމަރުކަޒުން އާންމުކޮށްފައިވާ މައުލޫމާތަށް ބަލާއިރު ޖުލައި 20 ވަނަދުވަހާއި 23 ވަނަދުވަހުވެސް ޑެންގީހުން ޖެހިފައިވާ މީހުން އިހަވަންދޫއިން ފެނިފައިވެއެވެ. މިނޫހަށް މައުލޫމާތު ލިބިފައިވާ ގޮތުގައި ޖުލައި 28 ވަނަދުވަހުވެސް ޑެންގީހުން ޖެހިފައިވާ މީހަކު އިހަވަންދޫއިން ފެނިފައިވެއެވެ. ނަމަވެސް އެޗްޕީއޭއިން ހާމަކޮށްފައިވާ މައުލޫމާތަށް ބަލާއިރު އެދުވަހުވެސް އިހަވަންދޫއިން ޑޭންގީހުން ޖެހިފައިވާ މީހަކު ފެނިފައެއް ނުވެއެވެ.\nއިހަވަންދޫގައި ހަލުއިކަމާއި އެކު ފެތުރެމުންދިޔަ ޑެންގީ ހުން ފުތުރުން މިހާރުވަނީ ވަރަށްބޮޑަށް ކޮންޓްރޯލް ކުރެވިފައެވެ. އެގޮތުން މިދިޔަ މަހުގެ 28 ވަނަދުވަހުގެ ފަހުން އަދި މިމަހުގެ މިހާތަނަށް ޑެންގީހުން ޖެހިފައިވާ މީހަކު އިހަވަންދޫއިން ފެނިފައެއް ނުވެއެވެ.\nއިހަވަންދޫން ޑެންގީހުން ކޮންޓުރޯލް ކުރެވިފައިވީ ނަމަވެސް މަދިރި މަދުކުރުމަށްޓަކައި ކުރެވޭ މަސައްކަތް ހުއްޓާނުލާ ކުރިއަށް ގެންދިއުމަށް އިހަވަންދޫ ސިއްހީމަރުކަޒުން ވަނީ އިރުޝާދު ދީފައެވެ.\nމިއަހަރުގެ އޭޕުރީލް މަހުން ފެށިގެން ޖުލައި މަހުގެ 23 ވަނަ ދުވަހުގެ ނިޔަލަށް އިހަވަންދޫން ޖުމުލަ 84 މީހަކު ޑެންގީ ހުމަށް ޕޮޒިޓިވް ވެފައިވާއިރު، ޑެންގީ ހުން ކޮންޓުރޯލް ކުރެވިފައި މިވަނީ މަދަނީ ޖަމިއްޔާތަށް އިސްނަގައިގެން ރައްޔިތުންނާއި ގުޅިގެން ރަށުތެރެ ސާފުކުރުމުގެ ބޮޑު މަޝްރޫޢުތަކެއް ހިންގި ފަހުން ކަން ފާހަގަ ކުރެވެއެވެ.


ބުނާށޭ ލޯބި ނުވަނީހޭ…3 – Esfiya – Dhivehi Vaahaka Site\n- by Kiyara - 76- February 7, 2019\nIމެންދުރު ކައިގެން ޖައްސާލިތަނުން ފުން ނިންޖަކަށް ރައިހާނާ ގެނބުނެވެ. އޭނާއަށް ހޭލެވުނީ ކޮޓަރީ ދޮރުގައި ބާރަކަށް މީހަކު ތަޅައިގަތުމުންނެވެ. ކަންނެއް ގޮތަކަށް ދެލޯ ހުޅުވާލަމުން ގަޑި ބަލާލިއިރު ކަމަކު ދާކަށް ނެތެވެ. ގަޑިން ހަވީރު ހަތަރު ގަޑި ބައިވެއްޖެއެވެ. ފުންމައިގެން އެނދުން ތެދުވި ގޮތަށް ގޮސް އޭނާ އަވަހަަށް ދޮރު ހުޅުވިއެވެ. އޭރު ބައްތިރީސް ދަތް ފެންނަ ވަރަށް ހީގަނެގެން ރީހާން ހުއްޓެވެ. “ދޮންތީ! ގެސް. މާދަން މި އުޅެނީ ބައްޕައާ އެއްކޮށް ރަށަށް ދާން” ކުޑަކޮށް ނަށާލަމުން ރީހާން ބުންޏެވެ. “ވަޓް؟ ރީހާން އެކަނި ގޮވައިގެންތަ ބައްޕަ ދަނީ؟” ރީހާން ފޮނިވެލަމުން ބޯ ޖަހާލިއެވެ.\nއޮފީސް ދަތުރެއްގައި އަމިއްލަ ރަށަށް ދާން ފުރުސަތު ލިބުމުން ރުހާމް ރީހާން ގޮވައިގެން ދަނީއެވެ. ރުހާމްގެ ދެދައްތަ އާއި އެދެމީހުންގެ ކުދިން ދިރިއުޅެނީ ރަށުގައި ކަމުން ރައިހާނާއާ ރުހާމް ރަށަށް ދިއުމަށް ވަރަށް ފޯރިހުރެއެވެ. ކޮންމެ ބޮޑު ޗުއްޓީއެއްގައި ރުހާމް އޭނާގެ އާއިލާ ގޮވައިގެން ރަށަށް ދެއެވެ. ދެކުދިންގެ މުސްތަޤްބަލު އުޖާލާ ކުރުމަށްޓަކައި މާލެއަށް ދިރިއުޅުން ބަދަލުކުރިއެއް ކަމަކު ރަށްފުށުގެ ދިރިއުޅުން ޝައުފާވެސް ރުހާމްވެސް ހަނދާނެއް ނުނެތެއެވެ.\nކެންވަސްއެއްގައި އިރުއޮއްސޭ މަންޒަރު ކުރަހަން އިން އަންޖަލްގެ ގައިގައި ވަނީ ހުސް ކުލަ އުނގުޅިފައެވެ. ހުކުރު ދުވަހު މެންދުރު ކޭގޮތަށް އޭނަ ކުރަންފެށި މަސައްކަތަކީ އެއީއެވެ. އެކިކުލައާ އޭތި މީތި އެއްކޮށްގެން އޭނާ ބޭނުންވާ ގޮތަށް ކުރެހުން ނިންމާލެވުނީ ހަތަރު ގަޑިއިރުންނެވެ. ކުރަހާ ނިންމާލުމަށްފަހު އަންޖަލް މޯޅިއަކަށް ދެމިލިއެވެ. އެއަށްފަހު ފޯނުން އެކުރެހުން ފޮޓޯ ނަގައި އިންސްޓަ ކުރިއެވެ. މިނެޓެއްގެ ތެރެއިން ސަތޭކައަށްވުރެ ގިނަ ލައިކް އެފޮޓޯއަށް ލިބުނެވެ. ލިބުނު ހިތްހަމަ ޖެހުމުގައި ހިނިތުންވެލަމުން އަންޖަލް ފޯނު ބާއްވާފައި ތަން ސާފުކުރުމުގެ މަސައްކަތް ފެށިއެވެ. އަންޖަލް ކުރެހުމުގެ މަސައްކަތް ކުރަނީ އޭނާގެ އަމިއްލަ ކޮޓަރީގައެވެ.\nއަންޖަލްއަކީ އަޒްހަދްއާއި ރާނިޔާގެ ހުރި ހަމައެކަނި ދަރިފުޅެވެ. އެދެމީހުންގެ ލޮލުގެ ފިނިކަމެވެ. އަޒްހަދް އަދި ރާނިޔާއަކީވެސް މާލޭގެ ގަދަރުވެރި އާއިލާއަކުން އައިސް ތިބި ދެމީހުންނެވެ. ދެމީހުންގެ އަމިއްލަ ގެދޮރު މާލޭގައި ހުރެއެވެ. އަޒްހަދްއަކީ ތަނަވަސް މީހެއް ކަމުން އަންޖަލް ބޭނުންވާ ހުރިހާ ކަމެއް ކޮށްދެއެވެ. ދުވަހަކުވެސް ކަމެއް އުނިވެގެން އުޅޭކަށް އަންޖަލްއަކަށް ނުޖެހެއެވެ. އަންޖަލްގެ އެދުމުގެ މަތިން އޭނާ ކުރަހަން ޚާއްސަކޮށްގެން ކޮޓަރި ތެރެއިން އިތުރު ކުޑަ ކޮޓަރިއެއް ކަހަލަ ތަނެއް އަޒްހަދް ހަދާދިނެވެ. އެތަން ފަރުމާކޮށްފައިވަނީ އަންޖަލް އެދުނު ގޮތަށް އެއްވެސް އުނި އިތުރު ކަމެއް ނުގެނަހެވެ. އަންޖަލް ކުރަހަން ބޭނުން ކުރާ ސާމާނަކީވެސް އަޒްހަދް ބޭރުން އޯޑަރު ކޮށްގެން ގެންނަ އެންމެ ކޮލެޓީ އެއްޗިއްސެވެ.\nރީހާން ގޭގައި ނެތި ބަންދު ދުވަހެއް ހޭދަކުރަން ޖެހުމުން ރައިހާނާ އިނީ ފޫހިވެގެން ހަލާކުވާން ކައިރިވެފައެވެ. ރީހާން ނެތުމުން އޭނާއަށް އުނދަގޫކުރާނެ މީހެއް ނެތެވެ. ބޭރަށް ދާން އުޅެފައިވެސް އަންޖަލްއަށް ނުދެވޭކަން ހަނދާން ވުމުން އެޚިޔާލު ދޫކޮށްލީއެވެ. ޝައުފާވެސް އޯޑަރަށް ހެދުންތަކެއް ފަހާތީވެ އުޅެނީ ވަރަށް ބުރަކޮށެވެ. އެހެން ކަމުން ޝައުފާއަށް ވެސް ރައިހާނާއާ ވާހަކަ ދައްކަން އިނދެވޭކަށް ނެތެވެ.\nހޮނިހިރު ދުވަހު ހަވީރު ރައިހާނާއާ އަންޖަލް ބޭރަށް ނުކުތީ ހިނގާލަން ދާށެވެ. ފޫހިވެގެން ހަލާކުވާން ކައިރިވެފައި ހުރި ރައިހާނާ އަންޖަލް ފެނުމުން ހުއްޓާނުލާ އަނގަތެޅިއެވެ. ވާހަކައިގަ ތިބެ ދެމީހުން ގޮސް ރަސްފަންނަށް ވަނެވެ. ރަސްފަންނުގައި ކުޑަކުދިންނާއި ފުރާވަރުގެ ކުދިން އުޅުނެވެ. ރީތި ފޮޓޮއެއް ނަގަން ރައިހާނާ އޭނާގެ ފޯނު ސެޓުކޮށްލިއިރު ފޯނުގެ ކެމެރާއަށް ޒިވާންއާއި އޭނާގެ ލޯބިވެރިޔާ ޔާޝާ އެރިއެވެ. އަތާއި އަތް ޖޯޑުކޮށްގެން ތިބި ދެ ޒުވާނުން ފެނި ރައިހާނާގެ ލޮލަށް ކަރުނަ އަންނަން ފެށިއެވެ. ޒިވާން ޔާޝާއާ އެއްކޮށް ހުރިއިރު އެމޫނު މަތިން ނުފިލާ ހިނިތުންވުން ފެނި ރައިހާނާގެ ހިތުގައި ރިއްސާލިއެވެ. އޭނާގައި ނެތް ރީތިކަމެއް ވަކި ޔާޝާގައިގަ އެބަ ހުރިހެއްޔެވެ. އެމަންޒަރުތައް ނުފެންނަ ކަމަށް ހަދަމުން ރައިހާނާ ފަހަތަށް ފިޔަވަޅެއް އަޅާލިއެވެ. އެއާއެކު މީހެއް ގައިގައި ޖެހިފައި އޭނާ ފަހަތަށް ވެއްޓެން ދިޔައެވެ.\nފޯނުން މީހަކަށް މެސެޖް ކުރަމުން ދިޔަ ހަމްޒާ ގައިގައި ޖެހިފައި އަންހެން ކުއްޖަކު ވެއްޓެން ދިޔައެވެ. އެކުއްޖާ ވެއްޓުނަ ނުދޭންވެގެން ހަމްޒާއަށް އެކުއްޖާގެ އަތުގައި ހިފަހައްޓަން އަތް ދަމާލިއެވެ. އެހެނަސް އޭނާގެ އަތުގައި ނުޖެހި އެކުއްޖާ ބިން މައްޗަށް ވެއްޓުނެވެ.\nވެއްޓި ޖެހުނު ގޮތުން ރައިހާނާ ގަޔަަށް ތަދެއް އެރިއެވެ. ވީތަދާއެކު އޭނާއަށް ރޮވުނެވެ. އޭރު ގިނަބައެއްގެ ނަޒަރު ވަނީ އޭނާއަށް އަމާޒުވެފައެވެ.\nވެއްޓުނު ކުއްޖާއަށް އެހީ ވުމުގެ ގޮތުން ހަމްޒާ އެކުއްޖާއާ އެއްވަރަށް ތިރިވިއެވެ. އެކުއްޖާގެ މޫނު ފެނުމާއެކު މޫނަށް ވައްތަރެއް ޖައްސާލެވުނެެވެ.\nޔާޝާއާ އެކު ހުރި ޒިވާންއަށް ރީތިކޮށް ރައިހާނާ ވެއްޓުނު ތަން ފެނުނެވެ. އެއާއެކު އޭނާއަށް އެދިމާއަށް ދުއްވައިގާނެވުނެވެ.\nތަންކޮޅެއް ދުރުގައި ހުރި އަންޖަލްވެސް އަވަސްވެ ގަތީ ރައިހާނާ ގާތަށް ދިއުމަށެވެ. ދުވެފައި ކަހަލަ ގޮތަކަށް ރައިނާ ގާތަށް ދިޔަ އަންޖަލްއަށް ޒިވާންއަދި ހަމްޒާ ފެނުމާއެކު ހުއްޓުން އެރިއެވެ.\n“ރައި ކޮންތާކަށް ތަދުވީ؟” ރައިހާނާ ގާތު އިށީންނަމުން ޒިވާން އެހިއެވެ. އޭރު ހަމްޒާވެސް ރައިހާނާ ގާތު އިށީންދެ އިނެވެ. ” ހިތަށް ތަދުވަނީ! ޒިވްއަށް ހަމަ ނޭންގޭތީތަ ތި އަހަނީ. މަގޭ ހިތަށް ހާދަ ތަދެއްވެޔޭ ޒިވް ޔާޝާއާއެކީ ފެނުނީމަ. ހަމަ ނޭންގޭތީތަ ތި އަހަނީ؟” ރައިހާނާގެ އެ ޝަކުވާތައް ދުލާ ހަމައަށް ގެންނާނެ ހިތްވަރެއް އޭނާގެ ނެތެވެ. މެއާ ދިމާލު އަތް އަޅާލަމުން ދެ ލޯ މަރާ ބާރުކޮށްލީ ޒިވާންގެ ސޫރަ ދެކެން ބޭނުން ނުވާތީއެވެ.\n“އިޓްސް ނަން އޮފް ޔުއާ ބިސްނަސް. ޖަސްޓް ގޯ އަވޭ. ވީ ޑޯންޓް ނީޑް ޔުއާ ހެލްޕް މިސްޓަ ޒިވާން” ރުޅިއައިސް ރަތްވެފައި އިނދެ އަންޖަލް ޒިވާންއާއި ދިމާއަށް ބުންޏެވެ.\nއަންޖަލްގެ އަމަލުތައް ހުރި ގޮތުން ހަމްޒާއަށް ހައިރާންކަން ލިބުނެވެ. އެއޮށް މަޑުން އިންނަ ކުއްޖާ އެންމެންގެ ތެރޭ ފިރިހެން ކުއްޖަކާ ދިމާއަށް އެއްޗިހި ކިޔުމުންނެވެ.\nއެންމެންގެ ތެރޭގައި އަންޖަލް އެ ގޮތަށް ވާހަކަ ދެއްކުމުން ޒިވާން ލަދުގަތެވެ. އިތުރަށް އަނގައިން ބުނުމަކާ ނުލައި ބަސްއަހާ ކުޑަކުއްޖެއް ފަދައިން އެނބުރި އައިކޮޅަށް ދިޔައެވެ.\nރައިހާނާގެ ހިތް އެދި ގޮވަމުން ދިޔައީ ޒިވާން މަޑު ކުރުވާށެވެ. އޭރުވެސް އޭނާގެ ލޮލުން ފައިބަމުން ދިޔަ ކަރުނައަކަށް ބަދަލެއް ނާދެއެވެ. ޒިވާންއަށް ގޮވަން އުޅެފައިވެސް ގޮވާނެހާ ހިތްވަރެއް އޭނާއަކަަށް ނުލިބުނެވެ.\nރައިހާނާ އަށް އެހީތެރުވެދިނުމަށް ހަމްޒާ އޭނާގެ އަތް ރައިހާނާއަށް ދިއްކޮށްލިއެވެ. އެހެނަސް އެއަތުގައި ހިފުމުގެ ބަދަލުގައި އޭނާއަށް ލޯ އަޅާލަމުން ރައިހާނާ އަމިއްލައަށް ތެދުވިއެވެ. ހަމްޒާވެސް ނުވާކަމަކަށް ހަދަމުން ދުރަށް ހިނގައިގަތެވެ.\n“ރައި. ޔޫ އޯކޭ؟” ރައިހާނާ ވެއްޓުމުން އަންޖަލް ހުރޫ ވަރަށް ކަންބޮޑުވެފައެވެ. “އަންކޮ. އައި އޭމް ފައިން. އޭނދެ މޮންސްޓާރއާ ހެދި ވާހާއި ކަންކަމޭ މީ” ތަންކޮޅެއް ދުރުގައި ހުރި ހަމްޒާއަށް ވައްކަޅިން ބަލާލަމުން ރުޅިއައިސްފައި ރައިހާނާ ބުންޏެވެ. ހިތުގައިވި ހުރި ހިތާމަ ރުޅިއަށް ބަދަލުވުމުން އެހުރިހާ އެއްޗެއް ބޭލުނީ ހަމްޒާއަށެވެ.\nރައިހާނާ އެނބުރި ގެއަށް ދިޔައިރު ރުހާމްއާއި ރީހާން އައިސް ތިއްބެވެ. އެންމެ ދެދުވަހަށް ރަަށަށް ދިޔަ ކަމަށްޓަކައި ރީހާން ހުރީ އަނދާ އަޅިއަށް ވެފައެވެ.\n“މަންމާ! ބައްޕަ ރަށުން އައިރު ރީއްކޮގެ ބަދަލުގަ ބޮޑު ބަބުރު ކުއްޖެއް ގެނައްސަތަ މިހިރީ؟” ރީހާން އެހާ ކަޅުވެފައި ހުރުމުން ބެހިނުލާ ރައިހާނާ އަކަށް ނީންދެވުނެވެ. “މަންމަވެސް ބައްޕަ ކައިރީ މި ކިޔަނީ ތިހެން. މަގޭ ރީހާން ބަހައްޓާފަ ކޮންތާކު ސޮރެއް ގެނެސްގެންހޭ ތިއުޅެނީ” ޝައުފާވެސް ރައިހާނާއާ ބައިވެރިވެގެން ރީހާންއާ ދިމާކުރިއެވެ. “ހޫން…. ދެން ހެވޭ ތި ވަރަށް ދިމާ ނުކުރިއަސް. މަންމައާ ދޮންތި ތިއުޅެނީ ޖޭވެގެން. ހެވެއްނު ކަޅުވިއަސް ނުލާހިކު މަޖާ ކޮށްފަ ވިއްޔާ މިއައީ” ފޮނިވެލަމުން ރީހާން ބުނެލިއެވެ.\nރީހާންގެ ވާހަކަތައް އަޑު އަހަން ހުރެފައި ރައިހާނާ ކޮޓަރިއަށް ދިޔައީ އިޝާއަށް ގޮވަން ކައިރިވާތީ ނަމާދުކުރާށެވެ.\nއަންޖަލްގެ ޚިޔާލުތަކުގައި ރަސްކަން ކުރަމުން ދަނީ ހަމްޒާއެވެ. ލޯމަރާލާއިރަށް ހަމްޒާގެ ފިރިހެންވަންތަ މޫނު އޭނައަށް ފެނިގެން ދެއެވެ. ހަމްޒާ ފެނުމުން އޭނާގެ ހިތަށްބުނެދޭން ނޭންގޭ ހަމަޖެހުމެއް ލިބެއެވެ. ހަމްޒާ ނުފެނިދާ ކޮންމެ ވަގުތު ކޮޅަކީ އޭނާގެ ހިތުގެ ހަމަޖެހުން ނަގާލާ ވަގުތު ތަކެކެވެ. ހަމްޒާގެ ޚިޔާލުތަކުގައި އޮއްވައި އޭނާގެ ސިކުނޑިއަށް މޮޅު ވިސްނުމެއް އައެވެ. ފޯނު ނަގައި އިންސްޓަގްރާމް ގައި ހަމްޒާގެ ސްޕެލިން އެކި ގޮތްގޮތަށް ޖަހަން ފެށިއެވެ. އެކި ގޮތްގޮތަށް ޖަހައިގެންވެސް އޭނާއަކަށް ހަމްޒާގެ އައިޑީއެއް ނުފެނުނެވެ. ލިބުނު މާޔޫސީކަމުގައި ފޯނު އެނދުމައްޗަށް އެއްލާލަމުން އެނދަށް ވެއްޓިގަތެވެ.\nގޭޓު ހުޅުވުމާއެކު ހުރިހާ ކުދިން ސްކޫލް ތެރެއަށް ވަންނަން ފެށިއެވެ. ރައިހާނާއާ އަންޖަލްވެސް ކުދިން ތެރެއިން ލާފައި ސްކޫލަށް ވަނެވެ. ރައިހާނާ ހުއްޓާނުލާ ދިޔައީ ވާހަކަ ދައްކަމުންނެވެ. އެހެންނަމަވެސް އެ ވާހަތަކަށް ސަމާލުކަން ދެވޭވަރަށް ވުރެ އަންޖަލްގެ ހާލު ގޯހެވެ. އޭނާގެ ދެލޯ ހޯދަމުން ދިޔައީ ހަމްޒާއެވެ. “އަންކޯ!!! ކޯއްޗެއްތަ މާވަރަކަށް ތި ހޯދަނީ؟” އޭނާ ދައްކަމުން ދިޔަ ވާހަކައަށް ސަމާލުކަން ނުދީ އަންޖަލް އެކި ފަރާތް ފަރާތް ބަލަމުން ދާތީ ނިކަން ބާރަށް އަނަޖަލްގެ ކަންފަތްދޮށުގައި ރައިހާނާ އެހިއެވެ. “އޭނނ. މީ އަނޭ ނުކުރަ… މިބުނީ އެކައްޗެއްވެސް ނިހޯދަން” ސިއްސައިގެން ދިޔަ ބޮނޑީ އަންޖަލްގެ އަނގައޮޅުނެވެ. ރައިހާނާއަށް އިތުރު ވާހަކައެއް ނުދެއްކިގެން އުޅެނިކޮށް އެސެމްބްލީ ފެށުނެވެ.\nއެސެމްބްލީ ދިގު ލަައިގެން ދިއުމުގެ ސަބަބުން ފުރަތަމަ ގަޑި ގެއްލުނެވެ. ހިސްޓްރީ ގަޑި ގެއްލުމުން އަންޖަލްގެ މުޅި މޫޑު ޚަރާބުވިއެވެ. ހަމްޒާ އެކުލާހަށް ދެން އެދުުވަހު ނާންނާނެތީވެ އަންޖަލްގެ ހިތް މާޔޫސްވިއެވެ.\nދިވެހި ޓީޗަރު ވަނުމާއެކު ފޫހި ކަމާއެކު އަންޖަލް ކޮޅަށް ތެދުވިއެވެ. އޭނާގެ ހިތަށް ބުނެދޭން ނޭންގޭ ތަދެއް ވަމުން ދިޔައެވެ. ދެންމެ ދެންމެ ރޮވެން އުޅޭހެންވެސް ހީވެއެވެ. އަންޖަލްއަށް އަންނަމުން ދިޔަ ބަދަލުތައް ރައިހާނާގެ އިތުރަށް އެންމެ ފަހަތު ބަރީގައި އިން ވިޝާހްއަށް ފާހަގަަވަމުން ދިޔައެވެ.\n“ހުރިހާ ކުދިންވެސް ދިގު ވާހަކަ ނަގާ. މިސް މިއަދު ތިކުދިންނަށް ވާހަކަ ކިޔާދޭނަން. މިހާރު ޓެސްޓު ވަރަށް ގާތް ވެއްޖެ. އެހެންވީމަ ހުރިހާ ކުދިންވެސް ވާނެ ކަނުލާ ރަނގަޅަށް އަޑު އަހަން” ޓީޗަރު ވާހަކަ ކިޔާދޭ ވާހަކަ ބުނުމުން ހުރިހާ ކުދިންގެ މޫނު މަތިން ފޫހިކަން ފެނިގެން ދިޔައެވެ. ރައިހާނާވެސް އަނގައަށް ވައްްތަރެއް ޖައްސާލަމުން ދަބަހުން ފޮތް ނެގިއެވެ. އަންޖަލްވެސް އެނޫން އިތުރު ގޮތެއް ނެތުމުން ފޮތް ނަގާ މޭޒު މަތީ ބޭއްވިއެވެ.\nރާގަށް ރިވާޔަތް މޫސާ ވަ ޒުލޭޚާ ވާހަކަ މިސް ކިޔާދެމުން ދިޔައެވެ. ދުވަހަކުވެސް އަޑުނާހާާ ބަސްތައް އެވާހަކައިގެ ތެރެއިން ދަރިވަރުންނަށް އިވެމުން ދިޔައެވެ. ބައެއް ފިރިހެން ކުދިން ތިބީ ޓީޗަރަަށް ނޭންގެނެހެން ނިދާފައެވެ.\nއަންޖަލްވެސް އިނީ ފޫހިވެގެން ހަލާކުވާން ކައިރިވެފައެވެ. ފޫހިވެގެން އިނދެ ކުލާހުން ބޭރަަށް އޭނާ ބަލާލިއެވެ. އެ ފަންގިފިލާގެ އެންމެ އެ ކޮޅަށް ހުންނަ ކުލާސް ފެނުމާއެކު ބޭއިޚްތިޔާރުގައި އަންޖަލްއަށް ހިނިތުންވެވުނެވެ. އެކުލާހުގައި އޮތީ ހަމްޒާގެ ގަޑިއެވެ. އަންޖަލް އިންނަ ތަނުގެ ގޮތުން ނުލާހިކު ރީއްޗަަށް ހަމްޒާ ފެންނަމުން ދިޔައެވެ. ހަމްޒާ ހުރީ އަތް ދިގު ކަޅު ގަމީހަކާ ކަޅު ސްކީނީ ފަޓުލޫނެއް ލައިގެންނެވެ. ގަމީހުގެ އަތްކުރި ވަނީ އަތްހުޅުގެ ތަން ކޮޅެއް މައްޗަށް ނަގާ އޮޅާފައެވެ. އޭނާގެ އަތުގެ ނާރުތައް ރީތިކޮށް ހާމަވާން ހުއްޓެވެ. ބޮލުގެ އިސްތަށިގަނޑު ވަނީ ތަންކޮޅެއް ދިގުވެފައެވެ. ތުނބުޅި ހުރީ ރީތި ވަރަކަށް ދިގު ކޮށްފައެވެ.\nމިސް ކިޔާދެމުން ދިޔަ ވާހަކައިގެ އިތުރު އެންމެ ލަފްޒެއްވެސް އަންޖަލްއަކަށް ނީވުނެވެ. ދީވާނަވެފައި ހުރި ކުއްޖެއް ފަދައިން ހަމްޒާއަށް ބަލަހައްޓައިގެން އިނދެވުނެވެ. އަޅައިގެން އިން ބުރުގާގެ ކަން އަނގަޔަށް ލެވުނުއިރުވެސް އަންޖަލްއަކަށް ނޭންގުނެވެ.\nއަންޖަލް މޮޔައެއްހެން ބުރުގާ އަނގަޔަށް ލާގެން އިނދެ މާވަރަކަށް ބޭރު ބަލާތީ ރައިހާނާވެސް އަންޖަލް ބަލަން އިން ދިމާއަށް ބަލާލިއެވެ. އޭނާއަށް ހަމްޒާ ފެނުމާއެކު އާނގަ ތަން މިނަށް ހުޅުވިގެން ދިޔައެވެ. އެއްފަހަރު އަންޖަލްއަށް އަނެއް ފަހަރު ހަމްޒާއަށް ބަލާލިއެވެ. “އަންކޯ!” ވައި އަޑުން ރައިހާނާ އަންޖަލްއަށް ގޮވާލިއެވެ. އެހެނަސް އަންޖަލް އިނީ އޭނާގެ އަޑު އިވޭވަރަށް ވުރެ މާދުރުގައެވެ. އޭނާގެ ހަށިގަނޑު ކުލާހުގައި އިނަސް ހިތާއި ސިކުނޑި ވަނީ ހަމްޒާއިން ކުލާހުގައެވެ. އަންޖަލްއަށް އަޑު ނީވުމުން އޭނާގެ ފައި ފަލަމަސްގަނޑުގައި ރައިހާނާ ވިކާ ގަތެވެ. ވީ ތަދާއެކު ތޫލި އަޑަކުން އަންޖަލްއަށް ހަޅޭއްލަވައިގަނެވުނެވެ. މިސްގެ އިތުރަށް ހުރިހާ ކުދިންގެ ނަޒަރުވެސް އޭނާއަށް ހުއްޓުނެވެ. ގަތް ލަދާއެކު ނުރުހިފައި ރައިހާނާއާ ދިމާއަށް އަންޖަލް ބަލާލިއެވެ. ރައިހާނާ އިނީ ނުވާކަމަކަށް ހެދިގެންނެވެ. “އަންޖަލް ކިހިނެއްވީ؟” އަންޖަލްއަކީ މަޑު މައިތިރި ބަސްއަހާ ކުއްޖެއް ކަމުން އަންޖަލް ހަމަ ހުރެފައި އެހެން ހަޅޭއްނުލަވާނެކަން މިސްއަށް އެނގެއެވެ. “ފަޔަށް ކޮންމެސް އެއްޗެއް އެރީ” އިސް ޖަހައިގެން އިނދެ މަޑު މަޑުން އަންޖަލް ބުންޏެވެ. ގަޑި ޖެހުމާއެކު މިސްވެސް އިތުރު ވާހަކަ ނުދައްކާ ކުލާހުން ނުކުމެގެން ދިޔައެވެ. މިސް ދިއުމުން ހަމްޒާ އޭނާ ހުރި ކުލާހުގައި އިންތޯ އަންޖަލް ހޯދާލިއެވެ. “ހީ އިޒް ގޯން!” ރައިހާނާ އެހެން ބުނުމުން ހައިރާންވެފައި އިނދެ އަންޖަލް ރައިހާނާއަށް ބަލާލިއެވެ. “ލުކް އަންކޮ. ހީ އިޒް އަ ޓީޗާރ. ކިހިނެއް އެނގެނީ އޭނައަކީ ސާޅިސް އާހަރުގެ މީހެއް ނޫން ކަމެއްވެސް؟ ހީ މޭބީ މެރިޑް އެންޑް ހޭވް ކިޑްސް. އައި ނޯ ވަޓްސް ގޮއިން އޯން އިންސައިޑް ޔުއާ ހާޓް” އަންޖަލްގެ އަތުގައި ރައިހާނާ ހިފާލިއެވެ.\nރައިހާނާ އެދެއްކި ވާހަކަތަކަކީ ތެދަތަކަށް ވެދާނެއެވެ. އެހެން ހިތަށް އެރުމާއެކު އަންޖަލްގެ ހިތަށް ތޫނު ތަދެއް އެެރިއެވެ. ދެލޯ ކަރުނުން ފުރުނުވެ. އަންޖަލްއަށް ވީގޮތް ފެނުމާއެކު ރައިހާނާ ދެރަވިއެވެ. ހަމްޒާގެ ސަބަބުން އަންޖަލް ރޯން ޖެހުމުން އިތުރަށް ހަމްޒާދެކެ ރައިހާނާ ރުޅިއައެވެ. އޭނާއަށް ވެގެން ވާ ނަމަ ހަމްޒާ މިހާރުވެސް އެސްކޫލުން ފޮނުވާލީހެވެ.\nބްރޭކް ގަޑީގައި ހުރިހާ ކުދިން ކެންޓީނަށް ދިޔައިރުވެސް އަންޖަލް ހުރީ ކުލާހުގައެވެ. ރައިހާނާ އަތަަށް ރުފިޔާ ދީފައި އެއްޗިހިން ގަންނަން ފޮނުވާފައި އޭނާ މަޑު ކުރީއެވެ. ހިނގާނެހާ ވަރެއް އޭނާގެ ދެފަޔަކު ނެތެވެ. “ހޭއި” މޭޒުގައި ބޯ އަޅައިގެން އޮއްވައި ފިރިހެން ވަންތަ އަޑަކުން އޭނާއަަށް ގޮވާލުމުން އިސް އުފުލާލާ ބަލާލިއެވެ. ދެ ހެދިކާ ކޮތަޅު ހިފައިގެން އޭނާގެ ކުރިމަތީގައި ހުރީ ވިޝާހްއެވެ. “އޯ ހެއި” އަންޖަލް ގޮނޑީީގައި ހަމަ ޖެހިލަމުން ބުންޏެވެ. “މްމް އޯކޭތަ މިތާ އިށީނަސް. މަ ކްލާހަށް އަންނަނިކޮށް ރައިހާނާ ބުނީ މީތި އަންޖަލްއަށް ގެނެސްދޭށޯ. ކޮންމެސް ޓީޗާއެއް ބުނެެގެން ރައިހާނާ ދާން ޖެހިއްޖެޔޯ!” އަންޖަލް މައްސަލައެއް ނެތޭ ބުނުމުން ވިޝާހް ރައިހާނާގެ ގޮނޑީގައި އިށީނެވެ. “އާ ޔޫ ސިކް؟” އެހެން ދުވަސް ދުވަހު އަންޖަލްގެ މޫނު މަތީގައިވި އުޖާލާކަން ފެންނަން ނެތުމުން ސުވާލުނުކޮށް ވިޝާހްއަކަށް ނީންދެވުނެވެ. އަންޖަލް އަނގަޔަށް ހެދިކާއެއް ލަމުން ދެފަރާތަށް ބޯ ހޫރާލިއެވެ. އިތުރަށް ދައްކާނެ ވާހަކައެއް ނޭންގުމުން ވިޝާހްވެސް މަޑުން އިނދެގެން ކެއީއެވެ. އެހެންނާ އަންޖަލްއަކީ އެހާ ހިމޭނުން އިންނަ ކުއްޖެއް ނޫނެވެ. އަންޖަލްއަށް ކޮންމެވެސް ކަމެއް ވެއްޖެކަން ވިޝާހްއަށް އެނގުނެވެ.\nއަންޖަލްއާ އޭނާގެ އިންޓަވަލް ހިފައިގެން މައްޗަަށް އަރަން އުޅުނު ރައިހާނާއަށް ފޯނެއްގައި އިން ހަމްޒާ ފެނުމާއެކު އޭނާގެ ޚިޔާލު ބަދަލުވިއެވެ. އެހެންލާފައި ދިޔަ ވިޝާހް އަތަށް ހެދިކާ ކޮތަޅު ދީފައި ރައިހާނާ ދިޔައީ ހަމްޒާއާ ދިމާލަށެވެ. އޭނާ ހިތުން ދިޔައީ ހަމްޒާއާ ދިމާއަށް އެތިވަރު ގޮވާށެވެ.\nފޯނު ކޯލު ނިންމާލާފައި ފަހަތަށް އެނބުރުނު ހަމްޒާ ސިއްސައިގެން ދިޔައީ ކުރިމަތިން ރައިހާނާ ފެނުމުންނެވެ.\nހިތުން ހަމްޒާއާ ދިމާއަށް އެތިވަރު ގޮވަން ދިއައެއް ކަމަކު ހަމްޒާ ފެނުމުން ރައިހާނާ ހުއްޓުން އެރިއެވެ. މުޅި މީހާ ދާހިއްލާ ބިރުގަންނަން ފެށިއެވެ. ދުލު ކުރިން އެންމެ ލަފްޒެއްވެސް ނުނިކުތެވެ. “ރައިހާނާ؟” ސުވާލެއްގެ ރާގަށް ހަމްޒާ ރައިހާނާއަށް ގޮވާލިއެވެ. އެއާއެކު އޭނާގެ މެޔަށް ފިނިވެގެން ދިޔައެވެ. “އުމް ސަރ ތެންކްޔޫ!” ކިޔާނެ އެއްޗެއް ނޭންގުމުން އެންމެ ފުރަތަމަ ސިކުނޑިއަށް އައި ބަސްތައް ބުނެފައި ރައިހާނާ އެނބުރި އައި ކޮޅަށް ހިނގައިގަތެވެ. އޭރު އޭނާގެ ދެލޯ ވަނީ މެރިފައެވެ. އަނގަޔަށް ވައްތަރެއް ޖައްސަމުން އޭނާ އަވަހަށް ކުލާހަށް ދިޔައެވެ.\nއިރުކޮޅެއް ވަންދެން ހައިރާން ކަންމަތީ ހުރި ހަމްޒާއަށް ހިނިތުންވެވުނީ އިއްޔެގެ ހާދިސާ ހަނދާން ވުމުންނެވެ. ދެފަރާތަށް ބޯ ހޫރާލެވުނީ ރައިހާނާ ޝުކުރު އަދާކޮށްފައި ދިޔަ ގޮތުންނެވެ. އޭނާގެ މޫނު ފެނުމުން ދެންމެ ރައިހާނާގެ މޫނަށް ވީ ގޮތް ހިތަށް އެރުމާއެކު އޭނާގެ އަނގައިން ހުނުމުގެ އަޑު ބޭރުވިއެވެ. “ސްޓްރޭންޖް ގާލް. ޔޫ އާ ވެލްކަމް” ރައިހާނާ ދިޔަ ދިމާއަށް ބަލަހައްޓައިގެން ހުރެ ހަމްޒާ ބުންޏެވެ.\nހަމްޒާއާ ދިމާއަށް އެއްޗިހި ކިޔަން ގޮއްސައިވީ ގޮތުން ރައިހާނާ އޭނާގެ އަމިއްލަ ނަފްސަށް އަޑުލިއެވެ. ކުދި ކިޔަމުން ކިޔަމުން ގޮސް ކުލާހަށް ވަން ރައިހާނާގެ ފިޔަވަޅުތައް ހުއްޓުނީ ވިޝާހް ގައިގައި ބައްދައިގެން އިން އަންޖަލް ފެނުމުންނެވެ. ދެލޯ ބޮޑުކޮށްގެން އިނދެ އަންޖަލްއާ ވިޝާހްއަށް ރައިހާނާ ގޮވާލިއެވެ. “ރައިހާނާ އަ ކޮކްރޮޗް” ބިން މަތީގައި އޮތް ކުރަފި ފެނުމުން ރައިހާނާ ގަތީ އަމަށަކު ބިރެއް ނޫނެވެ. ފަހަތަށް ނުބަލައި ދުއްވައި ގަތް ބޮނޑީ ކުލާހަށް ވަންނަން އައި ޒިވާން ގައިގައި ޖެހިފައި ވެއްޓެން ދިޔައެވެ. އެހެނަސް ޒިވާންގެ ބާރުގަދަ އަތުން ރައިހާނާއަށް އޭނާ ހިމާޔާށް ދިނެވެ. ކުއްލިއަކަށް ކުލާސް ތެރެއިން ޒިވާން ފެނުމުން ރައިހާނާ ހިތުގެ ހިނގުންވެސް ހުއްޓުނުހެން ހީވިއެވެ. ޒިވާން އެކުލާހަށް އައި ކީއްކުރަންތޯ އޭނާގެ ހިތުގައި ސުވާލު އުފެދިގެން ދިޔައެވެ.\n“އަންޖަލް ޒިވާން” ހަނައެކަނި އަންޖަލްއަށް އަޑު އިވޭވަރަށް ވިޝާހް ބުންނެވެ. އެއާއެކު އަންޖަލް ބިރުން ހުރެވެސް އޭނާގެ މޫނު އާނބުރާލިއެވެ. ނުހަނު ރަސްމީކޮށް ހުރި ޒިވާން ފެނުމުން އަންޖަލްގެ މޫނަމަތިން ރުޅިވެރިކަން ފާޅުވިއެވެ. “ވަޓް ދަ ހެލް އާ ޔޫ ޑުއިން އިން ހިއާ؟” އެތާ އޮތް ކުރަފި މަތިންވެސް އަންޖަލް ހަނދާން ނެތުނެވެ.\nއަންޖަލްގެ އަޑު އިވުމާއެކު ސިހިފައި ޒިވާން ރައިހާނާ ގައިން ދޫކޮށްލިއެވެ. ރައިހާނާވެސް ޒިވާންއާ ދުރަށް ޖެހިލިއެވެ.\n“އަންޖަލް. ޔޫ ކާންޓް ޓޯކް ޓު އަ ސްކޫލް ސްޓާފް ލައިކް ދެޓް. މަށަކީ މިހާރު މި ސްކޫލްގެ އައިޓީ ޓެކްނީޝަން. ސޯ މައިންޑް ޔުއާ ލެންގުއޭޖް” އަންޖަލްއާ ދިމާއަށް ނުރުހުންވެފައި ހުރެ ޒިވާން އިންޒާރެއް ދިނެވެ. އަންޖަލްގެ ރުޅި ހައްތަހާ ވީ ގަދައެވެ. އެއްޗެއް ބުނަން އަނގަހުޅުވާލި އަންޖަލް ހުއްޓުވީ ވިޝާހްއެވެ. އަންޖަލް އިތުރަށް އެއްޗެކޭ ނުބުނެ އިށީންނަށް ދިއައެވެ. ވިޝާހް ދަބަހުން ޓިޝޫއެއް ހިފއިގެން އައިސް ކުރަފި ޑަސްޕިނަށް ލިއެވެ. ޒިވާންވެސް ކުލާހުން ނުކުމެގެން ދިޔައެވެ. “އިޑިއަޓް” ދަތްކުނޑި ވިކައިގެން އިނދެ އަންޖަލް ބުނެލިއެވެ.\nSlm alikum. Hurihaa readers ge haalu kihinehtha? Mihaaru endhy vaahakaige aslu pic upload vefa. Alhugandah emasahkkai kohdhin kuhjja ah varah bodah thanks. Hurihaa kudhinnah ves cover pic adhi mi baives kamuvdhaane kamah ummydhu kuran. Next part Tuesday ga ISA\ncover ves dtory ves varah salhi… me first dhw😅 waiting for next part♥\nStory is fabulous… keep it up dear…\nPls tell who r the ppl in the coverpic\nThanks dear. Cover pic ga ethiby Anjal Vishah Hamza Raihana and Zivaan\nV. Salhi….waiting for tuesday😊😊😊\nStory varah ves reethi.. Cover ga in beard boy is just too attractive 😍😍.. He is so hot..hes eyes are so deep… That anybody would feel like diving in it… Hehe…. Masha allah.. Kiyara nice story and nice cover😉😉😉.. Keep up the good work dear.. And dnt get wrong meaning of what i said about that boy… I was kidding\nHehehe thanks kitty\nWelcome.. Btw whn next part.. I just finished reading mi storyge hurihaa baehves.. Varah reethi mi vaahaka.. So waiting curiously for the next part of the story\nNext part Tuesday ga In Sha Allah.\nAlhamdhulillah.. Thank you\nHey mi part vx reethi😍 watin4next part🤗\nsalhi mi story ge main character akee koba\nThanks koba. Raihana\nChracters ge name ves cover pic ga jahaaladhiyya rangalhu\nV. Salhi… waiting for tuesday 😊😊😊\nAlheyyyy ,so swet i guess angal and hamzaa are meant to be together kNneyge..dhen neynge writer beynunvaagitheh…ekam vashaka hama habeyyyyss👍👍👍👏👏👏👏😊keep up the good work ..keep smiling😊😊😊luvs bodukohh❤❤😘😙\nAwwwn thank you unkown girlll. Lets see what happens to anjal and Hamza. If they are meant to be together. Luv yaaa tooo hama bodukoh😍❤\nWhat to say kiyaa💐💐❤❤😇😇😜😜😘😘😍😍..masha allah..haadha furihama ey mi prt vx 😉😉😁😁..Mi prt ga faahaga kohlan jehey ehvx mistake eh neiy😋😋😛😩😘..alhe hamza n anjal gulhuvaafa Vishaah raihaanaa gulhuniyma kanneyge obi vaany❤❤💜💜💐💐😇😇😍😍..\nAlheyy😭😭😭😎🐦🐦😘😘😍😍 ..Tuesday ga tha nxt..😰😰😣😣so sad..curiously waiting for the next..LY💕💕💖💖💞💞💗💗💙💙💙\nAwwn thanks jiji. Lets see dhwww\nއެހެނިހެން / މަޒުމޫނު


Victory balikoh Champion TC ah faseyha feshumeh | Mihaaru\nވިކްޓްރީ ކުޅުންތެރިއެއް ކައިރިން ޓީސީގެ އީސަ ބޯޅަ ކޮންޓްރޯލްކުރަނީ.-- ފޮޓޯ: ނިޝާން އަލީ/ މިހާރު\n15 ޖޫން 2019 - 18:47 11 comments\nމިއަދުގެ މެޗަށް ނުކުތްއިރު ޓީސީ އަށް ޗެރިޓީ ޝީލްޑް ކާމިޔާބުކޮށްދިނުމަށް ދެ ލެގުގައި މޮޅު ކުޅުމެއް ދެއްކި މިސްރުގެ ވިންގް މުސްތަފާ ކަހުރަބާ އާއި ނޭޕާލްގެ ތަރި ބިމަލް ގާތީ މަގަރު އަތުގައި ވޯކް ވިސާ ނެތުމުގެ ސަބަބުން ނުކުޅެވުނެވެ. އެ ދެ ކުޅުންތެރިންގެ ބަދަލުގައި ފުރަތަމަ އެގާރައިގައި ކުޅުނީ އިބްރާހިމް އަތީގް (އިއްބެ) އާއި އިބްރާހިމް ސަފްރާޒް (ޝަފްލޭ) އެވެ.\nޓީސީގެ ކޯޗު މުހައްމަދު އާތިފް ބުނީ ބިދޭސީ ކުޅުންތެރިން ނުލައި ކުޅެން ޖެހުމުން ޓީމު ރަނގަޅަށް ކުޅެން އުނދަގޫތަކެއް ދިމާވި ކަމަށާއި އެކަމަކު ޖުމްލަކޮށް ބަލާއިރު ކުޅުންތެރިން ބެލީ ޓެކްޓިކްސްތަކާ އެއްގޮތަށް ގިނަ ވަގުތު ބޯޅަ ހިފަހައްޓައިގެން ކުޅުމަށް ކަމަށެވެ.\n"ބިދޭސީ ކުޅުންތެރިން ނެތީމަ ޓީމުގެ ކޮމްބިނޭޝަންތަކާ ހުރިހާ ކަމެއް ސެޓްކޮށްލަން އުނދަގޫތަކެއްވި. އެކަމަކު ޖުމްލަކޮށް ފުރުސަތުދިން ހުރިހާ ކުޅުންތެރިން ވެސް ރަނގަޅަށް ކުޅުނު. ތިން ޕޮއިންޓް ލިބުމުން އެ ހިތްހަމަޖެހުން އެބައޮތް،" އާތީ ބުންޏެވެ.\nޒުވާން ކުޅުންތެރިންތަކަކާ އެކު ކުޅޭ ވިކްޓްރީގެ ލިސްޓުގައި ބިދޭސީ ކުޅުންތެރިން ޖަހާފައިވީ ނަމަވެސް އެެއްވެސް ކުޅުންތެރިއަކު އަދި ޓީމާ ނުގުޅެ އެވެ. އެހެންކަމުން މިއަދުގެ މެޗުގައި ދެ ޓީމުން ވެސް ފެނުނީ މުޅިން ދިވެހި ކުޅުންތެރިންނެވެ. ވިކްޓްރީގެ ކެޕްޓަން ބޭންޑް އަޅައިގެން ކުޅުނީ މީގެ ކުރިން ޔުނައިޓެޑް ވިކްޓަރީ އަށް ކުޅުނު އިބްރާހިމް ނޫރައްދީން (އެންޑިން) އެވެ.\nމެޗު ފަށައިގެން ޓީސީން ކުރިއަށް ޖެހިގެން ކުޅެމުން ދިޔަ ނަމަވެސް ފުރަތަމަ ފުރުސަތު ތަނަވަސްކުރީ ވިކްޓްރީންނެވެ. މެޗުގެ 12 ވަނަ މިނިޓްގައި ޓީސީގެ ދެ ކުޅުންތެރިން ކައިރިން ނައްޓާލުމަށް ފަހު ވިކްޓްރީގެ ޒާހިދު އިބްރާހިމް ޖެހި ބޯޅައިގައި ބާރެއް ނެތްއިރު، ޓީސީގެ ކީޕަރު އިމްރާން މުހައްމަދު ވަނީ މަތަކޮށްފަ އެވެ.\nޓީސީ އަށް ލިބުނު ފުރަތަމަ ހުސް ފުރުސަތުގައި މެޗުގެ 17 ވަނަ މިނިޓްގައި އެ ޓީމަށް ލީޑުނަގައިދިނީ ޝަފްލޭ އެވެ. މުހައްމަދު ސާމިރު ހުސްކޮށްލާފައި ދިން ބޯޅަ ޝަފްލޭ ވަނީ ފަސޭހަކަމާ އެކު ގޯލުގެ ކަނަށް އަމާޒުކޮށްލައިފަ އެވެ. އޭގެ ފަހުން ދެ ވަނަ ލަނޑެއް ޖަހަން އިސްމާއިލް އީސަ އަށް ހުސް ދެ ފުރުސަތެއް ލިބުނުއިރު، ބޭނުމެއް ނުކުރެވުނެވެ.\nލަނޑު ޖެހުމަށް ފަހު ޓީސީގެ އަތީގް (ކ) އާއި ޝަފްލޭ އުފާފާޅުކުރަނީ. -- ފޮޓޯ: ނިޝާން އަލީ/ މިހާރު\nފުރަތަމަ ހާފް ނިމުމުގެ ކުރިން ޓީސީން ވަނީ އިތުރު ދެ ގޯލު ޖަހައިފަ އެވެ. އީސަ ނަަގައިދިން ކޯނަރަކުން ޓީސީގެ ލީޑުފުޅާކޮށްދިނީ ޝަފްލޭ އެވެ. އޭނާ މި ލަނޑު ޖެހީ ބޮލުންނެވެ. އޭގެ ކުރިން ޝަފްލޭ އަތުން ވަނީ ރަނގަޅު ފުރުސަތެއް ގެއްލިފަ އެވެ. ޓީސީގެ ތިން ވަނަ ލަނޑު ޖެހީ އީސަ ދިން ފުރަސަތަކުން މުހައްމަދު އަޖުފާން އެވެ. ގޯލު ކުރިމައްޗަށް ހުރަސްވި ބޯޅަ އަޖުފާން ވަނީ ފަސޭހަކަމާ އެކު ގޯލަށް ފޮނުވާލައިފަ އެވެ.\nދެ ވަނަ ހާފް ފަށައިގެން ޓީސީން ކުރިއަށް ޖެހިގެން ވިކްޓްރީ ހާފް ތެރޭގައި ގިނަ ވަގުތު ބޯޅަ ހިފަހައްޓައިގެން ކުޅުނެވެ. މެޗުގެ 60 ވަނަ މިނިޓްގައި ޓީސީން ވަނީ ޝަފްލޭގެ ބަދަލުގައި އިޝާން އިބްރާހިމް (ސައްޓު) ކުޅެން އަރުވައިފަ އެވެ. ޓީސީގެ ހަތަރު ވަނަ ލަނޑު މެޗުގެ 64 ވަނަ މިނިޓްގައި ޖެހީ އަތީގް އެވެ. އޭރިއާތެރެއިން އަތީގް ފޮނުވާލި ބޯޅަ ވިކްޓަރީ ކުޅުންތެރިއަކު ފައިގައި ޖެހިފައި އަމާޒުވީ ގޯލުގެ ދުރުކަނަށެވެ.\nފުރަތަމަ ޑިވިޝަނަށް ވެސް އާ ޒުވާން ގިނަ ކުޅުންތެރިންތަކަކާ އެކު ކުޅެމުން ދިޔަ ވިކްޓަރީ އަށް ދެ ވަނަ ހާފްގައި ވެސް ލަނޑު ޖަހަން ދެ ފުރުސަތެއް ލިބުނެވެ. އެ ގޮތުން ޒާހިދަށް ލިބުނު ދެ ބޯޅަ ވެސް އޭނާ އަށް ގޯލާ ސީދާކޮށް ފޮނުވާލެވޭ ގޮތެއްނުވި އެވެ.\nވިކްޓަރީގެ ކޯޗު މުހައްމަދު އާދަމް ބުނީ ފުރަތަމަ ޑިވިޝަނުގައި ތަޖުރިބާހުރި މަދު ކުޅުންތެރިންނާއި މުޅިން އަލަށް ގަލޮޅު ދަނޑުގައި ކުޅުނު ކުޅުންތެރިން ގޮވައިގެން މި މެޗުގައި އޭނާގެ ޓީމުން ރަނގަޅު ކުޅުމެއް ދެއްކި ކަމަށާއި ބިދޭސީ ކުޅުންތެރިން ޓީމާ ގުޅުމުންނާއި ވަޒީފާތަކުން ރިލީޒް ނުލިބި ތިބި ކުޅުންތެރިން ޓީމާ ގުޅުމުން ކުރިއަށް ހުރި މެޗުތަކުގައި ރަނގަޅުވާނެ ކަމަށެވެ.\nލީގުގައި މިރޭ ނުވައެއް ޖަހާއިރު ކުޅޭ މެޗުގައި ށ. ފޯކައިދޫ ނުކުންނާނީ ޔުނައިޓެޑް ވިކްޓަރީއާ ދެކޮޅަށެވެ. މެޗުގެ ކުރިން މި މުބާރާތް ރަސްމީކޮށް ހުޅުވުމުގެ ހަރަކާތްތައް ބޭއްވުމަށް ވަނީ ހަމަޖެހިފަ އެވެ.


ވ.ތިނަދޫއިން ދެ މީހަކު ކޯވިޑް އަށް ފައްސިވެއްޖެ – DhiDaily\nވ.ތިނަދޫއިން ދެ މީހަކު ކޯވިޑް އަށް ފައްސިވެއްޖެ\nވ.ތިނަދު އިން ދެ މީހަކު ކޮވިޑް19 އަށް ފައްސިވެއްޖެއެވެ.\nމައުލޫމާތި ލިބިފައިވާ ގޮތުގައި، ދެމީހުންނަކީ މާލެ އިން ރަށަށް ގޮސް ރަށުގައި ހޯމްކަރަންޓީނުގައި ތިބި ދެމީހުންނެވެ. އެ ދެމީހުން ފައްސޮވި ކަން އެނގުނީ ހޯމްކަރަންޓީނުން ދޫކޮށްލަންވެގެން ހެދި ޓެސްޓްތަކުގެ ނަތީޖާ ފައްސިވުމުންނެވެ. އަދި ވ.ތިނަދޫއިން ދެ މީހުން ފައްސިވިކަން އެޗްޕީއޭއިން ވަނީ ކަށަވަރުކޮ ށްދީފައެވެ. މިއަދު ފައްސިވެފައިމިވަނީ 36 އަހަރުގެ އަންހެނަކާއި ފިރިހެނެއްކަމަށް އެޗްޕީއޭ އިން ބުނެއެވެ.\nއެޗްޕީއޭއިން ވިދާޅުވެފައިވާ ގޮތުން އިއްޔެ ވެސް ރާއްޖެއިން އިތުރު 170 މީހަކު ވަނީ ކޮވިޑް-19 އަށް ފައްސިވެފައެވެ. ރާއްޖެއިން އިއްޔެ ފައްސިވި މީހުންގެ ތެރޭގައި ހިމެނެނީ 139 ދިވެހިންނާއި ބަންގްލަދޭޝްގެ 23 މީހަކާއި އިންޑިއާ7މީހަކާއި، ދެކުނު އެފްރިކާ މީހެކެވެ. މިއާއެކު ރާއްޖެއިން މިހާތަނަށް ފައްސިވީ މީހުންގެ ޖުމްލަ އަދަދު މިހާރު ވަނީ 6079 އަށް އަރާފައެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބައްޔަށް ފަރުވާ ކުރާ 2407 މީހަކު އެބަތިއްބެވެ. މިއީ މިހާތަނަށް މި ބައްޔަށް ފަރުވާދޭ މީހުންގެ އަދަދު މިހާތަނަށް އެންމެ ބޮޑަށް އިތުރުވި ފަހަރެވެ. އިއްޔެއާއި ހަމައަށް މި އަދަދު ހުރީ 2401 ގައެވެ.\nރާއްޖޭގައި މިބަލިޖެހޭ މިންވަރު މިވަނީ އިތުރުވެފައެވެ. އެގޮތުން އަތޮޅުތެރޭގެ އާބާދީ ބޮޑުރަށްރަށުގައި ވެސް މިބަލި މިވަނީ ފެތުރެން ފަށާފައެވެ.


ޙަޤީޤީ ޙާދިސާ: ތަނަވަސްކަމަށް ދަހިވެތިވެފަހުރިވަރުން ފިރިމީހާ އަވަހަށް މަރުވާނެކަމުގެ އުންމީދުގަ ކައިވެނިކުރުމުން ޖެހުނު ޙާލު- ވަރުގަދަ ފިލާވަޅެއް!\nއަޅުގަނޑުގެ އެކުވެރިންގެ ތެރޭގައި ތަނަވަސްކަމަށް ވަރަށް ބޮޑަށް ލޯބިކުރާ ކުއްޖަކު ހުރެއެވެ. ހުރިހާ އެކުވެރިން ކައިވެނިކޮށް ނިމުނުއިރުވެސް އޭނާ ކައިވެންޏެއް ނުކުރެއެވެ. އިންތިޒާރުކުރަމުން ދިއައީ ތަނަވަސް ފިރިއަކަށެވެ.\nއެހެން ހުއްޓައި އޭނާގެ ގާތުގައި ކޮންމެވެސް މީހަކު ދެއްކި ވާހަކައެއްގައި ވަރަށް ތަނަވަސް މީހެއްގެ ތަނަވަސް ދަރިއަކަށް ވަރަށް ނުރައްކާތެރި ބައްޔެއް ޖެހިފައިވާ ކަމާއި އޭނާ ވަރަށް އަވަހަށް މަރުވެދާނެކަމަށް ޑޮކްޓަރު ބުނެފައިވާ ކަމަށް ބުނުމުން އެކުވެރިޔާ ބޭނުންވީ ފުރުޞަތުގެ ބޭނުން ހިފާށެވެ. އޭނާގެ ނަމްބަރު ހޯދައިގެން ގުޅަންފަށައިފިއެވެ. އޭނާދެކެ ވަރަށް ލޯބިވާވާކަމަށާއި އޭނާ ކިތަންމެ ބަލިނަމަވެސް ކައިވެނިކުރަން ބޭނުންކަމަށް ބުނަން ފަށައިފިއެވެ.\nއެކުވެރިޔާއަކީ ވަރަށް ރީތިވެސް ކުއްޖެކެވެ. އެހެންވެ އެޒުވާނާ ވެސް އޭނާއަށް ހިތްކިޔައި ދެމީހުން ކައިވެނިކުރިއެވެ. އެކުވެރިޔާ އޭނާއަށް ކަންކަން ކުރަނީ ވަރަށް ރަނގަޅަށެވެ. ބޭނުމަކީ އޭނާގެ ސަމާލުކަން ހޯދައިގެން އޭނާގެ ތަނަވަސްކަން ލިބިގަތުމެވެ. މަރުވުމުން ގެއާއި މުދައުތައް ހޯދުމެވެ.\nފިރިމީހާއަށް އެކަން އެނގުނެވެ. ނަމަވެސް އެނގޭކަމަކަށް ނުހަދައެވެ. ނަމަވެސް އެނގުނު ހިސާބުން އަނބިމީހާއަށް ޚަރަދުކުރަމުން އައީ ވަރަށް އާދައިގެ ގޮތަކަށެވެ. އަނބިމީހާގެ އުފާތަކަށް ބޭނުންވާ އެއްޗެތިވެސް ހޯދައެއް ނުދެއެވެ. ފޭރާންވެސް ގަނެދެނީ އެންމެ އާދައިގެ ފޭރާމުންނެވެ. ކުރުގޮތަކަށް ބުނާނަމަ ގެންގުޅުނީ އެންމެ ފަޤީރު މީހާވެސް އަނބިމީހާ ގެންގުޅޭނެ ފެންވަރުގައެވެ.\nކޮންމެ ދުވަހަކުވެސް އެކުވެރިޔާ ހުންނަނީ ފިރިމީހާގެ ޙާލު ސީރިއަސްވާނެ ވަގުތުގެ އިންތިޒާރުގައެވެ. އެހައި ފަޤީރުކޮށް ގެންގުޅޭއިރުވެސް އަޅާނުލައި ޚިދުމަތްކުރަމުން ދިއައީ އަވަހަށް މަރުވުމުން ލިބޭނެ ތަނަވަސްކަމަށް އުންމީދުކޮށްގެންނެވެ.\nދުވަސްތައް އަހަރުތަކަށް ބަދަލުވަމުން ގޮސް ކައިވެންޏަށް 15 އަހަރު ފުރިއްޖެއެވެ. އެއިރު3ދަރިން ވަނީ ލިބފައެވެ. ފިރިމީހާ މަރެއް ނުވެއެވެ. ހަމަ ގަދަފަދައެވެ. ދޭތެރެއަކުން ބަލިބޮޑުވާ ކަމަށް ހެދިގެން ޑޮކްޓަރަށްވެސް ދައްކައެވެ. ކޮންމެ ފަހަރަކުވެސް ޑޮކްޓަރު ބުނަނީ ވަރަށް ސީރިއަސް ކަމަށާއި ވަރަށް ބޮޑަށް ބަލައިގެން އުޅުމަށެވެ. ޑޮކްޓަރު އެހެން ބުނަނީ އެއްވެސް ސަބަބެއް އޮވެގެން އޮވެގެނެއް ނޫނެވެ. ކައިވެނިކުރިތަނާހެން އޭނާ ވަނީ ބަލިން ސަލާމަތްވެފައެވެ. ނަމަވެސް އަނބިމީހާ ކުރިމަތީގައި އެގޮތަށް ބުނެދޭން ޑޮކްޓަރު ގާތު އެދިފައިއޮންނާތީ ބުނަނީއެވެ.\nއެހެންއުޅެނިކޮށް އެކުވެރިޔާއަށް އެނގުނީ ފިރިމީހާ ދެވަނަ ކައިވެންޏެއްވެސް ކޮށްގެން އުޅޭކަމާއި އެކައިވެންޏަށްވެސް 12 އަހަރުވެ5ދަރިންވެސް ލިބިފައިވާ ކަމެވެ. އިރުއިރުކޮޅާ ވިޔަފާރި ދަތުރަކުކަމަށްބުނެ ފުރައިގެން މެލޭސިޔާއަށް ދަނީ އަނބިދަރިން ގާތަށް ކަމެވެ.\nއެކަމުގެ ޝަކުވާކުރުމުން ފިރިމީހާ ބުންޏެވެ. "އެއްވެސް އިރެއްގައި ކަލޭ އަހަރެން ދެކެ ލޯތްބެއް ނުވަމެއް ނޫންހެއްޔެވެ؟ މަސައްކަތްކުރީ އަހަރެން ހައްދައިގެން އަހަރެންގެ ތަނަވަސްކަމަށް ވެރިވެގަންނަން ނޫންހެއްޔެވެ؟ އެކަން ޚުދު ކަލޭގެ ދުލުން ދެއްކިވާހަކައިން އަޑުއިވުނު ހިސާބުން އަހަރެންވެސް ބޭނުންވީ ކަލެއަށް ފިލާވަޅެއް ދޭށެވެ. މިދިނީ އެފިލާވަޅެވެ. ބޭނުންނަމަ އަވަހަށް އެހެން މީހަކާއި ކައިވެނިކުރާށެވެ. ހަމައެދޭއިރަށް ވަރިކޮށްދޭނަމެވެ.3ދަރިން ނެތްނަމަ މިހާރުވެސް ވަރިކުރީމުހެވެ. ވަރިވިނަމަވެސް3ދަރިން މިގެއަކުން ނުނެރެވޭނެއެވެ. އަދި ބުނަން ހެއްޔެވެ؟ ކަލެއާއި ކައިވެނިކުރިތަނާހެން އަހަރެންގެ ބަލި ވަނީ ފަސޭހަވެފައެވެ. ވީމާ އެބަލީގައި ދެން އަހަރެން މަރުވާނެ ކަމަކަށް ޤަބޫލެއް ނުކުރެވެއެވެ. އިން ޝާ ﷲ"\nފިރިމީހާގެ ވާހަކަތައް އަޑުއިވުމުން އެކުވެރިޔާގެ ހަތަރު އުދަރެސް ފެނުޖެހުނެވެ. ކުރި ހުރިހާ މަސައްކަތެއް ފޭލްވީއެވެ. މުއްސަނދި ފިރިހެނަކާއި ކައިވެނިކޮށްގެން އުޅެންޖެހުނީ ފަޤީރު ދިރިއުޅުމެކެވެ. އެހެން މީހަކާއި ކައިވެނިކުރަން މަސައްކަތްކުރަން ބެލާއިރު ޒުވާންކަން ވަނީ ގެއްލިފައެވެ. ކުދިން ވިހެއުމުން ރީތިކަން ވަނީ ގެއްލިފައެވެ. ޖެހުނީ ހަމަ ކެތްތެރިވެގެން ގޭގައި ދަރިންބަލަން އިންނާށެވެ! އެދުވަހަށްފަހު ފިރިމީހާގެ ކިބައިންވެސް އެއްވެސް ސަމާލުކަމެއް ނުލިބެއެވެ. ހުރިހާ ކޮޅަކުން ބާކީވީއެވެ.\nމިއަދުނޫހުގެ ކިޔުންތެރިންނަށް ބުނެލަން އޮތީ އަންހެނަކަށްވެ ހުރެގެން މިފަދަ ވާހަކައެއް ކިޔައިދޭން ލަދުވެސް ގަނެއެވެ. ނަމަވެސް މިއީ އެކުވެރިޔާ އާއިމެދު ކަންކަން ހިނގައިދިއަ ގޮތެވެ. ފިރިހެނަކަސް އަންހެނަކަސް ތަނަވަސްކަން ލިބުމަށް މާބޮޑަށް ދަހިވެތިވެއްޖެނަމަ މިފަދަ ޙާލަތުތައް ދިމާނުވެއެއް ނުދާނެއެވެ.\nސްކޫލް އިރުންސުރެ އަހަރެމެން 8 ކުއްޖަކު މިއުޅެނީ ވަރަށް އެކުގައެވެ. އެއެކުވެރިޔާ ފިޔަވައި ދެން ތިބި7އެކުވެރިންވެސް ވަނީ އެކުއްޖަކަށް ލިބުނު މީހަކާއި ކައިވެނިކޮށް އުފާވެރި ދިރިއުޅުމެއް ހޯދައިފައެވެ. އެއެކުވެރިޔާ ފިޔަވައި މިތިބީ އެންމެން ހަމަ ވަރަށް އުފަލުންނެވެ.\nމިވާހަކަކޮޅުން ކިޔުންތެރިންނަށް ޢިބްރަތެއް ޙާޞިލުކުރެވިއްޖެނަމަ އަޅުގަނޑުގެ މަޤްޞަދު ޙާޞިލްކުރެވުނީއެވެ.\n- އަިމިނަތު ރަޝީދާ / މިއަދުނޫހުގެ ކިޔުންތެރިއެއް


Dho?! "Sea weed juice" anekkaa ves adu gadha kuranee\n"ސީ ވީޑް ޖޫސް" އަނެއްކާ ވެސް އަޑުގަދަކުރަނީ\nސިޔާސީ އޮއިވަރެއްގައި ރާއްޖެ ޖެހުމުގެ ކުރިން މާލެ އޮތީ މުނިފޫހިފިލުވުމުގެ މާހައުލަކަށް ބަދަލުވެފަ އެވެ. ހަފްތާ ބަންދު ޝޯތަކާއި ގޯޑައުން ޝޯތަކުން ރޭތައް އޮތީ ފަޅުފިލުވާލާފަ އެވެ. ކޮންމެ ހަފްތާ ބަންދަކީ ވެސް މިއުޒީޝަނުންނަށް އޮތް އީދެއް ކަހަލަ އެވެ. އެހެން ނަމަވެސް ދެހާހުގެ އަހަރުތައް ފެށިގެން އައިސް ސިޔާސީ ގޮތުން ރާއްޖެ އަށް ބިންދާލު ރާޅުގައި މިއުޒީޝަނުން "އޮޔާ" ގެންގޮސް މާދުރަށް އެއްލައިލީ އެވެ. "އޮޔާ" ދެކޮޅަށް ބައެއް މިއުޒީޝަނުން ކުރި މަސައްކަތް ނާކާމިޔާބުވެ ބައެއް މިއުޒީޝަނުން ސިޔާސީ އޮއެވަރުގައި ބެހިގެން ދިޔައީ އެވެ.\nއެގޮތުން އޭރު މާލޭގައި އެންމެ ފޯރި ނަގާފައި އުޅުނު އެއް ބޭންޑު ކަމަށްވާ "ސީވީޑް ޖޫސް" ވެސް ސިޔާސީ ގޮތުން ނެގި ރާޅުގައި ބެހިގެން މާދުރަށް ދިޔައީ އެވެ. އޭގެ އިތުރުން ބޭންޑުގެ މެމްބަރުންގެ ސިއްހީ ހާލަތު ތަން ނުދިނުމުންނާ އެކު 2005 ވަނަ އަހަރު ބޭންޑުގެ އަޑު މަޑުވީ އެވެ. އޭރު ވެލެންސިއާ ޝޯ އާއި ވަން ވޯލްޑް ބީޓް، ގޯޑައުން އަދި އަލިމަސް ކާނިވަލުގައި ކުޅެ މި ބޭންޑު ބޮޑު މަޝްހޫރުކަމަކާއި މަގުބޫލުކަމެއް ހޯދައިފި އެވެ.\nއަޑުމަޑުވެފައި އޮތް ދޮށީ ބޭންޑެއް\nމި ބޭންޑަކީ 2003 ވަނަ އަހަރު ތިން އެކުވެރިން ވުޖޫދަށް ގެނައި ބޭންޑެކެވެ. އަލީ ނާއިލް، މުހައްމަދު އާތިފް އަދި އުއްޗު އެކުވެގެން އުފެއްދި ބޭންޑެކެވެ. ޕަންކު ރޮކް ޖޮންރާގެ ލަވަތައް އަމިއްލައަށް ހަދައިގެން އެންމެ ގިނައިން ކުޅުނީ ވެސް އަމިއްލަ ލަވަ އެވެ.\nއެންމެ ފުރަތަމަ ބޭންޑު އުފައްދައިގެން މާލޭގައި ޝޯތައް ދިން ނަމަވެސް އެންމެ އެކަށީގެންވާ އާމްދަނީއެއް ނުލިބޭތީ ރިސޯޓް މިއުޒިކަށް ނައްޓާލީ އެވެ. ބޭންޑު މެންބަރުންގެ ސިއްހީ މައްސަލަތަކާއެކު އަޑުމަޑުވި ނަމަވެސް ލައިން އަޕްތަކަށް އެހެން މިއުޒީޝަނުން ބައިވެރިކޮށްގެން ޝޯތައް ދިޔައީ ދެމުންނެވެ.\nއެއަށްފަހު އަނެއްކާވެސް ބޭންޑު "އެކްޓިވް" ވީ 2011 ވަނަ އަހަރުގެ ތެރޭގަ އެވެ. ޕްރެކްޓިސް ޖޭމިން ސެޝަންތަކަކަށް ފަހު ރަސްމީކޮށް ބޭންޑު ފެނިލީ ބަނޑޮހުގައި ދިން ޝޯއެއްގަ އެވެ. އޭގެފަހުން މިދިޔަ މަހު އޮލިމްޕަހުގައި އޮތް ޗާނަޗާ ޝޯގަ އެވެ.\n- އަލީ ނާއިލް (ނާއި)\n- މުހައްމަދު އާތިފް (އާތި)\n- އިބްރާހިމް ޝަފާއީ\nނާއީ އަދި އާތި މިއީ ބޭންޑުގެ ފައުންޑާ މެންބަރުންނެވެ. މިއަދާ ހިސާބަށް ބޭންޑު ކުރިއަރުވަން މެދުކެނޑުމެއްނެތި މަސައްކަތް ކުރަމުން އަންނަ ދެ މެންބަރުންނެވެ.\nނާއީ މިއީ މިއުޒިކީ އާއިލާއަކުން އައިސްފައިވާ ޒުވާނެކެވެ. ޒީރޯ ޑިގްރީ ނާޝިދުގެ ހުނަރުވެރިކަމަކީ ހުރިހާ ދިވެހިން ތައުރީފްކުރާނެ ހުނަރުވެރިކަމެކެވެ. ނާޝިދުގެ ކޮއްކޮ ނާއިލް އަކީ ވެސް އަޑުމަޑު ނަމަވެސް ހުނަރުވެރި އެކެވެ. އެންމެ ފުރަތަމަ މިއުޒިކް ކުޅެން ދަސްކުރެ މިއުޒިކަށް ނުކުތީ ވެސް ޒީރޯ ޑިގްރީގެ ހިޔަލުންނެވެ. އެ ބޭންޑުގެ ބައެއް ޝޯތަކަށް އަރާލައިގެންނެވެ.\nއެއަށް ފަހު އަމިއްލަ ބޭންޑެއް އުފައްދަން ބޭނުންވެ އާތި މެންނާ ގުޅިގެން ސީވީޑް ޖޫސް އުފެއްދީ އެވެ. ނާއީ މިއީ ސީވީޑް ޖޫސްގެ ގިޓަރިސްޓު އަދި ލީޑް ވޯކަލިސްޓެވެ.\nސްކޫލްގައި އުޅުނު އިރު ވެސް މިއުޒިކަށް ހުރި ޝައުގުވެރިކަމުގައި މިއުޒިކް ކުޅެން ދަސްކުރެ ސްކޫލް ނިންމާލާފަވެސް މިއުޒިކާ ދުރަށް ނުދެވުނީ އެވެ. މިއުޒިކީ އާއިލާއެއް ނޫން ނަމަވެސް މިއުޒިކްގައި އާތިގެ ހުނަރުވެރިކަން ކުޑައެއް ނޫނެވެ.\nސީވީޑްގެ ބޭސް ގިޓަރިސްޓަކީ އާތި އެވެ. ބޭންޑު އުފައްދާ އެންމެ ފުރަތަމަ ކުޅެން ފެށި ދުވަސްވަރު އާތި އަދި ނާއީގެ ވެސް އެންމެ ބޮޑު ހިތްވަރު އަދި ސަޕޯޓަރުންނަކީ ޒީރީ ޑިގްރީގެ ނާޝިދު އަދި މޮހޯޖް އެވެ. ރަނގަޅު ކުރަންވީ ކަންތައް ބުނެދީ އެންމެ ބޭނުންވާ ހިތްވަރެއް ދިނެވެ.\nޝަފާއީ މިއީ ބޭންޑުގެ ރަސްމީ މެންބަރެއް ނޫނެވެ. ސީވީޑް ޖޫސް އިން މިހާރު ތައްޔާރުކުރަމުންދާ ބޭންޑުގެ އަލްބަމްގައި މަސައްކަތް ކުރަމުން އަންނަ އާޓިސްޓެކެވެ. ޝަފާއީ މިއީ މިވަގުތު ސީވީޑްގެ ޑްރަމަރެވެ.\nސީވީޑުން މިހާރު އަންނަނީ ޑްރަމަރެއް ހޯދުމަށް މަސައްކަތް ކުރަމުންނެވެ. އެ ބޭންޑުން ބޭނުންވަނީ ހުރިހާ ވަގުތެއް މިއުޒިކަށް ހުސްކޮށްގެން މަސައްކަތް ކުރެވޭނެ ޑްރަމަރެކެވެ.\nއަލްބަމަކާ އެކު ރިސޯޓް މިއުޒިކަށް\nސީވީޑް ޖޫސް އިން މިހާރު އަންނަނީ "ބައިސްކޯފް" އެޕް މެދުވެރިކޮށް އެ ބޭންޑުގެ ފުރަތަމަ އަލްބަމް ނެރުމުގެ މަސައްކަތް ކުރަމުންނެވެ. ލަވަތަކުގެ ލިރިކްސް ހަދާ އެ ލަވަތައް ކިޔަނީ ނާއިލް އެވެ. 10 ލަވައިގެ އެ އަލްބަމްގައި ހިމެނޭނީ ހުސް ދިވެހި ލަވަ އެވެ. އެއިން އަށް ލަވައިގެ ޓްރެކް މިހާރު އޮތީ ނިމިފަ އެވެ.\nއަލްބަމްގެ މަސައްކަތާއެކު ބޭންޑު އެކްޓިވްކޮށް ހަރަކާތްތެރިވާތާ މިހާރު އަހަރަކަށް ވުރެ ގިނަ ދުވަސް ވެއްޖެ އެވެ. އަނެއްކާ ވެސް އަމާޒު ހިފާފައިވަނީ ރިސޯޓު މިއުޒިކަށެވެ.\n"މިހާރު މި ތައްޔާރުވަނީ ރިސޯޓް މިއުޒިކަށް. އެއީ ލޯކަލް ގިގްސްތަކެއް އެހާ ނުލިބޭ. އެއިން އެހާ އެކަށީގެންވާ އިންކަމް އެއްވެސް ނުލިބޭ. ރިސޯޓް މިއުޒިކަށް އަސްލު މިދަނީ އަދި ބައެއް އިންސްޓްރޫމަންޓު ވެސް ބޭންޑަށް ބޭނުންވާތީ. މިހާރު ގެންގުޅެނީ އަމިއްލަ އިންސްޓްރޫމަންޓްސް." ނާއީ ބުންޏެވެ.\nސީވީޑް ޖޫސްގެ މެންބަރުންގެ އަމާޒަކީ ރާއްޖެއިން ބޭރަށް ގޮސް ބޭރުގައި ޝޯ ދިނުމެވެ. ޓުއާ އަކަށް ދިއުމަކީ ބޭންޑުން ދެކޭ ހުވަފެނެކެވެ. އެހެން ނަމަވެސް ރާއްޖޭގައި ލޯކަލް ބޭންޑުތައް ކުރިއަރުވަން މަސައްކަތް ކުރާނެ ބަޔަކު ނެތުމަކީ ބޭންޑުތައް ކުރިއަރައިގެން ދިއުމަށް އޮތް ހުރަހެއް ކަމަށް ފާހަގަކުރި އެވެ.


Lhen hadhan dhaskohdhey online course ehgai baiverivumuge furusathu hulhuvaalaifi - AO News\nޅެން ހަދަން ދަސްކޮށްދޭ އޮންލައިން ކޯހެއްގައި ބައިވެރިވުމުގެ ފުރުސަތު ހުޅުވާލައިފި އެވެ.\nދިވެހި ބަހުގެ އެކެޑަމީން މިއަދު ކުރި އިޢުލާނެއްގައި ބުނެފައި ވަނީ ކޮވިޑް-19ގެ ފުރަބަންދުގައި ގޭގައި ތިބެގެން ޅެން ހަދަން ދަސްކުރަން ޝައުގުވެރިވާ ފަރާތްތަކަށް އެ ފުރުސަތު ހުޅުވައިލެވިފައިވާ ކަމަށެވެ.\nއެގޮތުން އޮންލައިންކޮށް ޅެން ހަދަން ދަސްކޮށް ދިނުމުގެ ކިލާހެއް ކުރިއަށް ގެންދަން ހަމަޖެހިފައިވާ ކަމަށާއި، އެ ކޯހަކީ އާންމުކޮށް ހުޅުވައިލައިގެން ހުރިހާ އުމުރު ފުރަޔަކަށް ވެސް ބައިވެރިވެވޭނެ ގޮތަށް ފަރުމާ ކޮށްފައިވާ ކޯހެއް ކަމަށް އެކެޑަމީން ބުނެއެވެ.\nދިވެހި ބަހުގެ އެކެޑަމީން ބުނީ އެ ކޯހުގެ މުއްދަތަކީ 20 ގަޑިއިރު ކަމަށާއި، ކޯސް ފެށުމަށް ހަމަޖެހިފައި ވަނީ މެއި 15 ވަނަ ދުވަހު ކަމަށެވެ. އަދި އެ ކޯސް ފެށުމަށް ބޭނުންވަނީ މަދުވެގެން 25 ބައިވެރިން ކަމަށާއި، އެއީ އެއްވެސް ފީއެއް ނުނަގައި މުޅިން ހިލޭ ކިޔަވައިދޭ ކޯހެއް ކަމަށެވެ.\nއެ ކޯހުގައި ބައިވެރިވާން ޝައުގުވެރިވާ ފަރާތްތަކުން މުއްދަތު ހަމަނުވާ ދިވެހިރައްޔިތެއްކަން އަންގައިދޭ ކާޑުގެ ފޮޓޯއެއް، މެއި 10 ވާ އާދީއްތަ ދުވަހުގެ 14:00ގެ ކުރިން ވައިބަރު މެދުވެރިކޮށް އެ އެކެޑަމީގެ ނަންބަރު 7986230 އަށް ފޮނުވަން ޖެހޭނެއެވެ.\nއެ އެކެޑަމީން ބުނީ އެއީ އޮންލައިންކޮށް ހިންގަން ހަމަޖެހިފައިވާ ކޯހެއް ކަމަށް ވާތީ ކޯހުގައި ބައިވެރިވާން ވާނީ އެފަދަ ވަސީލަތެއް މެދުވެރިކޮށް އުނގެނުމުގެ ފަހިކަން ހުރި ފަރާތްތަކުން ކަމަށެވެ.\nޅެންވެރިކަންދިވެހި ބަހުގެ އެކަޑަމީދިވެހި ބަސް


vnews - Party thakun ihuthijaaju kuraa sarahahdhah China safeeru vadaigen ihuthijaaju ballavaalavvaifi\nޕާޓީތަކުން އިހްތިޖާޖު ކުރާ ސަރަހައްދަށް ޗައިނާ ސަފީރު ވަޑައިގެން އިހްތިޖާޖު ބައްލަވާލައްވައިފި\nރާއްޖޭގައި ހުންނަވާ ޗައިނާ ސަފީރު ޒަންގް ލިޒޯންގް ގުޅިފައިވާ ޕާޓީ ތަކުން މާލޭގައި ކުރިއަށް ގެންދިޔަ އިހްތިޖާޖު ބައްލަވާލައްވަނީ -- ފޮޓޯ: ރާއްޖެއެމްވީ\nޗައިނާ ސަރުކާރުން ރާއްޖެއަށް ކަނޑައަޅާފައި ހުންނަވާ ސަފީރު ޒަންގް ލިޒޯންގް ގުޅިފައިވާ ޕާޓީ ތަކުން މާލޭގައި ކުރިއަށް ގެންދިޔަ އިހްތިޖާޖު ބައްލަވާލައްވައިފި އެވެ.\nއެމްޑީޕީ ހަރުގެ ކުރިމަތީގައި ގުޅިފައިވާ ޕާޓީ ތަކުން އިހްތިޖާޖު ކުރަމުން ދަނިކޮށް ޗައިނާ ސަފީރު ރޭގެ ވަގުތެއްގައި އެ ސަރަހައްދަށް ވަޑައިގެން 10 ވަރަކަށް މިނެޓް އެތާ މަޑުކުރައްވާ، އިހްތިޖާޖު ކުރިއަށްދާ ގޮތް ބައްލަވާލެއްވި އެވެ.\nޗައިނާ ސަފީރު އެ ސަރަހައްދަށް ވަޑައިގެން އިހްތިޖާޖުގެ ފޮޓޯތައް އަމިއްލަފުޅަށް ނެންގުވުމުގެ އިތުރުން އެ ސަރަހައްދުގައި ތިބި ބައެއް މީހުންނާ ވާހަކަދެއްކެވި މަންޒަރު ވެސް ފެނިގެން ދިޔަ އެވެ.\nމާލޭގައި ސިޔާސީ ހަރަކާތްތައް ހިންގާ ސަރަހައްދުތަކަށް ވަޑައިގެން އެ ސަރަހައްދުތަކުގައި ކަންކަން ހިނގާ ގޮތް ބައްލަވާލެއްވުމަށް މީގެކުރިން ބޭރުގެ ސަފީރަކު މިގޮތަށް ވަޑައިގެންފައެއް ނުވެ އެވެ. ނަމަވެސް ރާއްޖޭގައި ހުންނަ ބޭރުގެ އެމްބަސީތަކުގެ ބައެއް މުވައްޒަފުން މާލޭގައި ހިންގާ އެއްވުންތައް ބަލައި މޮނީޓާކުރުމުގައި ހަރަކާތްތެެރިވެފައިވެ އެވެ.\nޗައިނާގެ ސަފީރު ޒަންގް ލިޒޯންގް ރައީސް އަބްދުﷲ ޔާމީނަށް މަގާމުގެ ފަތްކޮޅު އެރުވުމަށް ބޭއްވި ރަސްމިއްޔާތަށްފަހު ރައީސް ޔާމީނާ ސަލާމްކުރައްވަނީ -- ފޮޓޯ: ރައީސް އޮފީސް\nރާއްޖޭގައި ހުންނަ ޗައިނާ އެމްބަސީ އާއި އެމްޑީޕީ ހަރުގެ ވެސް ހުންނަނީ ބޮޑުތަކުރުފާނު މަގުގައި އާޓިފިޝަލް ބީޗު ކުރިމަތީގަ އެވެ. މި ދެ އިމާރާތުގެ ދުރުމިނުގައި ހުންނާނީ ގާތްގަނޑަކަށް 150 ފޫޓް ކަމަށް ބެލެވެ އެވެ. އެހެންކަމުން ޗައިނާ ސަފީރު އިހްތިޖާޖު ހިނގަމުންދާ ސަރަހައްދަށް ވަޑައިގެންނެވީ ދުރާލާ އިންތިޒާމު ކުރެވިގެން ކަން ވަނީ ސާފުވާ ގޮތް ނުވެފަ އެވެ.\nރާއްޖޭގައި ހުންނަވާ ޗައިނާ ސަފީރު ޒަންގް ލިޒޯންގް އެ މަގާމުގެ ފަތްކޮޅު ރައީސް އަބްދުﷲ ޔާމީނަށް އަރުވާފައިވަނީ މިދިޔަ އަހަރުގެ އޯގަސްޓް މަހުގެ 29 ވަނަ ދުވަހު އެވެ.\nޗައިނާ އަކީ ރައީސް ޔާމީން ވެރިކަަމަށް ވަޑައިގެންނެވި ފަހުން އެމަނިކުފާނުގެ ސަރުކާރުން އެންމެ ބޮޑު އިސްކަމެއް ދެއްވައިގެން ގުޅުންތައް އިތުރަށް ބަދަހިކުރެއްވުމަށް މަސައްކަތް ކުރައްވަމުން ގެންދެވި މަދު ސަރުކާރު ތަކުގެ ތެރޭގައި ހިމެނޭ އެއް ސަރުކާރެވެ.


SunOnline: United ge double keeper Romero dhuvvi car accident vejje\nޔުނައިޓެޑުގެ ޑަބަލް ކީޕަރު ރޮމޭރޯ ދުއްވި ކާރު އެކްސިޑެންޓް ވެއްޖެ\nޢަބްދުﷲ އައިމަން 21 Jan 2020, 11:39\nޔުނައިޓެޑްގެ ޑަބަލް ކީޕަރި ސާޖިއޯ ރޮމޭރޯ ދުއްވި ކާރު އެކްސިޑެންޑް ވެފައި --- ފޮޓޯ// މެންޗެސްޓާ އީވްނިންގް ނިއުސް\nމެންޗެސްޓާ ޔުނައިޓެޑުގެ ޑަބްލް ކީޕަރު ސާޖިއޯ ރޮމޭރޯ ދުއްވި ކާރު (ލަމްބޮގިނީ) އެކްސިޑެންޓްވި ނަމަވެސް އަނިޔާއެއް ނުވެ އޭނާ ސަލާމަތްވެއްޖެ އެވެ.\nއިއްޔޭގައި ހިނގި އެ އެކްސިޑެންޓުގައި ރޮމޭރޯ ދުއްވި ކާރު ވަނީ ކަހާލައިގެން ގޮސް އަރިމަތީގައި ޖަހައިފައި ހުރި ދަގަނޑު ފެންސުގައި ޖެހި ވަރަށް ބޮޑަށް ގެއްލުންވެފަ އެވެ. އެކަމަކު ނަސީބު ދިމާކުރި ގޮތުން އާޖެންޓީނާގެ ކީޕަރަށް އެއްވެސް އަނިޔާއެއް ނުވާ ކަމަށް ޔުނައިޓެޑުން ވަނީ ބުނެފަ އެވެ.\nޔޫކޭގެ ރިޕޯޓުތަކުން ބުނާ ގޮތުގައި ރޮމޭރޯގެ ކާރު އެކްސިޑެންޓް ވެފައި ވަނީ ޔުނައިޓެޑްގެ ޓްރެއިންނިންގް ގްރައުންޑް ކަމަށްވާ ކެރިންގްޓަން އަށް އޭނާ ދަތުރުކުރަމުން ދަނިކޮށެވެ. އަދި އެކްސިޑެންޓް ވުމަށް ފަހު އަނިޔާއެއް ނުވުމުން އޭނާ ވަނީ އެނބުރި ޕްރެކްޓިހަށް ގޮސް ފަރިތަކުރުންތަކުގައި ވެސް ފުރިހަމައަށް ބައިވެރިވެފަ އެވެ.\nއުމުރުން 32 އަހަރުގެ ރޮމޭރޯ އަކީ ޔުނައިޓެޑުގެ ފަސްޓް ކީޕަރު ޑޭވިޑް ޑެހެއާގެ ރިޒާވް އެވެ. ރޮމޭރޯ މި ސީޒަނުގައި މިހާތަނަށް ނުވަ މެޗު ވަނީ ކުޅެފަ އެވެ. އޭނާއަށް އާއްމު ގޮތެއްގައި ޕްރިމިއާ ލީގުގެ ފުރަތަމަ އެގާރައިން ފުރުސަތު ނުލިބުނު ނަމަވެސް ލީގު ކަޕުތަކުން ގަވާއިދުން ފުރުސަތު ލިބެ އެވެ. އެގޮތުން އެފްއޭ ކަޕުގެ ތިން ވަނަ ބުރުގައި އެންމެ ފަހުން ވުލްވްސް އަތުން ޔުނައިޓެޑް ކުރި ހޯދި މެޗުގައި ރޮމޭރޯ ވަނީ ކުޅެފަ އެވެ.\nމެންޗެސްޓާ ޔުނައިޓެޑްގެ ޑަބަލް ކީޕަރު ސާޖިއޯ ރޮމޭރޯ --- ފޮޓޯ// ޕެޓްރިކް ރިޖް\nމީގެ ފަސް އަހަރު ކުރިން އިޓަލީގެ ސަމްޑޯރިއާއިން ޔުނައިޓެޑަށް ބަދަލުވި ރޮމޭރޯ ވަނީ އެކުލަބަށް ޖުމުލަ 54 މެޗު މިހާތަނަށް ކުޅެދީފަ އެވެ. އޭނާ ވަނީ އެ މުއްދަތުގެ ތެރޭގައި އީއެފްއެލް، އެފްއޭކަޕު އަދި ޔޫއެފާ ޔޫރޮޕާ ލީގު އެ ޓީމަށް ހޯދައިދިނުމުގައި މުހިއްމު ދައުރެއް އަދާ ކޮށްފަ އެވެ.\nއާޖެންޓީނާގެ ފުރަތަމަ ކީޕަރެއްގެ ގޮތުގައި ގިނަ އަހަރުތަކެއް ވަންދެން ކުޅެފައިވާ ރޮމޭރޯ ވަނީ މިފަހުން ބޮޑު އަނިޔާއެއްވެ، ގިނަ ދުވަސްތަކެއް ވަންދެން ކުޅުމާ ދުރަށް ދާންޖެހިފަ އެވެ. އެހެން ކަމުން އެންމެ ފަހުގެ ވޯލްޑް ކަޕާއި ކޮޕާ އެމެރިކާއިން އޭނާއަށް ޖާގަ ލިބިފައެއް ނުވެ އެވެ.


vnews - Dhuniyeygai bimeh rayyitheh neiy hamaekani gaumuge vaahaka\nދުނިޔޭގައި ބިމެއް ރައްޔިތެއް ނެތް ހަމައެކަނި ގައުމުގެ ވާހަކަ\nރައްޔިތެއް ބިމެއް ނެތް ގައުމެކޭ ހެއްޔެވެ؟ އާނއެކެވެ. ދައްކާން މިއުޅެނީ ކައިވަތެއްހާ މިންވަރުގެ އަމިއްލަ ބިމެއްވެސް ނެތް ގައުމެއްގެ ވާހަކައެވެ. ސިޔާދަތީ ހުރިހާ ހައްގުތަކެއް ކަށަވަރުކޮށްދެވިފައިވުމާއެކުވެސް ރައްޔިތެއް ބިމެެއް ނެތް ގައުމެއްގެ ވާހަކައެވެ. ދުނިޔެއިން އެފަދަ އެހެން މިސާލެއް ދެއްކެން ނެތް ގައުމެއްގެ ވާހަކައެވެ.\nދުނިޔޭގެ 193 ގައުމެއް އދ ގެ މެމްބަރުންގެ ގޮތުގައި އެބަތިއްބެވެ. އިތުރު ތިން ގައުމަކަށް އދ ގެ އޮބްޒާވަރ ދަރަޖަ ވަނީ ދެވިފައެވެ. އޭގެ ތެރޭގައި ފަލަސްތީނާއި ވެޓިކަން ހިމެނެއެވެ. އޮބްޒާވަރ ދަރަޖަ ދެވިފައިވާ ތިންވަނަ ގައުމަކީ ކޮބައިބާވައެވެ. އެއީ މާގިނަބަޔަކު ދަންނަ އަދި ނަން އަޑުއަހާ ގައުމެއް ނޫނެވެ. ދައްކާން މިއުޅެނީ އެގައުމުގެ ވާހަކައެވެ. ސަވަރިން މިލިޓަރީ އޯޑަރ އޮފް މޯލްޓާގެ ވާހަކައެވެ. ގައުމެއްގެ ދަރަޖައިގައި އދ އިން ގަބޫލުކުރާ ބިމެއްނެތް ހަމައެކަނި ގައުމަކީ އެއީއެވެ. ސަވަރިން މިލިޓަރީ އޯޑަރ އޮފް މޯލްޓާއޭ ކިޔަސް އެއީ މޯލްޓާއެއް ނޫނެވެ. މޯލްޓާއާއި ބެހުމެއް އޮތް ތަނެއްވެސް ނޫނެވެ. މޯލްޓާއަކީ މުޅީން އެހެން ގައުމެކެވެ.\nސަވަރިން މިިލިޓަރީ އޯޑަރ އޮފް މޯލްޓާ، އެސްއެމްއޯއެމަކީ ބިމެއް ނެތް ގައުމަކަށް ވިޔަސް ބައިނަލް އަގުވާމީ މުޖުތަމައުން ބަލަނީ އެއީ ފުރިހަމަ ސިޔާދަތީ ހައްގުތަކެއް ލިބިގެންވާ ގައުމެއް ކަމުގައެވެ. އެހެންކަމުން ދުނިޔޭގެ 107 ގައުމަކުން އެސްއެމްއޯއެމާއެކު ސިޔާސީ ގުޅުން ގާއިމުކޮށްފައިވެއެވެ. ސިޔާސީ ފުރިހަމަ ގުޅުމެއް ނޫނަސް ދެނެގަތުމާއި އެއްބާރުލުން ދިނުމުގެ ގުޅުން އިތުރު ހަ ގައުމަކާއެކު ގާއިމުކޮށްފައިވެއެވެ. އެއީ އދ އާއި ޔޫރަޕުގެ އިއްތިހާދާއި މިހެންގޮސް ދުނިޔޭގެ ވަރަށް ގިނަ ޖަމިއްޔާ ޖަމާއަތްތަކުގެވެސް މެންބަރު ގައުމެކެވެ. އެއީ އަމިއްލަ ޕާސްޕޯޓަކާއި ނިޝާނަކާއި ނަމަކާއި ސަރުކާރަކާއި ރަސްމީ ބަހަކާއި ދީނަކާއި ފައިސާއެއް މިހެންގޮސް ދައުލަތެއްގައި ހުންނާންޖެހޭ އަސާސީ ސިފަތަކުގެ ތެރެއިން އެންމެ ސިފައެއް ފިޔަވައި ހުރިހާ ސިފައެއް ލިބިގެންވާ ގައުމެކެވެ. ނެތީ ރައްޔިތުންނާއި ބިން އެކަންޏެވެ.\nގައުމެއްވިއްޔާ ރައްޔިތުންވެސް ތިބޭނެއެވެ. ވެރީންވެސް ތިބޭނެއެވެ. އެސްއެމްއޯއެމްގެ ވެރިޔަކީ އަމީރެކެވެ. އޭނާގެ ދަށުން ހުންނަވަނީ ބޮޑުވަޒީރެކެވެ. މިއީ އިންތިޚާބު ކުރެވޭ ދެ ބޭފުޅުންނެވެ. ރަސްމީގޮތުން އެގައުމުގެ ރައްޔިތުންކަމުގައި ހިމެނިވަޑައިގަންނަވަނީ މި ދެބޭފުޅުން އެކަންޏެވެ. އެކަމަކު އެއީވެސް އެހެން ކޮންމެވެސް ގައުމަކަށް ނިސްބަތްވެވަޑައިގަންނަވާ ބޭފުޅުންނެވެ. އިންތިޚާބުގައި ވޯޓުލަނީ މިއޯޑަރުގެ މެންބަރުންކަމުގައި ތިބޭ މީހުންނެވެ. މެންބަރުންގެ ގޮތުގައި ތޭރަހާސް މީހުން ތިބެއެވެ. މީގެ އިތުރަށް ދުނިޔޭގެ އެކި ކަންކޮޅުތަކުގައި މި އޯޑަރަށް އެހީވާ އަށްޑިހަހާސް ވޮލަންޓިޔަރުންވެސް އުޅެއެވެ.\nއެސްއެމްއޯއެމްގެ ރަސްމީ ދީނަކީ ނަސާރާދީނެވެ. ބަހަކީ އިޓަލީ ބަހެވެ. ދިދަޔަކީ ރަތްފޮތިގަޑެއްގައި ހުދުން ކުރަހާލެވިފައިވާ ސަލީބެކެވެ. ވެރިރަށަކީ އިޓަލީގެ ވެރިރަށް ރޯމުގައި ހުންނަ އިމާރާތެކެވެ. އެ އިމާރާތަކީ ވަކި ސިޔާދަތީ ހައްގުތަކާއި އިމްތިޔާޒުތަކެއް ލިބިގެންވާ ތަނެއްކަމަށް ގަބޫލުކޮށް އިޓަލީގެ ގާނޫނު އެތާގެ މައްޗަށް ހިންގާކަށް އިޓަލީންވެސް ނޫޅެއެވެ. މިގައުމުގެ ޑިޕްލޮމެޓިކް ޕާސްޕޯޓު ދޫކުރެވިފައި ތިބޭ މީހުންނަށް ހަމަކޮންމެ ގައުމަކުންވެސް އެޕާސްޕޯޓާއި އެކަށޭނަ އިމްތިޔާޒުތައް ކަށަވަރުކޮށްދެއެވެ. އަދި އެސްއެމްއޯއެމްގެ ސަފީރުންނާއި އޮފީސްތައް ދުނިޔޭގެ އެކި ގައުމުތަކުން ފެންނައިރު އެބޭފުޅުންނާއި ތަންތަނަށް ވިއެނާ ކޮންވެންޝަނުގެ ދަށުން ދޭންޖެހޭ ޑިޕްލޮމެޓިކް އެންމެހައި ރައްކާތެރިކަމާއި އިމްތިޔާޒުތައް ވަނީ ލިބިދީފައެވެ. ކޮންމެއަހަރަކުވެސް ޔޫރަޕާއި އުތުރު އެމެރިކާގެ ގައުމުތަކުގައި އެސްއެމްއޯއެމުން އެތަކެއް ޕެރޭޑުތަކާއި ރެލީތަކާއި އިހުތިފާލުތައް ބާއްވައެވެ.\nއެސްއެމްއޯއެމްގެ ޕާސްޕޯޓު ދޫކުރެވިފައިވާ ހަމަ ކޮންމެ މީހަކީ އެހެން ކޮންމެވެސް ގައުމެއްގެ ރައްޔިތެކެވެ. އެހެންނަަމަވެސް އެމީހަކު އެސްއެމްއޯއެމްގެ ޕާސްޕޯޓު ގެންގުޅޭހައި ވަގުތެއްގައި އެއީ އެސްއެމްއޯއެމްގެ ރައްޔިތެކެވެ. މިވަރުގެ ސިޔާދަތީ ހައްގުތަކެއް ކަށަވަރުކޮަށްދީގެން އެއީ ވަކި ގައުމެއްކަމަށް ބަލައިގެން ބައިނަލްއަގުވާމީ މުޖުތަމައު މިއޮންނަނީ އެއީ ކިހާވަރެއްގެ ބަޔަކަށްވާތީ ބާވައެވެ.\nމިގައުމުގެ ފެށުމަކީ އަސްކަރީ ހަރަކާތެކެވެ. އަސްކަރީ ހަރަކާތެއް ހިންގުމަށްޓަކައި އުފެއްދުނު ޖަމާއަތެކެވެ. ސަވަރިން މިލިޓަރީ އޯޑަރޭ ކިޔައިގެން ނަންދީފައިވަނީ އެހެންވެއެވެ. މިކަމެއް ފެށުނީ ސަލާހުއްދީނުލް އައްޔޫބީގެ އިސްލާމީ ލަޝްކަރުން ގުދުސް ފަތަހަކުރީމާ ގުދުސް އަލުން ހިފުމަށާއި އިސްލާމުންގެ ކިބައިން ނަސާރާއިން ސަލާމަތްކުރުމުގެ ނަމުގައެވެ. ދެން ދުނިޔޭގެ އެކި ކަންކޮޅުތަކުން ނަސާރާއިން އައިސް މިޖަމާއަތާއި ގުޅި ވަރުގަދަވެގެންގޮސް މޯލްޓާ އާއި މެދުތެރޭކަނޑުގެ އެނޫން ބައެއް ޖަޒީރާތައް ހިފައި ވަކި ދައުލަތެއްގެ ބީދައިން ވެރިކަމެއް ގާއިމުކުރީއެވެ. މިމަގުން މިކަން ހިގަމުންއައިސް ނަޕޯލިއަންގެ ޒަމާނުގައި މި ޖަމާއަތުގެ މީހުން ފައްސައިލައި މޯލްޓާ ހިފި ދުވަހުން ފެށިގެން އެމީހުންނަކީ އެއްވެސް ބިމެއް މިލްކުވެގެން ނުވާ ބަޔެކެވެ.\nސަވަރިން މިލިޓަރީ އޯޑަރު އުފެދުނީ ގުދުސާއި ބައިތުލަހަމް ހިފުމަށް ކަމަށްވެފައި މިއީ މުޅީންވެސް ނަސްރާނިއްޔަ ބައިގަޑަކަށް ވުމުން ބިމެއް ނެތަސް މިއީ ގައުމެއްގެ ދަރަޖަ ދެވިފައިވާ ބަޔަކަށް ހެދީ ނަސާރާ ގައުމުތަކުންނެވެ. ދުނިޔޭގެ ސިޔާސީ އަދި ޑިޕްލޮމެޓިކް ނިޒާމުތަކުގައި ކުލަޖައްސާން ތިބެނީ ނަސާރާއިން ކަމުގައިވާތީ ސަވަރިން މިލިޓަރީ އޯޑަރަށް މިދަރަޖަ ދީފައިވަނީއެވެ. މިނަމުގެ ފަހަތަށް މޯލްޓާގެ ނަން އަންނަނީ ގުދުސާއި ފަލަސްތީނު އަލުން ހިފައި ނަސްރާނިއްޔަ ކުރުމުގެ ހުވައިކޮށް އަހުދުކަށަވަރު ހިފީ މޯލްޓާގައި ތިބެގެން ކަމަށް ވުމުންނެވެ.\nއދ ގެ އޮބްޒާވަރ ދަރަޖައިގައި ތިބެގެން ތިން ގައުމަކުން ޖަލްސާތަކުގައި ބައިވެރިވާއިރު އޭގެތެރެއިން ފަލަސްތީނަކީ ކޮންބައެއްކަން އެންމެނަށްވެސް އެގެއެވެ. ވެޓިކަނަކީ ކީއްކުރާ ކޮންތަނެއްކަންވެސް އެގެއެވެ. އެކަމަކު އެސްއެމްއޯއެމްގެ ހަގީގަތެއް ނޭގެއެވެ. ގިނަ މީހުނަށް އެގެނީ އެއީ ދުނިޔޭގައި ބިމެއް ނެތް ހަމައެކަނި ގައުމުކަމެވެ. ބިމެއް ނެތީ ކީއްވެގެންކަމާއި ބޭނުންވަނީ ކޮން ބިމެއްކަން އެގުމެއް ނެތެވެ.


Rasmaadhooi Current Massalaagai Muzaaharaa Kohfi - Vaguthu\nރަސްމާދޫ ކަރަންޓް މައްސަލާގައި މުޒާހަރާކޮށްފި\nކަރަންޓްގެ މައްސަލަ ހައްލުކޮށްދިނުމަށް އެދި ރ. ރަސްމާދޫގައި މުޒާހަރާކޮށްފިއެވެ.\nރަސްމާދޫ ރައްޔިތުން ނިކުމެ މިއަދު ހެނދުނު މުޒާހަރާކޮށްފައު ވަނީ އެރަށު އިންޖީނުގެ ކުރިމަތީގައެވެ. އެ މުޒާހަރާގައި ބައިވެރިވި މީހަކު "ވަގުތު"އަށް މައުލޫމާތުދެމުން ބުނީ، އެ މުޒާހަރާގައި ރައްޔިތުން ގޮވާލަމުން ދިޔައީ ކަރަންޓް ހިދުމަތް ރަނގަޅު ކުުރުމަށާއި، މިހާރު ހުރި އިންޖީނުގެ އެހެން ސަރަހައްދަކަށް ބަދަލު ކުރުމަށް ކަމަށެވެ.\nމިއަދު ހެނދުނު 9:00 އިން ފެށިގެން މެންދުރު ނަމާދު ބަންގިއަށް ކުރިއަށްގެންދިޔަ މި މުޒާހަރާގައި ރަށުގެ ރައްޔިތުން ވަނީ އެ ދާއިރާގެ މަޖިލީސް މެންބަރު ހަސަން އަހުމަދު މެންބަރުކަމުން އިސްތިއުފާއަށްވެސް ގޮވާފައެވެ. އަދި މި މުޒާހަރާގައި އެމްޑީޕީގެ ބައެއް މެންބަރުންނާއި، ރަށުގެ ކައުންސިލަރަކުވެސް ބައިވެރިވިކަމަށް އެ ރަށުން ވާހަކަދެއްކި މީހާ ބުންޏެވެ.\n"މިހާރު ރައްޔިތުން މުޒާހަރާ ކުރަމުން ދަނީ، މިކޮޅުގައި ހުރި އެންމެ އިންޖީނެއް ރަނގަޅު، އެހެންވެ އިރުރުކޮޅަކާ ކަރަންޓްދޭ، ދެން އަނެއްކާ އިންޖީނުގެ ހުންނަ ސަރަހައްދުގައި ދިރިއުޅޭ މީހުން ޑިމާންޑް ކުރަމުންދަނީ އެ ސަރަހައްދުން އިންޖީނުގެ ބަދަލު ކުރުމަށް، އެއީ އެ ސަރަހައްދުގައި ދިރިއުޅޭ މީހުންގެ ގެތަކަށް ދުމުގެ އަސަރު ކުރާތީ އެ ގޭގޭގެ މީހުންނަށް ސިއްހީ މައްސަލަތައްވެސް ކުރިމަތިވޭ". އެ ރަށުން ވާހަކަދެެއްކި މީހާ ބުންޏެވެ.\nއޭނާ ބުނީ، ރަށުގެ ކަރަންޓް މައްސަލަ ހައްލު ކުރުމަށް އާ އިންޖީނެއް ގެންނަ ވާހަކަ އެތައް ފަހަރަކު ދެއްކި ނަމަވެެސް އެކަން ކޮށްފައި ނުވާ ކަމަށެވެ. އަދި ފަހުން އެ ވާހަކަ ނުވެސް ދައްކާ ކަމަށާއި އާ އިންޖީނުގެއެއް އެޅުމަށް ކައުންސިލުން ބިމެއް ފެނަކަ އާއި ހަަވާލުކޮށްފައިވާކަމަށް އެރަށުން ވާހަކަދެއްކި މީހާ ބުންޏެވެ.\nދެމީހުނާއި ފަޅި... ހިއްހިއްހިއްހީ ލަދު


COVID19 Vaccine ge Dhevana Dose dheyny Furathama Dose dhintha 8 Haftha Fahun - AO News\nކޮވިޑް ވެކްސިންގެ ދެވަނަ ޑޯޒް ދޭނީ ފުރަތަމަ ޑޯޒް ދޭތާ އަށް ހަފްތާ ފަހުން ކަމަށް ޑރ.ނަޒްލާ މުސްތަފާ ވިދާޅުވެއްޖެއެވެ.\nރޭ އެޗްއީއޯސީއިން ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ ވިދާޅުވީ ޑަބްލިއުއެޗްއޯގެ މިންގަނޑުތަކާއި އަދި އެންމެ ފަހުގެ ދިރާސާތަކަށް ބެލުމަށް ފަހު ވެކްސިންގެ ދެވަނަ ޑޯޒް 8 ހަފްތާ ފަހުން ދިނުމަށް ނިންމާފައިވާ ކަމަށެވެ.\n“މި ނިންމުން މޯލްޑިވްސް ޓެކްނިކަލީ އެޑްވައިޒަރީ ކޮމެޓީން އެންމެ ފަހުގެ ދިރާސާތަކަށް ބެލުމަށް ފަހު އަދި ދުނިޔޭގެ ސިއްހަތު ޖަމިއްޔާގެ މިންގަނޑުތަކަށް ބެލުމަށް ފަހު ނިންމާފައިވަނީ. އެއީ ހަތަރު ހަފްތާއާ އަޅާބަލާއިރު ދެވަނަ ޑޯޒް އަށް ހަފްތާ ފަހުން ޖެހީމަ އެއިން ލިއްބައިދޭ ރައްކާތެރިކަން އިތުރުވާކަން ފާހަގަ ކުރެވޭތީ”، ޑރ. ނަޒްލާ ވިދާޅުވިއެވެ.\nޑރ. ނަޒްލާ އިތުރަށް ވިދާޅުވި ގޮތުގައި ރާއްޖެއިން ނިންމާ ކޮންމެ ނިންމުމެއް ބިނާވާނީ ޑަބްލިއުއެޗްއޯގެ މިންގަނޑުތަކާއި އަދި އެންމެ ފަހުގެ ދިރާސާތަކުގެ މައްޗަށް ކަމަށާއި ދެވަނަ ޑޯޒް ޖެހުމާއި ހަމައަށް ވެކްސިން ކާޑް ރައްކާތެރި ކަމާއެކު ގެންގުޅުމަށް އެދިވަޑައިގެންނެވިއެވެ.\nރާއްޖޭގައި މިހާތަނަށް 56،218 މީހުންނަށް ވަނީ ކޮވިޝީލްޑް ވެކްސިން ދީފައެވެ. ރާއްޖޭގައި ވެކްސިން ދޭން ފަށާފައިވަނީފެބްރުއަރީ މަހު ފުރަތަމަ ދުވަހުގައެވެ. އިއްޔެ އެކަނިވެސް ރާއްޖޭގެ އެކިކަންކޮޅުތަކުން 6000 އަށް ވުރެ ގިނަ މީހުން ވަނީ ވެކްސިން ޖަހާފައެވެ.\nކޮރޯނާވައިރަސްކޮވިޑް ވެކްސިންކޮވިޑް-19ކޮވިޑް-19 ވެކްސިންއެޗްޕީއޭޑރ ނަޒްލާ\nފައިޒާ ވެކްސިން ޖެހުމަށް ރަޖިސްޓްރީވާން ހުޅުވާލައިފި


BREAKING NEWS: Male' In 26 Meehunnaai Eku Jumla 143 Meehun Fassivejje - Vaguthu\nމާލެ އިން 26 މީހުންނާއިއެކު ޖުމްލަ 143 މީހުން ފައްސިވެއްޖެ\nމާލެ އިން އިތުރު 26 މީހުންނާއިއެކު ރާއްޖެ އިން މިއަދު ޖުމްލަ 143 މީހުން ކޮވިޑް-19 އަށް ފައްސިވެއްޖެއެވެ.\nމިއަދު އަތޮޅުތެރޭގެ މީހުން ދިރިއުޅޭ ރަށްތަކުން 104 މީހުން ފައްސިވިއެވެ. އަދި ހިންގަމުންދާ ރިސޯޓްތަކުން އިތުރު އަށް މީހުންނާއި ތަރައްގީ ކުރަމުންދާ ރިސޯޓްތަކުން އިތުރު ހަތަރު މީހުން މިއަދު ފައްސިވިއެވެ.\nމާލެ އިން ކޮވިޑަށް ފައްސިވާ މީހުންގެ އަދަދު މަދުވަމުން އައި ނަމަވެސް އަތޮޅުތެރެއިން ކޮވިޑަށް ފައްސިވާ މީހުންގެ އަދަދު މަދެއް ނުވެއެވެ. ހާއްސަކޮށް އާބާދީ ބޮޑު ގދ.ތިނަދުއާއި ހއ.ދިއްދޫން ކޮވިޑަށް ފައްސިވާ މީހުންގެ އަދަދު އަންނަނީ އިތުރުވަމުންނެވެ.


UEFA Nations League France In Kaamiyaabu Kohfi – adduLIVE\nޔުއެފާ ނޭޝަންސް ލީގު ފްރާންސް އިން ކާމިޔާބުކޮށްފި\nOct 11, 2021, 02:05 ހަސަން ރަޝީދު\n2-1 އިން ސްޕެއިން ބަލިކުރުމަށްފަހު ޔޫއެފާ ނޭޝަންސް ލީގުގެ ޗެމްޕިއަންކަން ފްރާންސް އިން ހޯދައިފިއެވެ.\nމިއީ 2018 ވަނަ އަހަރު ބާއްވަން ފެށި ނޭޝަންސް ލީގުގެ ޗެމްޕިއަންކަން ފްރާންސް އިން ހޯދި ފުރަތަމަ ފަހަރެވެ. މި މުބާރާތުގެ ޗެމްޕިއަންކަން އެންމެފަހުން ހޯދާފައިވަނީ ޕޯޗުގަލް އިންނެވެ.\nއިޓަލީގެ ސެންސީރޯ ސްޓޭޑިއަމްގައި މިރޭ ކުޅުނު ފައިނަލް މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައި ނުވާއިރު މި ހާފުގައި ދެ ޓީމުން ކުރެ ޓީމަކަށް ވެސް ގޯލްޖަހާނެ މާ ރަނގަޅު ފުރުސަތުތަކެއް ތަނަވަސްކުރެވޭ ގޮތް ވަނީ ނުވެފައެވެ.\nދެ ޓީމު އެއްވަރެއްގައި އޮވެ ފުރަތަމަ ހާފް ނިމުނުއިރު މެޗުގެ 64 ވަނަ މިނެޓްގައި ސްޕެއިންގެ އޮޔަޒަބާލް ވަނީ އެޓީމަށް ލީޑު ނަގާދީފައެވެ. އޭނާ މި ގޯލު ކާމިޔާބުކުރީ ފްރާންސްގެ ޑިފެންޑަރެއް ކައިރިން ނައްޓާލުމަށްފަހު ޕެނަލްޓީއޭރިއާ ތެރެއަށް ވަނުމަށްފަހު ގޯލުގެ ކަނަށް ބޯޅަށް ފޮނުވާލައިގެންނެވެ.\nސްޕެއިނުން ލީޑު ނެގިތާ ދެ މިނެޓްފަހުން ފްރާންސްގެ ކަރީމް ބެންޒެމާ ވަނީ ހިތްގައިމު ގޯލެއް ކާމިޔާބުކޮށް އެޓީމަށް ނަތީޖާ އެއްވަރުކޮށްދީފައެވެ. ބެންޒެމާ މި ގޯލު ކާމިޔާބުކުރީ ސްޕެއިންގެ ޕެނަލްޓީއޭރިއާގެ ކަނެއްގައި ހުރެ ފޮނުވާލި ހަމަލާއަކުންނެވެ.\nސްޕެއިނުން ގިނަ ވަގުތު ބޯޅަ ހިފަހައްޓައިގެން ކުޅުނު މި މެޗުގައި ފްރާންސަށް ލީޑު ނަގައިދިން ގޯލު މެޗުގެ 80 ވަނަ މިނެޓްގައި ކާމިޔާބުކޮށްދިނީ ކިލިއަން އެމްބާޕޭ އެވެ. މެޗުގެ ފަހު 10 މިނެޓްތެރޭ ނަތީޖާ އެއްވަރުކުރަން ސްޕެއިނުން ވަރަށް ބޮޑަށް މަސައްކަތް ކޮށްފައިވެއެވެ. އެގޮތުން އެޓީމުގެ ފޮނުވާލި ނުރައްކާތެރި ތިން ހަމަލާއެއް ފްރާންސްގެ ގޯލްކީޕަރު އަދި ކެޕްޓަން ހޫގޯ ލޮރިސް ވަނީ ދިފާއުކޮށްފައެވެ.\nމި މުބާރާތުގެ ޗެމްޕިއަންކަން ފްރާންސް އިން ހޯދިއިރު ތިންވަނަ މަގާމު ހޯދީ އިޓަލީ އެވެ. އިޓަލީން ތިންވަނަ ހޯދީ ބެލްޖިއަމްގެ މައްޗަށް 2-1 އިން ކުރި ހޯދައިގެންނެވެ.\nޔުއެފާ ނޭޝަންސް ލީގަކީ ބައިނަލްއަގްވާމީ ވާދަވެރި މެޗުތަކެއް ގިނަ ގައުމުތަކަށް ހޯދައިދިނުމުގެ ބޭނުމުގައި ޔޫއެފާ އިން ތައާރަފްކޮށްފައިވާ މުބާރާތެކެވެ.


މިގެނައި ބަދަލްތައް ދައްކާލުމަށް ދިރާގުން ވަނީ ވަރޗުއަލް އިވެންޓެއް ބާއްވާ، ސޯޝަލް މީޑިއާ ޗެނަލްތަކުން ދައްކާފައިއެވެ. ދިރާގު ޕްރީޕެއިޑަށް ގެނައި އަޕްގްރޭޑް ތަކާއެކު މިހާރު ކަސްޓަމަރުންނަށް ފަސޭހަކަމާއެކު ވޮއިސް، އެސް. އެމް. އެސް އަދި ޑޭޓާ، ހަމަ އެންމެ ކޮމްބޯ ޕްލޭނަކުން އެކްޓިވޭޓް ކޮށްލެވޭނެއެވެ. އަދި މީގެ އިތުރުން އިތުރު ހިލޭ "ޕަރކްސް" ވެސް މިހާރު ދިރާގު ޕްރީޕެއިޑުން ލިބިގެންދާނެއެވެ. މި ހިލޭ ޕަރކްސްގެ ސަބަބުން ކަސްޓަމަރުންނަށް ޗެޓް، ސޯޝަލް މީޑިއާ އަދި ސްޓްރީމިން ޚިދުމަތްތައް ބޭނުންކުރަން ވަކި ވަކި އެޑް-އޮންސް މިހާރު ގަންނާކަށް ނުޖެހޭނެއެވެ. އެހެންކަމުން، އެންމެ އެކްޓިވޭޝަނަކުން ގިނަ ކަންތައްތައް ކޮށްލުމުގެ ފަސޭހަކަން މިހާރު ކަސްޓަމަރުންނަށް ލިބޭނެއެވެ.\nދިރާގުން ޕްރީޕއެއިޑް "ޕަރކްސް" ތައާރަފްކޮށްފައިވަނީ، ސޯޝަލް މީޑިއާ އަދި ސްޓްރީމިންގ ފަދަ ޚިދުމަތްތައް ގިނައިން ބޭނުން ކުރާ ކަސްޓަމަރުންނަށް ޚާއްސަކޮށްގެންނެވެ. އަދި މީގެ އިތުރުންވެސް ދިރާގުން ދަނީ އިތުރު ކަސްޓަމަރ ސެގްމެންޓްތަކުން ބޭނުންވާ ފަދަ ޚިދުމަތްތަކުން އިތުރު ޕަރކްސް ތަޢާރަފުކުރުމުގެ މަސައްކަތް ވެސް ކުރަމުންނެވެ. ދިރާގު މޮބައިލް ޕްރީޕެއިޑް ކަސްޓަމަރުންނަށް މިހާރު 250 ރުފިޔާ އިން ފެށިގެން ޕެކޭޖްތައް އެކްޓިވޭޓް ކުރެވޭ އިރު، މި ޕެކޭޖްތައް ދިރާގު ޕްރީޕެއިޑް އަދި ޕްރީޕެއިޑް ރެޑް ކަސްޓަމަރުންނަށްވެސް ބޭނުން ކުރެވޭނެއެވެ.\nދިރާގުގެ އާ ޕްރީޕެއިޑް ކޮމްބޯ ޕްލޭންތަކާ ބެހޭގޮތުން އިތުރު މައުލޫމާތު https://www.dhiraagu.com.mv/dhiraagu_Prepaid.aspx މި ލިންކުން ލިބިވަޑައިގަނަންވާނެއެވެ.


Anti Defection Bill - Party Ticket Gai Inthihaab Kuraa Membarunnah Rayyithun Ge Bodu Ithubaareh - Vaguthu\nމިފަހަރު ކޮވިޑްގެ ބިރު މާބޮޑު! -6ގަޑިއިރު ކުރިން\nއެންޓި-ޑިފެކްޝަން ބިލު – ޕާޓީ ޓިކެޓްގައި އިންތިޚާބް ކުރާ މެމްބަރުންނަށް ރައްޔިތުންގެ ބޮޑު އިތުބާރެއް\nސިޔާސީ ޕާޓީ ނިޒާމުގެ ތެރެއިން ރައްޔިތުންގެ އިތުބާރު އެންމެ ބޮޑަށް ގެއްލިފައިވާ އެއް މުވައްސަސާއަކީ ރައްޔިތުންގެ މަޖިލީހެވެ.\nފަސް އަހަރުގެ ދައުރަކަށް ރައްޔިތުން ތާއީދުކުރާ ސިޔާސަތަކާއި، ވިސްނުމާއި ފިކުރާއިއެކު އިންތިޚާބް ކުރައްވާ މެމްބަރު އިންތިޚާބްވާތާ މަދު ދުވަސްކޮޅެއްގެ ތެރޭގައި ރައްޔިތުންގެ ނިންމުން ބޮލާލައި ޖަހައި ވަކި މަންފާތަކާއި އެދުންތަކެއް ހާސިލް ކުރެއްވުމަށް ރައްޔިތުންގެ ނިންމުން ބަދަލުކުރައްވާ ކަމީ މިއަދު އެ މެމްބަރަކު އިންތިޚާބް ކުރައްވާ ރައްޔިތުންގެ މެދުގައި އޮތް އެންމެ ބޮޑު މައްސަލައެވެ.\nމިއަދު މަޖިލީހަށް ވައްދާފައިމިވާ ބިލަކީ ރައްޔިތުންގެ ނިންމުން ފަސް އަހަރަށް ދެމި އޮންނާނެ ފުރުސަތު ލިބިގެންދާނެ އަދި މިމައްސަލަތަކަށް ހައްލު ލިބިގެންދާނެ ބިލެއް ކަމުގައި ގިނަ ރައްޔިތުން ގަބޫލު ކުރެއެވެ.\nވިލިމާފަންނު ދާއިރާގެ މެމްބަރު އަދި ރައްޔިތުންގެ މަޖިލީހުގެ މެޖޯރިޓީ ލީޑަރު އަހުމަދު ނިހާން ހުސެއިން މަނިކު ހުށަހަޅުއްވާފައިވާ މިބިލުގައި ވާގޮތުން ރާއްޖޭގައި ހިނގަމުންދާ މަލްޓި ޕާޓީ، ސިސްޓަމްގެ ދަށުން ވަކި ސިޔާސީ ޕާޓީއެއްގެ ޓިކެޓްގައި ވާދަކޮށްގެން ރައްޔިތުންގެ މަޖިލީހަށް އިންޚާބުވުމަށްފަހު، އެ އިންތިޚާބުގެ ދައުރުގެ ތެރޭގައި އިންތިޚާބުވި ޕާޓީގެ މެމްބަރުކަމުން ވަކި ކޮށްފިނަމަ، ނުވަތަ އަމިއްލަޔަށް ވަކިވެއްޖެނަމަ، ނުވަތަ އެހެންޕާޓީއެއްގެ މެމްބަރަކަށް ވެއްޖެނަމަ އެފަދަ މެމްބަރެއްގެ ގޮޑި ގެއްލޭނެއެވެ.\nމި ބިލުގެ އެންމެ ބޮޑު އެއް މަގުސަދަކީ ވެސް ރައްޔިތުންގެ މަޖިލީހުގެ މެމްބަރުންނަކީ ރައްޔިތުން އިންތިޚާބުކުރާ ދައުރުގެ ތެރޭގައި އެ އިންތިޚާބުކުރި ސިޔާސީ ފިކުރުގައި ދެމިތިބޭ ބަޔެއްކަން ކަށަވަރު ކުރުމާއިއެކު، ރައްޔިތުންގެ މަޖިލީހަކީ ތަފާތު ސިޔާސީ އަދި މާލީ ނުފޫޒުން އެއްކިބާވެފައިވާ އަދި އާންމު ރައްޔިތުންގެ މެދުގައި އިތުބާރާއި ޔަގީކަން ލިބިގެންވާ ތަނެއްކަމުގައި ހެދުމެވެ.\nމި ބިލުގައި ބުނާގޮތުން މަޖިލީހުގެ މެމްބަރެއްގެ ގޮޑި ހުސްވާނެ ހާލަތްތަކަކީ ޕާޓީ މެމްބަރު ކަމުން ވަކިކުރުމާއި، ޕާޓީ މެމްބަރުކަމުން އަމިއްލައަށް ވަކިވުމުގެ އިތުރުން އެހެންޕާޓީއެއްގެ މެމްބަރަކަށް ވުމެވެ. މިބިލުގައި ވާގޮތުން މަޖިލީހުގެ ގޮޑި ނުގެއްލޭ ތިން ހާލަތެއްވެސް ބަޔާންކޮށްފައިވެއެވެ. އެގޮތުން މިނިވަން މެމްބަރެއްގެ ގޮތުގައި އިންތިޚާބު ވުމަށްފަހު ޕާޓީއަކާއި ގުޅުމާއި، އެ މެމްބަރަކު ނިސްބަތްވާ ސިޔާސީ ޕާޓީއެއްގެ ވިޕްލައިނާއި ޚިލާފުވުމުގެ އިތުރުން އެމެމްބަރަކު ނިސްބަތްވާ ސިޔާސީ ޕާޓީ އަކުން ސުލޫކީ ފިޔަވަޅު އެޅުން ހިމެނެއެވެ.\nސިޔާސީ ޕާޓީތަކުގެ ގާނޫނު ގެ 17 ވަނަ މާއްދާގައިވާ ސިޔާސީ ޕާޓީއެއްގެ ޓިކެޓްގައި އިންތިޚާބުވެފައިވާ މީހަކު، ޕާޓީގެ ސުލޫކީ މިންގަނޑާއި ޚިލާފުވެގެން ޕާޓީންވަކި ކުރި ކަމުގައި ވީނަމަވެސް އެމީހަކު އިންތިޙާބް ވެފައިވާ މަގާމެއްގައި މެދި ހުރުމުގެ ފުރުސަތު މިބިލު ތަސްދީގު ކުރުމާއިއެކު ގެއްލިގެން ދާނެއެވެ.\nސިޔާސީ ޕާޓީތަކުގެ ޓިކެޓްގައި ރައްޔިތުންގެ މަޖިލީހަށް އިންތިހާބް ވުމަށްފަހު ޕާޓީ ދޫކޮށްލައި ތިމާއަށް ލިބޭ މާލީ މަންފާއާއި ސިޔާސީ މަންފާތަކާއިއެކު ޕާޓީ ދޫކޮށްލުމުން އެ މެމްބަރަކު އިންތިޚާބު ކުރާ ރައްޔިތުން ނުހަނު ކަންބޮޑުވާކަން މާޒީން ކަންކަން ހިނގާފައިވާގޮތުން ހާމަވެއެވެ.\nމެމްބަރަކަށް އިންތިޚާބުވާއިރު ހުސްއަތާ މަޖިލީހަށް ވަންނަ މެމްބަރުން މަޖިލީހުގެ ދައުރުން 1 އަހަރުވެސް ފާއިތު ނުވަނީސް މާލެއާއި ހުޅުމާލެއިން އަގުބޮޑެތި ބިންތައް ބައްލަވައިގަނެ މަސްދޯނިތަކާއި ފިހާރަތައް ބައްލަވައިގެންފައި ވާކަމީ ފެންނަން ހުރި ހަގީގަތްތަކެވެ. އަދި މިއަދު ބައެއް ބޭޅުން އަވައްޓެރި ގައުމުތަކުންނާއި ހުޅަނގުގެ ބައެއް ގައުމުތަކުންވެސް ބިންތަކާއި، ފުލެޓްތައް ބައްލަވައި ގަނެ، ބޮޑެތި ވިޔަފާރިތައް ފަށާފައިވާކަމީ ވެސް ބައެއް ފަރާތްތަކުން ތުހުމަތު ކުރާ ކަންތައްތަކެވެ. ނަމަވެސް މިއަދު މަޖިލީހަށް ހުށަހަޅާފައި މިވާ ބިލު ގާނޫނަކަށްވެ އެއަށް އަމަލުކުރަން ފެށުމުން މިފަދަ ކަންކަން ހުއްޓި ރައްޔިތުންނަށް އެބޭފުޅެއްގެ މެމްބަރާއިމެދު ކުރެވޭ އިތުބާރު ބޮޑުވާނެއެވެ.\nމި ބިލުގެ ސަބަބުން މަޖިލީހުގެ ތެރޭގައި މާލީ މަންފާތަކަށް މަސައްކަތް ކުރުމުގެ ފުރުސަތު ކުޑަވެ، ރައްޔިތުންގެ ލާބަޔާއި މަންފާއަށް މަސައްކަތް ކުރުމުގެ މާހައުލެއް ގާއިމް ވެގެންދާނެކަމަށް ގިނަ ރައްޔިތުން ގަބޫލުކުރެއެވެ.\nމާޗް 10, 2018 17:28\nރައްޔިތުންނާހެދި މަރުދޭމީހުން ތިބިލައް އެއްބަސްނުވާނެ. އެއީ ޓްރާންފަރ މާކެޓްނެތީޔާ މެމްބަރުންނަކައް ސަރުކާރައްބިރެއް ނުދެއްކޭނެ، އަނެއްކޮޅުން ބޮޑެތި ރަތްލާޖެހި ވިޔަފާރިވެރިންވެސް ތިބިލައްތާއީދުނުކުރާނެ އެއީ އެމީހުންއަބަދުވެސް ބޭނުންވާނީ އެމީހުންނުރުހޭ ކަމެއް ސަރުކާރުންކޮއްފިޔާ ސަރުކާރު މެންބަރުންގަނެގެން ސަރުކާރު ސައިޒައް ކަންޑާލަން. ސެޓްލްމަންޓް ހަދަން ސަރުކާރުން ވިސްނާނަމޭބުނީމަ މިހާރު ޖާބިރާ ދިޔާނާ ފަލަސުރުހީން ގެއްލިއްޖެއެއްނު، މިހުންނަނީ ތިބިލުފާސްނުވާނެ ކަމުގެ ދިރިހުރި މިސާލު.\nމާޗް 10, 2018 18:42\nއެންޓި-ޑިފެކްޝަން ބިލު – ޕާޓީ ޓިކެޓްގައި އިންތިޚާބް ކުރާ މެމްބަރުންނަށް ރައްޔިތުންގެ ބޮޑު އިތުބާރެއް ކަމަށް ވެގެން ދާ ކަމީ އެއީ އުފާ ކުރަން ޖެހޭ ކަމެކޭ. މިކަމާއި ރަންރީނދޫ ޓްވިޓަރޭ މެން އެވަރަށް ނައްޓަނީ މަމެންނަށް ޔަގީނޭ އަންނަ ދައުރުގައި އޭނާ ޕިންކީން ނަމުގައި މީދޫ ދާއިރާ އަށް ހޮވުމުން އެމްޑީޕީ އަށް ބަދަލު ވާން ދަ ބަތާހަރާމީ ދަ ހަރާމް ކޯރު އުސޫލުން އުޅެނީ ކަން. ޔަގީނޭ. ރަންރީނދޫ ޓްވިޓަރޭ މެން އޮބާ ބާއްވައިގެން ނަމަވެސް މި ހަފްތާގައި ޖެހޭނެއޭ އެންޓި ޑިފެކްޝަން ބިލް ފާސް ކުރަން. އެއިރުން ހުންނާނެ އޭ ރަނގަޅަށް ރާކަނި މަސްކެވިފައި.\nމާޗް 10, 2018 18:53\nމެމްބަރުންގެ ރުހުން ހޯދުމުގެ ބަދަލުގައި ރިފަރެންޑަމް އަކަށް ދާން ފެނޭ. މެމްބަރުން އިސް ކުރަނީ އަމިއްލަ އެދުން ނޫނީ ޕާރޓިީގެ ވިސްނުން\nމާޗް 10, 2018 19:04\nމަޖްލީހުގެ މެމްބަރުން ސީދާ ސަރުކާރު ބްލެކް މެއިލް ކޮށްގެން ވައްކަން ކުރުން ފަދަ ކަންކަން ދެން ހުއްޓޭނެ މިބިލް އިން. އެއީ މީގެ ބިއުޓީ އަކީ. މިބިލް ޖެހޭނެ ފާސްވާން މިފެށުނު ހަފްތާގައި. އެނޫން އިތުރު އެއްވެސް ޗޮއިސް އެއްވެސް އަދި އެކްސްކިއުޒެއްްވެސް އޮވެގެން ނުވާނެއެވެ.\nމާޗް 10, 2018 20:13\nތީކީ އެއްވެސް ހާލެއްގައި ރައްޔިތުންނަށް މަންފާއެއްހުރި ބިލެއްނޫން. ތީ ރައްޔިތުންގެ މަންދޫބުންނަށް ރައްޔިތުންގެ ވިންދާ އެއްގޮތަށް ބަސްބުނުމުގެ މިނިވަންކަށް ބަންދުކޮށް، އަޅުވެތި ކުރުވުމުގެ ބިލެއް. ރައްޔިތުން ވޯޓްލައިގެން ހޮވާ ރައީސަކުވިޔަސް، ތާއީދުލިބޭ ޕާޓީވިޔަސް އަބަދަކު ކަންތައް ކުރާނީ ރައްުިތުންގެ މަސްލަހަތައް ބަލައިގެނެއްނޫން. މިފަދަ ހާލަތްތަކުގައި ތިބިލުން ކުރާ ކަމަކީ ރައްޔިތުންގެ ބަސް އިއްވަންތިބި މީހުން ހައިޖެކްކުރުން.\nމާޗް 10, 2018 21:32\nޕާޓީއަކަށް ނިސްބައިވާ މެންބަރު އެމެންބަރުން އިންތިޚާބުވި ޕާޓީނޫން ޕާޓީއަކަށް ނުވަތަ އެހެންޕާޓީއަކާ ނުގިޅި ހުރުމުން ގޮނޑިގެއްލޭނަމަ ޕާޓީއަކާނުގުޅި މިނިވަންކެންޑިޑޭޓުންގެ ގޮތުގައި މަޖިލީހަށް ހޮވޭ މެންބަރުން ޕާޓީއަކާ ގުޅިއްޖެނަމަ އެމީހުންގެ ގޮނޑިވެސް ގެއްލެންޖެހޭނެއެވެ. އެހެންނޫނީ ހަމަހަމަކަމާ، އިންސާފެއް ނެތެވެ. ޤާނޫނު ހެދެންވާނީ ދެފަރާތް ހަމަހަމަ އިންސާފުވެރި ގޮތަކަށެވެ.\nމާޗް 11, 2018 09:33\nމުއައްސަސާތަކަށް ސިޔާސީ މީހުން ތިބުމުން ދެން ކޮބާތޭ މައްސަލަ އަކީ އެއްވެސް މައްސަލަ އެއް ނެތެއް ނޫންތޭ ރާއްޖޭގެ ގާނޫނު އަސާސީ އަކު ލިޔެފައި ނެތޭ މުވައްސަސާ ތަކުގައި ސިޔާސީ މީހުން ބައިތިއްބަން ނުޖެހޭނެ ކަމަށް. އެކަން އެހެން ހީކުރާ މީހުން ދައްކަގަ ގާނޫނު އަސާސީން އެކަން ބަޔާން ކުރާ ލަފްޒެއް. ދެން އަނެއް ކޮޅުން ރާއްޖޭގެ މުވައްސަސާ ތަކަށް އައްޔަން ކުރާ މީހުންނަކީ އެއީ ސިޔާސީ މީހުންނަށް ވާން ނުޖެހޭނެއޭ ބަޔާން ކުރާ ގާނޫނެއް ވެސް ނެތޭ މަޖްލީހުން ފާސް ކޮށްފައި އެހެން ކަމަށްވާނަމަ މުވައްސަސާ ތަަކަށް ސިޔާސީ މީހުން ހަމަ ޖެއްސޭނެއޭ. މިކަމާއި ނައްޓާ ބަޔަކު ނައްޓާލަ ނައްޓާލާ ތިބެން ޖެހޭނީ ކުރެވޭނެ ކުރާނެ އެއް ކަމެއްވެސް ނޯންނާނެއޭ. މީ މަމެންގެ ވެރިކަން އަދި މީ މަމެންގެ ގައުމު ދޯ. ރަންރީނދޫ ޓްވިޓަރޭ މެން ދެން މަހަށް ދޭބަލަ މަހަށް މަހަށް މަހަށް ދޭބަލަ. މަހަށް ދޭބަލަ..\nމާޗް 11, 2018 11:50\nކޯއްޗެއްތޭ މުޅި ނިޒާމް ބޮއްސުން ލާފައޭ ރަނގަޅު ކުރަން ކުރާނީ ކިހިނެއްހޭ އެހެންތޭ. ތަމެން ރަންރީނދޫ ޓްވިޓަރޭ މެންނަށް ނޭގޭނެއޭ ޕޮލިޓިކަލް ސައެންސްގެ އަލިފުބާ ވެސް އެހެންވެއޭ ތަމެން ތިޔާ ފެލެނީ މުޅި ނިޒާމް ބޮއްސުން ލާފައޭ ކުރާނެ ކަމެއް ނެތޭ. ބަރާބަރަށް ދަނީ ހުރިހާ ކަންކަން ވެސް. ދެން މިހަފްތާގައި ކުރަންވީ ކަމަކީ ހަަމަ އެންޓި ޑިފެކްޝަން އާއި ބެހޭ ބިލް ފާސް ކޮށް އެ ތަސްދީގު ކޮށް އަދި ސްޕްރީމް ކޯޓުގައި ތިބި އުއްތަމައޭ އާއި އައްޔަ މެން ވެސް ލާރޖް ކޮށް އެކޯޓުން ވަކި ކޮށް ރައީސް އޮފީސް ތެރޭގައި މަސައްކަތް ކުރާ ލީގަލް ޓީމެއް ސްޕްރީމް ކޯޓުގެ ދެ ފަނޑިޔާރުންނަށް އައްޔަން ކުރަންވީއޭ އަދި ޕީޖީ ކަމުގެ މަގާމް ގައި މިހާރު ހުރި މީހާވެސް ގެއަށް ފޮނުވާލާ އެތަނަށް ވެސް މަމެންނަށް އިތުބާރު ކުރެވޭ ސިޔާސީ މީހަކު ލާންވީއޭ. ޕީޖީ ނުދޭ ދޯ ދުވަހަކުވެސް ކޯޓަކަށް ވަކާލާތު ކުރަން. އެހެންވީއިރުން ރަނގަޅު ވާނެ އެމަގާމަށް ސިޔާސީ ބޭފުޅަކު ލުމުން ވެސް. ކޮށްބަލަ ދެން ވެސް މިކަން ކަން އެސްއޯއީ އޮތްވާ.\nމާޗް 11, 2018 12:23\nމާލޭގެ ގެދޮރުގެ ކުއްޔައްވެސް ތިކަހަލަ ބިލެއް ރައްޔިތުންގެ ޙައްޤުގައި ރައީސްޔާމީން ވެއްޖެ ޤާއިމްކޮށްދެއްވަން . އިންޝާ ﷲ 2018ޔަޤީންކޮށްދޭނަން'


Amina aa Nigeria ge Raees badhalu kurahvaifi\nއަމީނާއާ ނައިޖީރިޔާގެ ރައީސް ބައްދަލު ކުރައްވައިފި\nރައީސް ބުހާރީ، އަމީނާ އަދި އޭނާގެ ދަރިފުޅާއެކު ---\nބޯކޯ ހަރާމް ޖަމާއަތުން ވަގަށް ނެގި ނައިޖީރިޔާގެ އަންހެން ކުދިންގެ ތެރެއިން ސަލާމަތުން ހުއްޓާ ފެނުނު ފުރަތަމަ ކުއްޖާ ކަމަށްވާ އަމީނާ އަލީ އާ ނައިޖީރިޔާގެ ރައީސް މުހައްމަދު ބުހާރީ ބައްދަލުކުރައްވައިފި އެވެ. މި ބައްދަލުވުން އޮތީ ރިޔާސީ ގެކޮޅުގަ އެވެ.\nމި ބައްދަލުވުމަށްފަހު ރައީސް ބުހާރީ ވިދާޅުވީ، އަމީނާ އެނބުރި އައުމުން ވަރަށް އުފާވާ ކަމަށާއި އަމީނާގެ ކިޔެވުން އަލުން ފެށޭނެތީ އުފާކުރައްވާ ކަމަށެވެ. ނަމަވެސް އެ ގައުމުގެ ޅަ އަންހެން ކުދިންނަށް އެފަދަ އިހާނެތި ގޮތްގޮތް ދިމާވަމުންދާތީ ރައީސް ބުހާރީ ވަނީ ހިތާމަކުރައްވާފަ އެވެ.\n"ފާއިތުވެދިޔަ ކަންތައްތަކާ މެދު ސަރުކާރަށް ދެން ކުރެވޭނެ ކަމެއް ނެތް، އެކަން އެވަނީވެފައި އެކަން ރަނގަޅެއް ނުކުރެވޭނެ، އެކަމަކު އަމީނާގެ މުސްތަގުބަލް ރައްކާތެރި ކުރުމަށް ސަރުކާރުން މަސައްކަތް ކުރާނަން، އަމީނާއަށް ދޭން ޖެހޭ ހުރިހާ އަޅާލުމެއް ނައިޖީރިޔާގެ ސަރުކާރުން ދޭނެ،" ރައީސް ބުހާރީ ވިދާޅުވި އެވެ.\nއަމީނާއަކީ މީގެ ދެ އަހަރު ކުރިން ގެއްލުނު ނައިޖީރިޔާގެ ފުރާވަރުގެ އަންހެން ކުއްޖެކެވެ. ގެއްލުނު އިރު ސިއްހަތު ރަނގަޅުކޮށް ހުރި އަމީނަ ދެ އަހަރު ފަހުން ކުއްލިއަކަށް މިދިޔަ އަންގާރަ ދުވަހު ފެނުނު އިރު ހުރީ ބަލިކަށިވެ އަނަރޫފަ ވެފައެވެ. ކުއްލިއަކަށް އަމީނާ ފެނުނުއިރު އޭނާއާއެކު އޭނާގެ ފިރިމީހާ މުހައްމަދު ހަޔާތު އަދި އެ ދެމީހުންގެ ހަތަރު މަހުގެ ދަރިފުޅުވެސް ތިއްބެވެ.\nއަމީނާ ރަހީނުކޮށް ވަގަށް ނެގިއިރު އޭނައާއެކު 275 ވަރަކަށް ކުދިން ބޯކޯ ހަރާމުން ވަނީ ވަގަށް ނަގާފަ އެވެ. އެތަނުން 57 ކުދިން ވަނީ ފިލައިގެން އެނބުރި އައިސްފަ އެވެ. ބާކީ ތިބި ކުދިން އަދިވެސް ވަނީ ހޯދާ ނުފެނިފަ އެވެ. އެކުދިން ތެރެއިން ފެނުނު ފުރަތަމަ ކުއްޖަކީ އަމީނާ އެވެ.\nއަމީނާ ވަގަށް ނެގިއިރު އޭނަ އަކީ 17 ވަރަކަށް އަހަރުގެ ސްކޫލް ދަރިވަރަކެވެ. މީހެއްގެ އަންބެއް ނޫނެވެ. އޭރު އޭނާގެ ދަރިއަކުވެސް ނެތެވެ. އަމީނާގެ ފިރިމީހާ ކަމަށް ބުނާ މުހައްމަދަކީ ވެސް ބޯކޯ ހަރާމުން ރަހީނު ކޮށްގެން ސަމްބިސާ ޖަންގައްޔަށް ގެންގޮސްފައިވާ ޒުވާނެއް ކަމަށްވެ އެވެ. އަދި އެ ދެމީހުން ކައިވެނި ކޮށްފައިވަނީ ވެސް ޖަންގަލީގައި ކަމަށްވެ އެވެ. އެހެން ނަމަވެސް އޭނާ އަކީ ބޯކޯ ހަރާމުގެ ހަނގުރާމަވެރިއެއް ކަމަށް ޝައްކުކޮށް ނައިޖީރިއާ ސިފައިން މިހާރުވަނީ އޭނާ ހައްޔަރުކޮށްފަ އެވެ.\nއެފްރިކާގެ ހަނގުރާމަވެރި ޖަމާއަތްތަށް ބަލިކުރަން އެއް ބިލިއަން ޑޮލަރު ބޭނުން\nބޯކޯ ހަރާމުން ނައިޖީރިއާގައި 65 މީހުން މަރާލައިފި\nހައިހޫނު ކަމުގައި ނައިޖީރިޔާގެ ރެފިއުޖީ ކޭމްޕްތަކުން ދުވާލަކު 30 މަރު\nބޯކޯ ހަރާމުން ރަހީނުކުރި އިތުރު ކުއްޖަކު ހޯދައިފި


ލޯބިވެރިޔާ އާއެކު އެކަހެރިނުވާށެވެ! ޢަރުޝީގެ ހިޔާވަހިކަން ގެއްލުމަކީ މީހަކަށް ލިބޭނެ އެންމެ ބޮޑު ދެރައެވެ!\nކިތަންމެ ބޮޑަށް ލޯބިވީނަމަވެސް ލޯބިވެރިޔާއާއިއެކު އެކަހެރިނުވާށެވެ! ޤިޔާމަތް ދުވަހު ޢަރުޝީގެ ހިޔާވަހިކަން ތިބާއަށް ލިބެން އޮތް މަތިވެރި ފުރުޞަތު ގެއްލިދާނެއެވެ! އެއީ މީހަކަށް ލިބޭނެ އެންމެ ބޮޑު އެއް ދެރަކަމުގައި ނޫނީ ނުވާނެއެވެ.\nޚާއްޞަކޮށް ވާހަކަ ދައްކާލަން ނަމަވެސް ތަޅުލެވޭ ތަނެއްގައި އެކަނި ނުތިބޭށެވެ! ބަގީޗާއެއްގެ ތެރޭގައި މީހުންނަށް ފޮރުވިގެން ނުތިބޭށެވެ! މިފަދަ ކޮންމެ ކަމަކުން ވެސް މިބުނި ފުރުޞަތު ގެއްލިގެން ހިނގައިދާނެއެވެ!\nއެކަހެރިވީ އެފަދަ ޢަމަލެއް ކުރުމުގެ ޤަޞްދުގައި ނޫން ނަމަވެސް އެކަހެރިވުމުން ކަންކަން ބަދަލުވެގެންދާނީ ގޯހުން ގޯހަށެވެ! ފުރަތަމަ ޝައިޠޯނާ ވަސްވާސްދޭނީ އެކަހެރިވުމަށެވެ. އެކަހެރިވުމުން ދެން ވަސްވާދޭނީ ޒިނޭކުރުމަށެވެ.\nކައިވެނިކުރާ ޢުމުރުކަމަށްވެފައި ކައިވެނިކުރެވެން ތިބިނަމަ އަވަހަށް ކައިވެނިކުރާށެވެ! ﷲ ތަޢާލާގެ ރުހިވޮޑިގަތުން ލިބިގަންނާށެވެ! އެއިރުން ދެން ހުރި އެހެންކަން އެކަލާނގެ ފުރިހަމަކުރައްވަވައި ދެއްވަވާނެތެވެ! އިން ޝާ ﷲ\nއުފާވެރިކުރަންވީ ލޯބިވެގެން އުޅޭ ޙަޔާތެއް ނޫނެވެ. ދިރިއުޅުމެވެ! އާޚިރަތްދުވަހެވެ! ވީމާ އާޚިރަތް ދުވަހު އެންމެ އުފާކުރާނެ7ބާވަތުގެ މީހުންގެ ތެރޭގައި ހިމެނި ޢަރުޝީގެ ހިޔާވަހިކަން ލިބެން އޮތް ފުރުޞަތު ދޫކޮށްނުލާށެވެ! އެކަން ޙާޞިލުކުރެވޭނީ ޢިއްފަތްތެރިކަން ޙިމާޔަތްކުރެވިގެންނެވެ.


މައިލޯ އިންޓަރ ސްކޫލު ހޭންޑްބޯލް މުބާރާތް މިމަހުގެ 22 ގައި ފަށަނީ\nމައިލޯ އިންޓަރ ސްކޫލު ހޭންޑްބޯލް މުބާރާތް މިމަހުގެ 22ގައި ފެށުމަށް ނިންމާފައިވާކަމަށް ހޭންޑްބޯލް މޯލްޑިވްސް އިން ބުނެފިއެވެ.\nއެ އެސޯސިއޭޝަނުން ބުނީ ތިން ވަނަ މައިލޯ އިންޓަރ ސްކޫލް ހޭންޑްބޯލް މުބާރާތުގައި މިއަހަރު 14ސްކޫލަކުން 65 ޓީމު ބައިވެރިވެފައިވާ ކަމަށެވެ. އަދި އޭގެ ތެރޭގައި ކ. މާފުށި ސުކޫލުން ދެ ޓީމެއް ހިމެނޭ އިރު، މިއީ މިހާތަނަށް އެންމެ ގިނަ ދަރިވަރުންވާދަކުރާ މުބާރާތް ކަމަށްވެސް ބުންޏެވެ.\nހޭންޑްބޯލް އެސޯސިއޭޝަނުން ބުނީ ޖުމްލަ 910 ދަރިވަރުންވާދަކުރާ ކަމަށާއި މިއަހަރު އަލަށް ޣާޒީ ސުކޫލާއި ޖަމާލުއްދީންސުކޫލާއި ހިރިޔާ ސުކޫލް ވާދަކުރާކަމަށެވެ. އަދި މިއަހަރުގެ މުބާރާތުގެ މެޗުތައްކުޅުމަށް ހަމަޖެހިފައިވަނީ މާފަންނުގައި ހުންނަ މޭރީ ބްރައުންގެފަހަތުގައި އޮން ހުސް ބިމުގައި ކަމަށާއި މެޗުތައް އޮންނާނީ ކޮންމެދުވަހެއްގެ ވެސް ދުވާލާއި ރޭގަނޑު ކަމަށެވެ.\nދެ ޖިންސުގެ ކުޅުންތެރިންނާއެކު މުބާރާތުގައި ވާދަކުރާ ޢުމުރުފުރާތަކަކީ 12 އަހަރާއި 14 އަހަރު އަދި 16އަހަރުންދަށުގެ ޢުމުރުފުރާތަކެވެ. އެގޮތުން މިއަހަރުގެ މުބާރާތުގެ 12އަހަރުން ދަށުގެ ފިރިހެން ބައިގައި 10 ޓީމު، އަންހެންބައިގައި 11 ޓީމު، އަދި 14 އަހަރުން ދަށުގެ ފިރިހެންބައިގައި 12 ޓީމު، އަންހެން ބައިގައި 14 ޓީމް ވާދަކުރެއެވެ. އަދި 16 އަހަރުން ދަށުގެ ފިރިހެން ބައިގައި އަށް ޓީމް ވާދަކުރާއިރު،އަންހެންބައި ގައިވެސް 8 ޓީމް ވާދަކުރެއެވެ.\nމިއަހަރުގެ މުބާރާތުގައި ވާދަކުރާ ސްކޫލްތައް:\n•\tތާޖުއްދީން ސުކޫލް - ތިން ޓީމް\n•\tއިސްކަންދަރު ސުކޫލް – ހަޓީމް\n•\tޖަމާލުއްދީން ސުކޫލް - ހަޓީމް\n•\tކަލާފާން ސުކޫލް - ހަޓީމް\n•\tއަރަބިއްޔާ ސުކޫލް - ފަސް ޓީމް\n•\tއަމީނިއްޔާ ސުކޫލް - ފަސް ޓީމް\n•\tމާޖިދިއްޔާ ސުކޫލް - ފަސް ޓީމް\n•\tގިޔާސުއްދީން - ހަތަރު ޓީމް\n•\tދަރުމަވަންތަ - ފަސް ޓީމް\n•\tހިރިޔާ - ފަސް ޓީމް\n•\tވިލިމާލެ މުހިއްޔުއްދީން - ހަ ޓިމް\n•\tޣާޒި ތިން ޓީމް\n•\tރެހެންދި - ހަތަރު ޓީމް\n•\tމާފުށި- ދެ ޓީމް\nމިދިޔަ އަހަރު ބޭއްވި މުބާރާތުގައި ޖުމްލަ 36 ޓީމު ވާދަކުރިއިރު، އެ މުބާރާތުގެ 16 އަހަރުން ދަށުގެ ފިރިހެން ބައިގެ ޗެންޕިއަންކަންހޯދީ މަޖީދިއްޔާ ސްކޫލެވެ. އަދި އަންހެން ބައިގެ ޗެންޕިއަންކަން ހޯދީމާފުށި ސްކޫލެވެ.\nމީގެ އިތުރުން މިމުބާރާތުގެ 12އަހަރުން ދަށާއި 14 އަހަރުން ދަށުގެ ފިރިހެން ބައިގެ ޗެމްޕިއަންކަންދަރުމަވަންތަ ސްކޫލު، 12 އަހަރުން ދަށުގެ އަންހެންބައިގެ ޗެމްޕިއަންކަން މަޖީދިއްޔާ ސުކޫލު ހޯދިއިރު 14 އަހަރުން ދަށުގެއަންހެން ބައިގެ ޗެމްޕިއަންކަން ހޯދީ ކަލާފާނު ސުކޫލެވެ.


EC Ah Shareef Ahyan Kuran Majileehun Ruhun Dheefi - Vaguthu\nއީސީއަށް ޝަރީފް އައްޔަން ކުރަން މަޖިލީހުން ރުހުން ދީފި\n33 މެމްބަރުންގެ އަޣުލަބިއްޔަތުން ޝަރީފްގެ ނަން ފާސްވިއިރު، އިދިކޮޅުފަރާތްތަކުން ވޯޓުގައި ބައިވެރިވެވަޑައިއެއް ނުގަންނަވައެވެ. ވެރިކަން ކުރާ ޕާޓީ، ޕީޕީއެމް ކޯލިޝަންގެ މެމްބަރުން ބައިވެރިވެވަޑައިގެންނެވި މި ޖަލްސާގައި ޝަރީފާ ދެކޮޅަށް ވޯޓު ދެއްވި ހަމައެކަނި ބޭފުޅަކީ ތުޅާދޫ ދާއިރާގެ މެމްބަރު ނާޒިމް ރަޝާދެވެ. ޝަރީފްގެ ނަން ދިރާސާކުރި، މިނިވަން މުއައްސަސާތަކުގެ ކޮމިޓީން ދިނީ 77.3 މާކުހެވެ.\nއިލެކްޝަންސް ކޮމިޝަނަށް އައްޔަން ކުރައްވަން ރުހުން ދިނީ އެ ކޮމިޝަންގެ ރައީސްގެ މަގާމުގައި ކުރިން ހުންނެވި އަހުމަދު ސުލައިމާން މިދިޔަ މަހު އިސްތިއުފާ ދެއްވުމުންނެވެ. ސުލައިމާން މިހާރު ވަނީ ނެޝަނަލް އިންޓެގްރިޓީ ކޮމިޝަން (އެންއައިސީ) ގެ ރައީސްގެ މަގާމަށް އައްޔަންކޮށްފަ އެވެ.\nމަޖިލިސް އިންތިހާބަށް ރީރެޖިސްޓަރީ ވުމަށް ހުޅުވާލައިފި\nވޯޓާސް ލިސްޓަށް ޝަކުވާ ހުށަހެޅުމުގެ ފަހު ފުރުސަތު ދީފި\nމައްސަލައެއްނޫން މިފހަަރަކު! ސަބަބަކީ ނާޒިމަށް އެނގިލައްވާ ފާސްވާނޭކަން! އެއީ އިދިކޮޅު އެކަކުވެސް ނެތީމަ!\nއިލެކްޝަންސް ކަމިޝަންގެ މެމްބަރު ކަމަށް ޝަރިއްޕެ ގެ ނަން ފާސް ވުން އެއީ ޔޫނޯ މަމެން ޕިންކީން ނަށް އެއިޓީން މޫން ސީންގް ރޭސް ކާމިޔާބު ވާނެ ކަމާއި މެދު ޔަގީން ކަން ލިބުމުގެ ލާމަސީލު ނަމޫނާ ފެނިގެން ދަނީއޭ. މަމެންނަށް އިނގެއޭ ކުއްލި ނުރައްކަލުގެ ހާލަތު އަދި މިއަހަރު ގެ ނިޔަލަށް މިހާރު މިއޮތް ވާރޝަން ގައި އެކްސްޓެންޑް ކޮށް ފިނަމަ ވަރަށް ގިނަ ބިއުޓިފުލް ކަންކަން މަޖްލީހުގެ ތެރޭން މަމެން ޕިންކީން ނަށް ކާމިޔާބު ވެގެން ދާނެއޭ. މަމެން އަޖައިބު ވަމޭ ރަންރީނދޫ ޓްވިޓަރޭ މެންގެ ފޯރޗިއުން ލައިން ދަށަށް ދާތީވެ މަމެންނަށް ނޭގެއޭ އެއީ ކީއްވެގެން ކަން ދައްކަގަ ޓްވިޓަރޭ ތަމެން އަތް ބަލާލަން ތަމެންގެ ފޯރޗިއުން ލައިން ދަތުރު ކުރާ ގޮތް ބަލަން. އާއް ގޮއިންގް ޑައުން ދޯ. ވެރީ ބޭޑް ދޯ.\nމާޗް 6, 2018 12:23


Corruption balaa commission ge massakkaiy las: Tharujamaanu | Mihaaru\nކޮރަޕްޝަންގެ މައްސަލަތައް ބެލުމަށް އުފެއްދި ކޮމިޝަންގެ މެމްބަރުންނާ ރައީސް އިބްރާހިމް މުހައްމަދު ސޯލިހާ ބައްދަލު ކުރައްވަނީ. --- ފޮޓޯ: ރައީސް އޮފީސް\nކޮރަޕްޝަން ބަލާ ކޮމިޝަންގެ މަސައްކަތް ލަސް: ތަރުޖަމާން\n13 ޖޫން 2019 - 15:12 11 comments\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ސަރުކާރުގެ ތަރުޖަމާން އިބްރާހިމް ހޫދު ވިދާޅުވީ އެ ކޮމިޝަންގެ މަސައްކަތްތައް އޮތީ ހަ މަސް ދުވަހުގެ ތެރޭގައި ނިންމާ ގޮތަށެވެ. އެކަމަކު އެކަން ލަސްވި އެއް ސަބަބަކީ ކޮމިޝަނަށް ގާނޫނީ ބާރު ނުލިބުން ކަމަށް ވިދާޅުވި އެވެ.\nކޮރަޕްޝަން މައްސަލަތައް ބެލުން އޮންނަނީ އެންޓި ކޮރަޕްޝަން ކޮމިޝަން (އޭސީސީ)އަށް ކަމަށް ވިޔަސް އެ ކޮމިޝަންގެ އިތުބާރާ މެދު ސުވާލު އުފެއްދުމުން ރައީސްގެ ނިންމުމަކަށް ވީ ކޮމިޝަން އުފެއްދުމަށް ފަހު ގާނޫނީ ބާރުވެރިކަން ދިނުމެވެ. އެ ބިލް މަޖިލީހަށް ހުށަހެޅި ނަމަވެސް 18 ވަނަ މަޖިލީސް ނިންމާލީ ތަފާތު ސަބަބުތައް ދައްކައި ބިލް ފާސްނުކޮށެވެ.\nރިޔާސީ ކޮމިޝަންތަކަށް ބާރު ދިނުމާ ގުޅޭ ބިލް އަލުން މަޖިލީހަށް ހުށަހަޅާފައިވާ ކަން ފާހަގަކުރައްވައި ހޫދު ވިދާޅުވީ އެ ބިލް ފާސްވެ ގާނޫނީ ބާރުވެރިކަން ލިބުމާ އެކު ކޮމިޝަންގެ މަސައްކަތް އަވަސްވާނެ ކަމަށެވެ.\n"ކޮމިޝަންގެ މަސައްކަތް ސްލޯ، އިނގޭތޯ. ރައީސް ވެސް ވިދާޅުވެފައި އޮތީ އެ މަސައްކަތް އޮތީ ހަ މަސް ދުވަހުން ނިންމާ ގޮތަށޭ،" ހޫދު ވިދާޅުވި އެވެ.\nބިލް ފާސްވުމާ އެކު، ހޫދު ވިދާޅުވި ގޮތުގައި، ކޮމިޝަންގެ މަސައްކަތްތައް ވެސް އާއްމުކުރާނެ އެވެ.\nCorruption balaa commission ge masakkai las dhuvelee gai!\nކޮރަޕްޝަނަށް މި ސަރުކާރުގައި އޮތީ "ޒީރޯ ޓޮލަރެންސް" ސިޔާސަތު ކަން ތަކުރާރު ކުރައްވައި ހޫދު ވިދާޅުވީ ޚިޔާނާތުގެ މައްސަލަތައް ހުށަހަޅަން ރައީސް އޮފީހުން ހުޅުވާލުމުން ވިސްލްބްލޯވާ ޕޯޓަލް އަށް 400 އަށް ވުރެ ގިނަ މައްސަލަ ހުށަހެޅި ކަމަށެވެ. އެ މައްސަލަތައް ކޮރަޕްޝަން ބަލާ ކޮމިޝަނުން ބެލުމަށް ފަހު ސުވާލު އުފެދޭ 18 މައްސަލަ އޭސީސީ އަށް ހުށަހަޅާފައިވާ ކަމަށް ވިދާޅުވި އެވެ.\nކޮރަޕްޝަން ބަލާ ކޮމިޝަނުން ތަހުގީގު ކުރާ އެންމެ ބޮޑު މައްސަލައަކީ އެމްއެމްޕީއާރުސީ މެދުވެރިކޮށް ހިންގި 1.3 ބިލިއަން ރުފިޔާގެ ޚިޔާނާތެވެ. އެ މައްސަލައިގެ ތަހުގީގު ފަށައި، އެކި މިނިސްޓްރީއާ ގުޅުން ހުރި ކަންކަމުގައި ބައެއް އެންގުންތައް ވެސް ވަނީ އަންގައިފަ އެވެ. އޭގެ ތެރޭގައި އެމްއެމްޕީއާރުސީން ދޫކުރި އެއްވެސް ރަށެއްގެ ހިއްސާ ބަދަލުކުރުން ފަދަ ކަމެއް ނުކުރަން ޓޫރިޒަމް މިނިސްޓްރީ އަށް އެންގުން ހިމެނެ އެވެ.\nއިތުރު ލިޔުންތައް ރައީސް އޮފީސް އެންޓި ކޮރަޕްޝަން ކޮމިޝަން ކޮރަޕްޝަން ރައީސް އިބްރާހިމް މުހައްމަދު ސޯލިހް އެމްއެމްޕީއާރްސީގެ ކޮރަޕްޝަން އިބްރާހިމް ހޫދު، ކޮމިއުނިކޭޝަންސް ސްޓްރެޓެޖިސްޓް